
Εθνικιστικά συλλαλητήρια, σκάνδαλα. 

φτώχεια. Μνημόνια διαρκεία^ 



Μας γυρνάει 
στον Μεσαίωνα 
ο καπιταλισμός 




4η Αξιολόγηση 

Τελειώνουν τους 
εργαζόμενους, 
όχι τα Μνημόνια 

σελ. 10 

Τραπεζών 
Μαύρες τρύπες και 
απολύσεις 

σελ. 10 

Τυνησία 

Νεά εξέγερση - 
7 χρόνια από την 
Αραβική Άνοιξη 

σελ. 13 



Κομμουνιστικό 

Μανιφέστο 

Το επαναστατικό 
περιεχόμενό του 

σελ. 14-15 


Φασιστοφωλιές τα συλλαλητήρια για το Μακεδονικό 


Η πολιτική ταυτότητα των διοργανω¬ 
τών των συλλαλητηρίων για τη Μακεδο¬ 
νία, αποτελούσε σαφή εγγύηση κάλυψης 
για τη δράση κάθε νεοναζιστικής ομάδας. 
Επικεφαλής στη Θεσσαλονίκη ο εν απο¬ 
στρατεία στρατηγός Φραγκούλης (που 
απείλησε πως ο στρατός θα επιβληθεί στο 
Μακεδονικό), ο χουντικός μητροπολίτης 
Άνθιμος, κάθε είδους σύλλογοι-φερετζέ- 
δες ακροδεξιών (βλ. Ωραιόκαστρου κ.ά.). 

Στο συλλαλητήριο της Αθήνας έγινε 
προσπάθεια να καταπολεμηθεί η ρετσι¬ 
νιά του ακροδεξιού, χρησιμοποιώντας ως 
προκάλυμμα και ομιλητές «αριστερού» 
προφίλ. Ως πιο κατάλληλος και πρόθυ¬ 
μος επιλέχτηκε το σύμβολο της «αποτυ¬ 
χημένης αριστερός» Μίκης Θεοδωράκης. 
Δίπλα στους μητροπολίτες, σε έναν ρόλο 
που είχε προβάρει και ως υπουργός στην 
κυβέρνηση Μητσοτάκη, έδωσε τα ρέστα 
του, κατακεραυνώνοντας ως προδότες- 
εθνομηδενιστές όσους αποδέχονται το 
όνομα Μακεδονία για τον γειτονικό λαό. 
Από κάτω, οι χρυσαυγίτες χειροκροτού¬ 
σαν υπό τον ήχο αριστερών εμβατηρίων 
και πολλοί βουλευτές των ΝΑ, ΑΝΕΑ, 
ΠΑΣΟΚ και πρώην Συριζαίοι συμπλήρω¬ 
ναν το κάδρο. 


Με την κάλυψη όλων αυτών, εμφα¬ 
νίστηκαν οι φασιστικές συμμορίες για 
να επιτεθούν στη Θεσσαλονίκη στον 
κοινωνικό χώρο «Σχολείο» και στο στέκι 
«ΕΦετΐαΐΐα», το οποίο έκαψαν ολοσχερώς, 
βάζοντας σε κίνδυνο όλη τη γειτονιά. 
Τα ΜΑΤ συνόδευαν/προστάτευαν τους 
φασίστες σε όλες τις επιθέσεις, αποδει- 
κνύοντας την έμπρακτη συνεργασία κα¬ 
τασταλτικών μηχανισμών και νεοναζί ΚΙ 
επιπλέον, στην αντιφασιστική διαδήλωση 
της επόμενης μέρας συνέλαβαν και προ- 
σήγαγαν σε δίκη 5 διαδηλωτές! 

Το ίδιο επαναλήφθηκε και μετά το 
συλλαλητήριο της Αθήνας, όπου φασι- 
στοειδή επιτέθηκαν στο αυτοδιαχειριζό- 
μενο θέατρο «Εμπρός» και, σε συνεργα¬ 
σία με τα ΜΑΤ, στα γραφεία του ΝΑΡ. Το 
Κράτος Έκτακτης Ανάγκης σχεδιασμένα 
ροκανίζει τις δυνάμεις του κινήματος, ενώ 
ενισχύει συνειδητά κάθε είδους ακροδεξιό 
και αντεργατικό στοιχείο. 

Από πίσω, δυνάμεις επιχειρηματικές, 
ιμπεριαλιστικές κ.α. κινούν νήματα για να 
αποκτήσουν επιρροή, καπηλευόμενοι το 
ζήτημα της Μακεδονίας, στήνοντας και 
καινούρια κόμματα. Για να κυριαρχήσουν, 
χρησιμοποιούν το «Μακεδονικό» ως το 


θέμα που θα αλυσοδέσει μαζικά τον λαό 
με τις αλυσίδες της «εθνικής ενότητας». 
Για να θολώσει την αναγκαιότητα της τα¬ 
ξικής πάλης για την απαλλαγή μας από τα 
Μνημόνια και να γίνουμε όλοι ένα κάτω 
από την ελληνική σημαία: αφεντικά και 
εργάτες, οι «ΟΧΙ» με τους «ΝΑΙ», πλού¬ 
σιοι και φτωχοί. Σκοπός τους, να δώσουν 
ένα ψεύτικο εθνικό όραμα στις μάζες για 
να μην βλέπουν ως εχθρό τους καπιτα¬ 
λιστές, τους τραπεζίτες, τους δανειστές, 
αλλά έναν γειτονικό λαό ή τους μετανά¬ 
στες. 

Οι εργαζόμενοι, η νεολαία, τα φτω¬ 
χά λαϊκά στρώματα δεν έχουμε θέση στα 
εθνικιστικά συλλαλητήρια. Η θέση μας εί¬ 
ναι στον αγώνα για να αποκτήσουμε ξανά 
την αξιοπρέπειά μας στην καθημερινή 
ζωή, δηλαδή τα εργατικά, συνδικαλιστικά, 
κοινωνικά, δημοκρατικά και πολιτικά δι¬ 
καιώματα που μας έχουν κλέψει Έλληνες 
και ξένοι καπιταλιστές και μας έχουν με¬ 
τατρέψει σε σύγχρονους δούλους. 

Σε όλα τα Βαλκάνια, όλοι στον αγώ¬ 
να, για να απαλλαγούμε από καπιτα¬ 
λιστές, φασίστες, ιμπεριαλιστές και το 
σύστημά τους! 

Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση τσυ κεφαλαίσυ. 
Παλιές και νέες αστικές/μνημανιακές δυνάμεις έχσυν επιταχύνει την ιδιωτικσπσίηση 
και διάλυση των δημόσιων υπηρεσιών,των κσινωνικών αγαθών,της υγείας, παιδείας, 
κσινωνικής ασφάλισης. Έχσυν ενισχύσει τις τεράστιες ανισότητες, τσν ανεξέλεγκτα 
πλσυτισμό μιας χσύφτας καπιταλιστών και πλσυσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περισυσίας και της ζωής των 
φτωχών, βάζσντας χέρι σε λαϊκές καταθέσεις και απσταμιεύσεις, σπίτια, πρόσβαση 
σε ρεύμα, νερό, φάρμακα, στα πισ στσιχειώδη αγαθά. Οι αντιδραστικές μνημσνιακές 
πσλιτικές καταπατσύν την ανθρώπινη αξισπρέπεια, εκφυλίζσυν τσ ήθσς και τσν πσλι- 
τισμό της κσινωνίας, σπέρνσυν σικσνσμική απσσύνθεση. Η απότσμη φτωχσπσίηση 
και εξαθλίωση μετρά εκατσμμύρια ανέργσυς και υπσαπασχσλσύμενσυς, διάλυση 
τσυ «κσινωνικσύ κράτσυς» και κσινωνικσύ ιστσύ. Τα σκληρά, αντιδραστικά μέτρα 
(μειώσεις μισθών, κατάργηση συλλσγικών συμβάσεων, όλσ και χειρότερες, πισ «ελα¬ 
στικές» σχέσεις εργασίας, πσινικσπσίηση και καταστσλή συνδικαλισμσύ, απεργιών, 
αγώνων) έχσυν χτυπήσει στην καρδιά της κσινωνίας, στσν σκληρό πυρήνα της ερ¬ 
γατικής τάξης, με ξεκάθαρα στόχσ τσ πλήρες τσάκισμά της. Με τη μαζική ανεργία 
και τσυς μισθσύς πείνας, η εργατική τάξη (κυρίως σι νέσι) δυσκσλεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς-κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημανιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμε την εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστεράς στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάτττυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Ααϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4"^ Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Στην υπεράσπιση τον Μαρξισμού 

Συγγραφέας: Λ. Τρότσκι 
Χρονολογία έκδοσης: Φεβρουάριος 2018 
Σελίδες: 316 
Τιμή: 8,5 ευρώ 


Οι Εκδόσεις Εργατική Πάλη κυκλοφορούν 
το βιβλίο του Λέον Τρότσκι Στην Υπεράσπιση τον 
Μαρξισμού (Ενάντια στη Μικροαστική Αντιπολίτευ¬ 
ση), το οποίο είναι μια συλλογή άρθρων, κειμένων 
και επιστολών που έγραψε από τον Σεπτέμβρη του 
1939 μέχρι λίγες μέρες πριν τη δολοφονία του (20 
Αυγούστου 1940) - το τελευταίο γράμμα του έχει 
ημερομηνία 17 Αυγούστου 1940. Τα κείμενα του 
βιβλίου αφορούν την πάλη που διεξαγόταν εκεί¬ 
νη την εποχή μέσα στο αμερικάνικο τμήμα της 4ης 
Διεθνούς, το Σοσιαλιστικό Εργατικό Κόμμα (ΣΕΚ - 
δοάαϋδίννοΓΕεΓδ’ Ρατΐγ) γύρω από βασικά ζητήματα 
του εργατικού κινήματος και του μαρξισμού. Βασικοί 
πρωταγωνιστές οι Τζέιμς Μπάρναμ, Μαξ Σάχτμαν 
και Μάρτιν Αμπερν, που ηγούνταν της μειοψηφίας 
και της πάλης στο εσωτερικό του ΣΕΚ. Αφορμή για 
την εμφάνιση αυτής της, ουσιαστικά, μικροαστικής 
αντιπολίτευσης ήταν η υπογραφή του επαίσχυντου 
και αντεπαναστατικού συμφώνου Στάλιν-Χίτλερ, η 
εισβολή των στρατευμάτων της ΕΣΣΔ σε Πολωνία, 
Φινλανδία και η βασική αρχή του Τρότσκι και της 
4ης Διεθνούς, για την υπεράσπιση της Σοβιετικής 
Ένωσης απέναντι στον ιμπεριαλισμό, ως γραφειο¬ 
κρατικά εκφυλισμένο εργατικό κράτος. 


Ο Α. Τρότσκι, εξόριστος τότε στο Κογιοακάν 
του Μεξικού, θα αναλάβει την αντιμετώπισή τους 
και με την ευκαιρία θα καταπιαστεί με μια σειρά θε¬ 
μάτων που είχαν και έχουν τεράστια σημασία. Έτσι, 
το βιβλίο Στην Υπεράσπιση τον Μαρξισμού δεν είναι 
μόνο ένα βιβλίο πολεμικής, είναι ταυτόχρονα μια 
σημαντική συμβολή στη μαρξιστική θεωρία και τη 
διαλεκτική μέθοδο σ’ εκείνα τα κρίσιμα χρόνια και 
ιδιαίτερα στη διετία 1938-1940, όταν όλα πια έδει¬ 
χναν ότι η ανθρωπότητα πήγαινε με «σπασμένα τα 
φρένα» προς το σφαγείο του Β' Π.Π. Τα κείμενα του 
Τρότσκι για τον επερχόμενο πόλεμο {Η Τέταρτη Διε¬ 
θνής και ο Πόλεμος κ.ά.), για την υπεράσπιση των κα- 
τακτήσεων της Οκτωβριανής Επανάστασης ενάντια 
στον ιμπεριαλισμό και τη σταλινική γραφειοκρατία 
(Στην Υπεράσπιση τον Οκτώβρη - Ο λόγος τον Δέον 
Τρότσκι στην Κοπεγχάγη κ.ά.), για την ενσωμάτω¬ 
ση των συνδικάτων στο καπιταλιστικό κράτος {Τα 
συνδικάτα στην εποχή της ιμπεριαλιστικής παρακμής 
κ.ά.)κ.λπ. βάθυναν και εμπλούτισαν τον χαρακτήρα 
της εποχής που ο Αένιν είχε ονομάσει «Ιμπεριαλισμό, 
Το Ανώτατο Στάδιο τον Καπιταλισμού». 

(Σημείωση: Τα βιβλία με πλάγια κυκλοφορούν από 
τις εκδ. Εργατική Πάλη.) 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Α. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο σ-ιηώΐΐ 6Γ§ίΐίίΕ:ίρίΐ1ί@ο1τά6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΕά€.£Γ, €-ιηαί1: €Γ£αίίΕίρα1ί(®οΕά€.£Γ 

Η άΠΟΨή ΜΑΣ 


Εργατική Πάλη 3 


ΣΥΡϋΛ, η πιο 
μνημονιακή κυβέρνηση 


Ο Αυστριακός Τόμας Βίζερ, 
επί μια εξαετία επικεφαλής 
του ΕυΓΟ \νοΓΐάη§ ΟΓοιιρ, 
σε συνέντευξη στην ελβε¬ 
τική εφημερίδα Νεύε ΖύΓοΒεΓ Ζεΐίυη§ 
ήταν απόλυτα κατηγορηματικός και ξε¬ 
κάθαρος: «Καμία ελληνική κυβέρνηση δεν 
αγκάλιασε τόσο τα μνημόνια όσο ο ΣΥΡΙ- 
ΖΑ». Αν και η δήλωση αυτή τα λέει όλα, 
ωστόσο, αν επεξηγούσε ότι η παρούσα 
κυβέρνηση είναι και η πιο αντεργατική, φι- 
λοκαπιταλιστική, φιλοϊμπεριαλιστική και 
φιλοπόλεμη των τελευταίων χρόνων, θα 
έδινε πλήρως το στίγμα της. Στις 31 Γενά¬ 
ρη, ο εκπρόσωπος της Κομισιόν Ντέκλαν 
Κοστέλο, μιλώντας σε Ολλανδούς βουλευ¬ 
τές, είπε: «...η ισχυρή εηοητεία θα υπάρχει 
για πολλά χρόνια και με διαρκείς βαθιές 
μεταρρυθμίσεις», ξεσκεπάζοντας τα ψεύδη 
Τσίπρα-Τσακαλώτου. 

Η κυβέρνηση ΣΥΡΙΖΑ-ΑΝΕΑ εξελέγη 
εξαπατώντας με τον πιο ασύστολο τρόπο 
τις λαϊκές μάζες: «Θα καταργήσουμε τα 
μνημόνια με ένα νόμο και ένα άρθρο» έλε¬ 
γε, και ψήφισε μνημόνιο με ΝΔ, ΠΑΣΟΚ, 
Ποτάμι. Από τα «νταούλια» που θα βαρού- 
σε και θα χόρευαν τα «ξένα γεράκια των 
αγορών», κατέληξε να συνεργάζεται άψο¬ 
γα μ’ αυτά και να υμνεί τον αντιδραστι¬ 
κό Τραμπ. Αυτή η πορεία ήταν λίγο-πολύ 
προδιαγεγραμμένη και δεν ήταν, όπως λέει 
ο ΣΥΡΙΖΑ και τα παπαγαλάκια του, προ¬ 
ϊόν «αναγκαίου συμβιβασμού κάτω από 
τους εκβιασμούς των δανειστών». Ήταν 
κυρίως το αποτέλεσμα της πολιτικής του, 
του «Μένουμε στην ΕΕ και στο Ευρώ», με 
απλά λόγια της διατήρησης του καπιταλι¬ 
στικού συστήματος και όλων των σχέσεων 
που διέπουν τον ελληνικό καπιταλισμό και 
τον συνδέουν με το διεθνές καπιταλιστικό 
και ιμπεριαλιστικό σύστημα. Το δίλημμα/ 
πολιτική ή με τον καπιταλισμό και την 
αστική τάξη ή με την εργατική τάξη και 
τον σοσιαλισμό παραμένει όχι μόνο κομ- 
βικό αλλά και αξεπέραστο, ιδιαίτερα στην 
περίοδο της θανάσιμης κρίσης του καπιτα¬ 
λισμού. Αλλά ας δούμε συνοπτικά τα πιο 
σημαντικά σημεία της καταστροφικής πο¬ 
λιτικής του ΣΥΡΙΖΑ στα τρία χρόνια που 


βρίσκεται στην εξουσία: 

Καταστροφή του βιοτικού 
επιπέδου και της οικονομίας 

1. Μείωσε μισθούς, συντάξεις, επιδό¬ 
ματα και κάθε είδους κοινωνική και προ- 
νοιακή παροχή, με αποτέλεσμα να συνε¬ 
χιστεί και να ενταθεί η φτωχοποίηση των 
εργατικών και λαϊκών μαζών. 

2. Μείωσε τις δαπάνες για υγεία, παι¬ 
δεία, κοινωνική ασφάλιση, με αποτέλεσμα 
από τη μια μεριά την κατάρρευσή τους και 
από την άλλη το μεγάλωμα της ιδιωτικο¬ 
ποίησής τους. 

3. Αύξησε τη φορολογία και τα φοροει- 
σπρακτικά μέτρα, ιδιαίτερα σε βάρος των 
φτωχών και λαϊκών μαζών, με αποτέλεσμα 
να μεγαλώσει το ποσοστό του πληθυσμού 
που βρίσκεται κάτω ή κοντά στο όριο της 
φτώχειας (περίπου 40%) και να βρίσκεται 
σχεδόν στο ίδιο επίπεδο με Ρουμανία και 
Βουλγαρία. 

4. Ξεπούλησε (και ετοιμάζεται να ξε¬ 
πουλήσει ό,τι έχει απομείνει) τις δημόσιες 
επιχειρήσεις και οργανισμούς στο κεφά¬ 
λαιο και σε «γύπες», δίνοντας έτσι ένα 
καταστροφικό χτύπημα στην οικονομία 
και σε οποιαδήποτε προοπτική ανάπτυξής 
της. 

5. Ελευθέρωσε τα χέρια των τραπεζών, 
ώστε μέσω των (ηλεκτρονικών) πλειστη- 
ριασμών να αρπάξουν τα σπίτια των φτω¬ 
χών. 

6. Εφάρμοσε περισσότερο πιστά από 
τους προηγούμενους όλα τα αντιδραστι¬ 
κά και άκρως νεοφιλελεύθερα μέτρα της 
εργαλειοθήκης του ΟΟΣΑ, που ενισχύουν 
τη συγκέντρωση του πλούτου στα χέρια 
του μεγάλου κεφαλαίου. 

7. Διέλυσε τις εργασιακές σχέσεις σε 
απίστευτο βαθμό και αύξησε τον εργο- 
δοτικό δεσποτισμό, συντελώντας στην 


καθιέρωση ενός Νέου Συστήματος Εκμε¬ 
τάλλευσης με συστατικά: «μισθό» 250-300 
ευρώ, μαύρες εργασιακές σχέσεις, γενι- 
κευμένη ζούγκλα στην αγορά εργασίας, 
τρομοκρατία και ανασφάλεια, τεράστι¬ 
ος εφεδρικός στρατός ανέργων. Κράτος 
Έκτακτης Ανάγκης κ.λπ. 

8. Ψήφισε τον νόμο που υπονομεύει το 
δικαίωμα στην απεργία και ετοιμάζεται να 
συνεχίσει με νέα χτυπήματα ενάντια στις 
κατακτήσεις δεκαετιών των εργαζομένων, 
στον συνδικαλισμό κ.λπ., που είναι η πιο 
επικίνδυνη και ύπουλη επίθεση ενάντια 
στην εργατική τάξη και τα λαϊκά στρώμα¬ 
τα. 

9. Καταπάτησε την εκφρασμένη θέλη¬ 
ση του ελληνικού λαού, που με ποσοστό 
62% τάχθηκε κατά των μνημονίων και της 
ΕΕ, πράγμα πρωτοφανές για την ελληνική 
πολιτική ιστορία και όχι μόνο. 

10. Συνέχισε και επαύξησε την πολιτική 
των προηγούμενων κυβερνήσεων για πα¬ 
ραχώρηση προνομίων στο κεφάλαιο, μέσω 
φοροαπαλλαγών, φοροελαφρύνσεων και 
δήθεν αναπτυξιακών νόμων, με στόχο την 
ανάκαμψη των κερδών του. 

Τέλος, ξεπέρασε τις προηγούμενες 
κυβερνήσεις σε φιλοϊμπεριαλιστική και 
φιλοπόλεμη πολιτική, συμμετέχοντας σε 
όλα τα επικίνδυνα γεωπολιτικά σχέδια 
των ιμπεριαλιστών και φτιάχνοντας επι¬ 
θετικούς άξονες με τα πιο αντιδραστικά 
καθεστώτα της περιοχής (Αίγυπτο, Ισρα¬ 
ήλ) ενάντια στα συμφέροντα των λαών 
και ιδιαίτερα του παλαιστινιακού λαού. 
Ωστόσο, η τελευταία ενέργεια του Τσίπρα 
στο «Μακεδονικό», να ρυμουλκήσει αυτόν 
τον πάμπτωχο λαό στους ιμπεριαλιστι¬ 
κούς οργανισμούς (ΝΑΤΟ, ΕΕ κ.ά.) δεί¬ 
χνει την αθλιότητα και τον κυνισμό αυτής 
της κυβέρνησης. Γιατί, από τη μια μεριά 
προσφέρει ακόμη μια εκδούλευση στους 


ιμπεριαλιστές, προσδοκώντας να μείνει 
λίγο περισσότερο στην εξουσία (πράγμα 
που με δηλώσεις τους το επιθυμούν τα 
καπιταλιστικά και ιμπεριαλιστικά επιτε¬ 
λεία), και από την άλλη χρησιμοποιεί την 
ατζέντα της δεξιάς και ακροδεξιάς για να 
προκαλέσει προβλήματα στη ΝΔ και τον 
Μητσοτάκη, μήπως και ισοσκελίσει τις τε¬ 
ράστιες εκλογικές απώλειες που έχει από 
τα εργατικά και λαϊκά στρώματα! 

Το τέλος είναι κοντά 

Αυτή η ολέθρια για τα εργατικά συμ¬ 
φέροντα και παράδεισος για τους καπι¬ 
ταλιστές και ιμπεριαλιστές διακυβέρνηση 
φτάνει στο τέλος της. Μπορεί ο Τσίπρας, η 
παρέα του και οι άλλοι μνημονιακοί βρικό¬ 
λακες να νομίζουν ότι θα συνεχιστεί αυτή 
η κατάσταση, αλλά αυταπατώνται. Το σύ¬ 
στημά τους βρίσκεται σε κρίση, οι ακραίες 
πολιτικές νεοφιλελευθερισμού και φτωχο- 
ποίησης των μαζών δημιουργούν μια κα¬ 
τάσταση διαρκούς αστάθειας, κρίσης και 
κοινωνικών εκρήξεων. Αυταπατώνται αν 
νομίζουν ότι αυτή η αδράνεια του προλε¬ 
ταριάτου θα κρατήσει για πάντα και κυ¬ 
ρίως ξεχνούν τα διδάγματα της ιστορίας, 
ότι αυτές οι καταστάσεις είναι συνηθισμέ¬ 
νες στην ταξική πάλη και δεν είναι παρά 
προσωρινές. Διέξοδο από τη βαρβαρότητα 
των μνημονιακών μπορεί να δώσει μονάχα 
μια επαναστατική πολιτική και μια νέα 
επαναστατική δύναμη, που πρέπει να οι¬ 
κοδομήσουμε άμεσα. 

(1). Το ΚΚΕ, με την ευκαιρία του εθνικι¬ 
στικού συλλαλητηρίου της Αθήνας, έδειξε, 
για ακόμη μια φορά, την αντεπαναστατική 
του πολιτική, επαναφέροντας το συκοφαντι¬ 
κό χαρακτηρισμό για μια από τις μεγαλύτερες 
κινητοποιήσεις στην ιστορία του εργατικού 
κινήματος. Ο Ριζοσπάστης, στις 6/2/2018, δη¬ 
μοσίευσε Σχόλιο του Γραφείου Τύπου της ΚΕ 
του ΚΚΕ, που λέει: «Τεράστια είναι η υποκρι¬ 
σία του ΣΥΡΙΖΑ, τη στιγμή που και ο κυβερ¬ 
νητικός του συνέταιρος συμμετέχει στα συλ¬ 
λαλητήρια, ενώ ο ίδιος ο ΣΥΡΙΖΑ συνυπήρχε 
με τέτοιες δυνάμεις και με παρόμοια συνθή¬ 
ματα στις ""πλατείες των αγανακτισμένων'». 



Η ΚΗΠιταλισηκη ΡηρΡηρότιιτη... 


με την γλώσση ίων αριθμών 


Π αραμονή της έναρξης του Παγκόσμιου 
Οικονομικού Φόρουμ (λνΈΕ) στο Ντα- 
βός, δημοσιεύτηκε έρευνα της οργάνω¬ 
σης ΟχΙαηι, που μεταξύ άλλων αποκαλύ¬ 
πτει ότι το 1% του παγκόσμιου πληθυσμού διαθέτει 
περισσότερο πλούτο από όλη την υπόλοιπη ανθρω¬ 
πότητα. Την ίδια στιγμή, 42 άνθρωποι έχουν τον ίδιο 
πλούτο με 3,7 δισ. που ζουν κάτω από το όριο της 
φτώχειας. 

Η έρευνα υποστηρίζει ότι τους τελευταίους 12 
μήνες προέκυπτε ένας νέος δισεκατομμυριούχος 
κάθε δύο μέρες και σήμερα υπάρχουν 2.043 δισεκα- 
τομμυριούχοι. Αυτοί είδαν τον πλούτο τους να αυξά¬ 
νεται κατά 622 δις ευρώ μέσα σε 12 μήνες (από τον 
Μάρτιο του 2016 έως τον Μάρτιο του 2017). Αυτό το 
αστρονομικό ποσό θα μπορούσε να έχει βάλει τέλος 
στην παγκόσμια ακραία φτώχεια επτά φορές. Το 82% 
του νέου πλούτου πήγε στο 1% του πληθυσμού, με 
το φτωχότερο 50% του κόσμου (3,7 δισεκατομμύρια 
άνθρωποι) να μην παίρνει σεντ. Την τελευταία δεκα¬ 
ετία, οι εργαζόμενοι είδαν τα εισοδήματά τους να αυ¬ 
ξάνονται κατά μέσο όρο 2% τον χρόνο, τη στιγμή που 
οι δισεκατομμυριούχοι είδαν τα δικά τους εισοδήματα 
να αυξάνονται κατά 13% ετησίως. 


Σ οκάρουν τα στοιχεία για τα αναγκαστικά 
μέτρα είσπραξης, καθώς πλέον διενερ- 
γούνται με ρυθμό περίπου 1000 την ημέ¬ 
ρα, ενώ ξεπέρασε το ένα εκατομμύριο ο 
αριθμός των φορολογουμένων που έχουν υποστεί 
τη συγκεκριμένη διαδικασία. Σύμφωνα με τα στοι¬ 
χεία της Ανεξάρτητης Αρχής Δημοσίων Εσόδων 
(ΑΑΔΕ), ο αριθμός των φορολογουμένων στους 
οποίους επιβλήθηκαν αναγκαστικά μέτρα είσπρα¬ 
ξης έφθασε τον Οκτώβριο τα 1.014.295 άτομα, αυ¬ 
ξημένος κατά 22.903 σε σχέση με τον Σεπτέμβριο. 
Προκύπτει έτσι ότι οι αρμόδιες κρατικές υπηρεσίες 
προβαίνουν σε περίπου 1000 επιβολές αναγκαστι¬ 
κών μέτρων είσπραξης κάθε εργάσιμη ημέρα του 
μήνα. Από τα ίδια στοιχεία προκύπτει ότι ο αριθμός 
των οφειλετών με ληξιπρόθεσμα χρέη προς την 
εφορία έφθασε στα τέλη Οκτωβρίου τα 4.170.753 
άτομα, εκ των οποίων 1.718.371 είναι εκτεθειμένοι 
σε μελλοντικά μέτρα είσπραξης (κατασχέσεις και 
δεσμεύσεις περιουσιακών στοιχείων). Σύμφωνα με 
τα στοιχεία της ΑΑΔΕ, τα νέα ληξιπρόθεσμα χρέη 
προς το δημόσιο έφθασαν στο ενδεκάμηνο του 
2017 τα 11,6 δις ευρώ και έτσι τα συνολικά ληξι¬ 
πρόθεσμα χρέη έφθασαν τα... 100,7(1) δις. 


Η Επιτροπή Κοινωνικών Υποθέσεων, Υγείας 
και Αειφόρου Ανάπτυξης παρουσίασε στο 
Ευρωπαϊκό Συμβούλιο έκθεση που δείχνει 
ότι περίπου 120 εκατομμύρια Ευρωπαίοι 
απειλούνται από τη φτώχεια και τον κοινωνικό αποκλει¬ 
σμό, εκ των οποίων τα 25 εκατομμύρια είναι παιδιά. Επί¬ 
σης, 40 εκατομμύρια αντιμετωπίζουν καθημερινά υλικές 
δυσκολίες και πάνω από 4 εκατομμύρια είναι άστεγοι. Σε 
πολλές χώρες της Ευρώπης, τα κοινωνικά επιδόματα βρί¬ 
σκονται πολύ κάτω από τα όρια της φτώχειας. 

Τραγικά μπορούν να χαρακτηριστούν και τα στοιχεία 
του ΟΠΕ: 489 εκατομμύρια άνθρωποι ζουν σε εμπόλεμες 
χώρες και είναι αντιμέτωποι με λιμό. Οι πολεμικές συ¬ 
γκρούσεις επιδεινώνουν τους λιμούς παγκοσμίως, ενώ 
στις οχτώ χώρες όπου καταγράφονται τα περισσότερα 
περιστατικά πείνας τουλάχιστον ένας στους τέσσερις 
ανθρώπους δεν έχει επαρκή τροφή. Οι μεγαλύτερες ανά¬ 
γκες καταγράφονται στην Υεμένη, όπου το 60% του πλη¬ 
θυσμού (17 εκατομμύρια) είναι αντιμέτωπο με την πείνα, 
και ακολουθεί το Νότιο Σουδάν, με το 45% του πληθυ¬ 
σμού να μην τρέφεται επαρκώς. Η Συρία και ο Αίβανος 
(όπου ζουν εκατομμύρια σύριοι πρόσφυγες) είναι τρίτες 
στην κατάταξη, με το 33% του πληθυσμού να αντιμετω¬ 
πίζει ελλείψεις τροφίμων, σύμφωνα με την έκθεση του. 

Ε£ορύ£εκ στην Ήπειρο 

Μαύρος χρυσός για λίγους - Μαύρη γη για πολλούς 



Το τελευταίο διάστημα προχωράει το σχέδιο ξεπουλή¬ 
ματος του ορυκτού πλούτου της Ηπείρου με πρόσχημα την 
«ανάπτυξη και τις επενδύσεις». Η ιστορία ξεκινάει από το 2012 
με την υπογραφή της τότε μνημονιακής συγκυβέρνησης (ΝΔ- 
ΠΑΣΟΚ) και τις ευλογίες των δανειστών-τοκογλύφων των 
ΕΕ-ΑΝΤ. Συγκεκριμένα, παραχωρούν με σύμβαση την άδεια 
εξερεύνησης για πιθανή ανακάλυψη υδρογονανθράκων στο 
λεγόμενο «οικόπεδο των Ιωαννίνων» (Δήμοι Πωγωνίου, Ζα- 
γορίου, Ζίτσας, Σουλίου, Ηγουμενίτσας, Δωδώνης και Φιλια- 
τών). Η ιδιωτική εταιρεία Έρευνας και Παραγωγής ΕηεΓ^εαη 
Οίΐ & Οαδ, (αμερικανοευρωπαϊκών κυρίως συμφερόντων) 
αναλαμβάνει το έργο. Το φθινόπωρο του 2017 η άθλια συ¬ 
γκυβέρνηση ΣΥΡΙΖΑ-ΑΝΕΛ παροτρύνει και προστατεύει τις 
διαδικασίες για να ξεκινήσουν έρευνες στην περιοχή η Εερδοί, 
(ισπανικών συμφερόντων) - που πρόσφατα εξαγόρασε το 
60% της ΕηεΓ^εαη Οϋ &Οαδ - και άλλοι υπεργολάβοι. 

Η κυβέρνηση διαμέσου του υπουργείου Περιβάλλοντος 
και μαζί τους οι ντόπιοι μνημονιακοί της κοπιάς «ΝΑΙ σε όλα 
», περιπαίζουν τους κατοίκους και όσους αντιδρούν επειδή 
«δεν ξέρουν και αντιδρούν χωρίς να έχουν επιστημονική κα¬ 
τάρτιση» κλπ. 

Μέσα στον Γενάρη οργάνωσαν φιέστες-ημερίδες υπερά¬ 
σπισης των εξορύξεων υδρογονανθράκων στην Ήπειρο με 
σκοπό να «ενημερώσουν» τους κατοίκους δηλαδή να ρίξουν 
στάχτη στα μάτια σχετικά με τους κινδύνους και τις ζημιές 
που πρόκειται να υποστούν. Φυσικά είχαν φροντίσει να οργα¬ 
νώσουν μια ολόκληρη εκστρατεία στον τοπικό τύπο υπέρ της 
εξόρυξης που συνοδεύτηκε από παρέλαση υπουργών, στελε¬ 
χών της κυβέρνησης και «αντικειμενικών» επιστημόνων υπέρ 
της εξόρυξης. Φρόντισαν να γεμίσουν τις αίθουσες των ημε¬ 
ρίδων με αστυνομικούς με πολιτικά και να περιφρουρήσουν 
την περιοχή με ΜΑΤ. Ακόμα και αυτές οι ημερίδες όμως ορ¬ 
γανώθηκαν, κατόπιν εορτής, μετά τις αντιδράσεις που έχουν 
δημιουργηθεί στην περιοχή. 

Η έρευνα και η εξόρυξη 

Η πρώτη φάση, το «ΣτάδιοΈρευνας» περιλαμβάνει «γεω¬ 
λογικές, γεωμετρικές και κοιτασματολογικές έρευνες, πυκνό 
δίκτυο σεισμικών διασκοπήσεων, όρυξη γεωτρήσεων με σκο¬ 
πό των εντοπισμό κοιτασμάτων και τον καθορισμό των εμπο¬ 
ρικά εκμεταλλεύσιμων ποσοτήτων.» Σε περιοχή 400 χλμ σε 
όλη την Ήπειρο, με αφετηρία τις περιοχές των δήμων Ζίτσας, 
Σουλίου, Φιλιατών και Ηγουμενίτσας, θα ξεκινήσουν γεω- 
τρητικές-σεισμικές έρευνες, οι οποίες θα πραγματοποιούνται 
σε χερσαίες και υδάτινες περιοχές. Δηλαδή, πάνω από ένα 
ενεργό σεισμικό ρήγμα, που στο παρελθόν έχει δώσει σεισμό 
έντασης 6,3 βαθμών Ρίχτερ, θα πραγματοποιηθούν 11.500 γε¬ 
ωτρήσεις και θα χρησιμοποιηθούν για γέμισμα της κάθε μιας 
8 κιλά εκρηκτικών. Κατά τη διάρκεια κάθε ημέρας θα γίνο¬ 
νται εργασίες αποψίλωσης γύρω από τα σημεία γεωτρήσεων, 
ενώ ήδη η Οεοΐεο έχει ξεκινήσει στο δήμο Ζίτσας να κόβει 
ανυλοτόμητο δάσος. Γεωτρήσεις θα διενεργηθούν ακόμη και 
εντός του Εθνικού Πάρκου Βόρειας Πίνδου και άλλων προ- 
στατευόμενων περιοχών, αφού προηγηθεί κόψιμο δέντρων 
και διαπλάτυνση δρόμων για τη μεταφορά προσωπικού, 
εξοπλισμού και εκρηκτικών. Στις υπόλοιπες περιοχές που δεν 
υπάρχει οδική πρόσβαση, όλες οι μετακινήσεις προσωπικού 
και εξοπλισμού θα γίνονται με ελικόπτερα. Με ότι σημαίνουν 
αυτές οι συνεχείς πτήσεις για την διατάραξη της ισορροπίας 
της πανίδας (κυρίως των πτηνών της περιοχής) και γενικά του 
περιβάλλοντος. 


Η δεύτερη φάση, το «Στάδιο Εκμετάλλευσης», περιλαμ¬ 
βάνει «την όρυξη γεωτρήσεων ανάπτυξης του κοιτάσματος, 
ανάπτυξη εγκαταστάσεων παραγωγής και δικτύου αγωγών 
μεταφοράς υδρογονανθράκων.» Δηλαδή, σε σημεία που θα 
καθοριστούν με βάση τα αποτελέσματα των σεισμικών ερευ¬ 
νών της πρώτης φάσης, θα ακολουθήσουν βαθιές γεωτρήσεις, 
πρωτόγνωρες για τα ελληνικά δεδομένα. Ο χρησιμοποιού¬ 
μενος εξοπλισμός θα είναι πολύ βαρύτερος, με αυξημένα τα 
ενδεχόμενα τεχνικών αστοχιών και σημαντικές αρνητικές 
περιβαλλοντικές επιπτώσεις. Ένα από τα κύρια προβλήματα 
αυτού του σταδίου είναι η διαχείριση των αποβλήτων (τοξικού 
πολφού) που θα πρέπει να μεταφέρονται και να αποτίθενται 
σε προβλεπόμενο χώρο ο οποίος όμως δεν έχει ακόμη προ- 
βλεφθεί. Η χρησιμοποίηση της υδραυλικής ρωγμάτωσης (εκ¬ 
μετάλλευση σχιστόλιθου ίταάάπξ), η οποία έχει απαγορευθεί 
από όλες σχεδόν τις ευρωπαϊκές κυβερνήσεις ως η χειρότερη 
μέθοδος με εφιαλτικές και ανεξέλεγκτες επιπτώσεις για το 
υπέδαφος, τα νερά και αυξημένες πιθανότητες σεισμών, παρ’ 
όλες τις διαβεβαιώσεις του υπουργείου για μη χρήση της, δεν 
έχει αποκλειστεί. 

Πετρέλαιο για... λίγους 

Ενώ η τοπική κοινωνία ανησυχεί και διαμαρτύρεται, ο 
μνημονιακός συρφετός, τα μαύρα κοράκια των πολυεθνικών 
και οι συνήθεις εμπλεκόμενοι-μαυραγορίτες προσπαθούν να 
μας πείσουν ότι «όλοι θα ωφεληθούμε». Υποστηρίζουν ότι η 
εξόρυξη πετρελαίου θα δημιουργήσει πολλές νέες θέσεις ερ¬ 
γασίας στην περιοχή. Προφανώς μερικές δεκάδες θέσεις ερ¬ 
γασίας δεν λύνουν το πρόβλημα της ανεργίας, την ίδια στιγμή 
που η Ήπειρος έχει από τα μεγαλύτερα ποσοστά ανεργίας 
στην Ελλάδα και ταυτόχρονα ένα από τα μικρότερα κατά κε¬ 
φαλήν ΑΕΠ στην Ε.Ε. Ακόμη, διατυμπανίζουν ότι οι τοπικές 
περιοχές θα επωφεληθούν οικονομικά με έσοδα 5% από τα 
κέρδη. Με λίγα λόγια το μοντέλο ανάπτυξης Τσίπρα είναι η 
αντικατάσταση των δημόσιων δαπανών από τα ψίχουλα των 
εταιριών. 

Όσα ψέματα και αν ξεφουρνίζουν, οι μόνοι κερδισμένοι 
από την έρευνα και εκμετάλλευση υδρογονανθράκων στην 
Ήπειρο θα είναι η ΕΕΡδΟΕ, η ΕΝΕΚΟΕΑΝ ΟΙΕ&ΟΑδ και 
οι διάφοροι μεγαλοεργολάβοι. Αυτό που θα κερδίσουν οι 
εργαζόμενοι και οι κάτοικοι της περιοχής είναι μαύρη γη και 
εκατοντάδες χαμένες θέσεις εργασίας. Η κτηνοτροφία της 
Ηπείρου, η γεωργία, η μελισσοκομία, οι αμπελουργικές ζώνες, 
τα αρωματικά φυτά, τα καθαρά νερά, τα δάση, η υγεία των 
κατοίκων της αντιμετωπίζουν θανάσιμο κίνδυνο. Θυσιάζο¬ 
νται όλοι και όλα στον βωμό της απληστίας των πολυεθνικών. 
Οι εξορύξεις, τα αναπόφευκτα ατυχήματα που τις συνοδεύ¬ 
ουν και οι επιπτώσεις στο περιβάλλον δεν είναι αμελητέες: εκ¬ 
πομπή καρκινογόνων αερίων, μόλυνση νερού και υπεδάφους, 
πρόκληση σεισμών, κατολισθήσεις, κ.λπ. θα έχουν αρνητική 
επίδραση στην ανθρώπινη υγεία και το περιβάλλον για πολ¬ 
λά χρόνια. Αρκεί να θυμηθούμε π.χ. το πρόσφατο ατύχημα 
στη Σαλαμίνα ή την αύξηση των σεισμών στην περιοχή της 
Οκλαχόμα μόλις λίγα χρόνια μετά την εξόρυξη πετρελαίου 
και φυσικού αερίου. 

Τέλος ενώ το αρμόδιο υπουργείο και η σύμπραξη των 
εταιριών βεβαιώνουν για την «απαρέγκλιτη τήρηση των εθνι¬ 
κών και διεθνών κανονισμών» καθώς και για την αυστηρή 
τήρηση του νομοθετικού πλαισίου προστασίας του περιβάλ¬ 
λοντος που υπάρχει στη χώρα μας, την ίδια ώρα καταγγελί¬ 
ες κάνουν λόγο για χορηγίες της πολυεθνικής ΕΝΕΕΟΕΑΝ 
ΟΙΕ&ΟΑδ απέναντι σε συγκεκριμένους Δήμους από το 2014. 
Μια γρήγορη ματιά στην «ΔΙΑΥΓΕΙΑ» αποδεικνύει πως η συ¬ 
γκεκριμένη πολυεθνική ήταν, πράγματι, πολύ γενναιόδωρη 
απέναντι στο Δήμο Καλπακίου. 

Δεν πρέπει να τους αφήσουμε να παίξουν με το μέλλον 
και τη ζωή μας. Το μόνο που έχουν να μας προσφέρουν οι 
μνημονιακοί και οι πολυεθνικές είναι υπανάπτυξη και λεηλα¬ 
σία του δημόσιου πλούτου. Απάντηση μας πρέπει να είναι οι 
μαχητικοί και μαζικοί αγώνες. Στο δρόμο των Σκουριών, να 
μην επιτρέψουμε το ξεπούλημα του δημόσιου πλούτου, την 
καταστροφή του περιβάλλοντος και την υποβάθμιση των 
ζωών μας. 


επίκηιρη... 

Μεγαλώνει η λίστα 

με τους νεκρούς συναδέλφους 

Ένας ακόμη ντελιβεράς, μόλις 21 χρονών, 
σκοτώθηκε/δολοφονήθηκε στις 30 Ιανουάρι¬ 
ου το μεσημέρι, σε εργατικό δυστύχημα στην 
περιοχή του Σχηματαρίου Βοιωτίας, μετά από 
μετωπική σύγκρουση με αυτοκίνητο. 

Το Αστυνομικό Τμήμα Σχηματαρίου δι- 
ενήργησε προανάκριση για τα ακριβή αίτια 
του δυστυχήματος, αλλά τα πραγματικά αίτια 
των δεκάδων δυστυχημάτων είναι γνωστά σε 
όλους τους συναδέλφους που εργάζονται κα¬ 
θημερινά στους δρόμους. Υπεύθυνοι για τα 
προδιαγεγραμμένα εργατικά δυστυχήματα/ 
δολοφονίες είναι οι εργοδότες, που δίνουν 
αμοιβές-ψίχουλα 3 ευρώ την ώρα, δεν προσφέ¬ 
ρουν εξοπλισμό ή μέτρα προφύλαξης, επιβάλ¬ 
λουν εργασία 10-12 ωρών, με κανένα ένσημο 
ή ελάχιστα ένσημα και ταυτόχρονα απειλούν, 
ακόμη και με απόλυση, ώστε οι παραγγελίες 
να παραδίδονται πολύ γρήγορα. Συνυπεύθυ- 
νες είναι όλες οι μνημονιακές κυβερνήσεις, 
που τα τελευταία χρόνια, ψηφίζοντας δεκάδες 
αντεργατικά μέτρα (συνεχείς μειώσεις μισθών, 
κατάργηση συλλογικών συμβάσεων και του 
δικαιώματος στην απεργία κ.ά.), μας αφήνουν 
απροστάτευτους απέναντι στις εργοδοτικές 
αυθαιρεσίες. 

Χρειάζεται οργάνωση, αλληλεγγύη και συ¬ 
νέχιση του αγώνα, ώστε εργοδότες και κυβέρ¬ 
νηση να μας αντιμετωπίσουν ως εργαζόμενους 
με αξιοπρέπεια και όχι σαν δουλοπάροικους. 

Ανελέητη η εργοδοσία ξενοδοχείου στην Κω 

Νέα και πολυδιαφημισμένη τουριστική 
ξενοδοχειακή μονάδα στην Κω, στο πλαίσιο 
νέων και παλιών αντεργατικών μέτρων, πιέζει 
τους εργαζόμενούς της να υπογράψουν μια 
από τις χαρακτηριστικότερες - μέχρι στιγμής 
τουλάχιστον - συμβάσεις του Νέου Συστή¬ 
ματος Βάρβαρης Εκμετάλλευσης των εργα¬ 
ζομένων. Πέρα από τους μισθούς πείνας, η 
επιχείρηση προχωρά ένα βήμα παραπέρα και 
προσθέτει στη σύμβαση χρηματικά πρόστιμα, 
ως μορφή τιμωρίας, σε εργαζόμενους που θα 
παραβούν τους παρακάτω κανόνες: 

Κανόνας 1ος: Εάν κάποιος πελάτης παρα- 
πονεθεί για την καθαριότητα του δωματίου, η 
εργαζόμενη καμαριέρα θα πρέπει να πληρώνει 
για κάθε παράπονο πρόστιμο 30 ευρώ. 

Κανόνας 2ος: Εάν κάποιος εργαζόμενος 
αργήσει στη δουλειά του, θα καταβάλει πρό¬ 
στιμο 10 ευρώ. 

Κανόνας 3ος: Κατά την έξοδο από την 
επιχείρηση, οι τσάντες των εργαζομένων θα 
ελέγχονται από τον φύλακα της πύλης, κατ’ 
εντολή της διεύθυνσης. 

Έχουμε τη δύναμη, εμείς οι εργαζόμενοι, 
όπως δείχνουν οι συνεχείς κινητοποιήσεις μας, 
όταν είμαστε ενωμένοι, με αλληλεγγύη και αυ¬ 
τοοργάνωση, με πίστη στις δυνάμεις μας, να 
μπορούμε να υπερασπίζουμε τα δικαιώματα 
και την αξιοπρέπειά μας. Επιβάλλεται να μην 
επαναπαυτούμε, αλλά όλοι μαζί να τους στα¬ 
ματήσουμε. Να αντισταθούμε με κάθε μέσο 
στην εργοδοτική ασυδοσία, ενάντια στο πε¬ 
ριβάλλον κανιβαλισμού, ατομικοποίησης και 
απώλειας κάθε ίχνους αξιοπρέπειας που προ¬ 
σπαθούν να μας επιβάλουν! Να οργανωθούμε 
με συνελεύσεις και επιτροπές αγώνα σε κάθε 
χώρο δουλειάς, για να σταματήσουμε συντο¬ 
νισμένα τη νέα επίθεση, που θα μας επιβάλει 
έναν νέο εργασιακό μεσαίωνα. 

ΕΡΓΑΖΟΜΕΝΟΙ 


Εργατική Πάλη 5 


Κίνητοποίήσεκ ενάντια στην ψήφιση του Πολυνομοσχεδίου 

Σε κητήστηση παραλυσίας και κατακερμαιισμού το συνδικαλιστικό κίνημα 


Μ ε 154 «ναι» (και 155 ειδι¬ 
κά για το άρθρο για την 
απεργία) ψηφίστηκε το 
βράδυ της Δευτέρας 151α- 
νουαρίου το «κατεπείγον» πολυνομοσχέδιο 
με το πρώτο πακέτο των προαπαιτούμενων 
της γ> αξιολόγησης. Σύσσωμη η κοινοβου¬ 
λευτική ομάδα της άθλιας συγκυβέρνησης 
ΣΥΡ1ΖΑ-ΑΝΕΛ, ενισχυμένη με μία πρώην 
βουλευτή της Ένωσης Κεντρώων, υπερψή¬ 
φισε τα βάρβαρα μέτρα, που πετσοκόβουν 
οικογενειακά επιδόματα, χτυπάνε το δικαίω¬ 
μα στην απεργία, επιταχύνουν τους πλειστη- 
ριασμούς, ξεπουλούν ότι έχει απομείνει από 
τη δημόσια περιουσία. 

Την ίδια ώρα μπροστά από τη Βουλή 
πραγματοποιούνταν μία άνευρη και άμαζη 
συγκέντρωση της ΓΣΕΕ. Αυτή η απογευμα¬ 
τινή διαμαρτυρία και ένα «επείγον» υπόμνη¬ 
μα στους βουλευτές ήταν η απάντηση της 
μεγαλύτερης συνομοσπονδίας της χώρας 
στο πολυνομοσχέδιο-σκούπα. Η ΑΔΕΔΥ 
από την άλλη περιορίστηκε σε μια τρίωρη 
στάση εργασίας στο Δημόσιο, από τις 12:0Θ 
έως τη λήξη του ωραρίου με συγκέντρωση 
διαμαρτυρίας το πρωί στην πλ. Κλαυθμώνος 
και πορεία προς τη Βουλή. Με άλλα λόγια, 
η αστικοποιημένη συνδικαλιστική γρα¬ 
φειοκρατία των ΠΑΣΚΕ/ΔΑΚΕ (μαζί με 
τις παρατάξεις του ΣΥΡΙΖΑ) έβαλε καθα¬ 
ρά πλάτη στην κυβέρνηση και την ψήφιση 
των μέτρων, στρατεύτηκε ανοιχτά με τους 
δανειστές, την ΕΕ, την εργοδοσία, όπως πριν 
2 Υι χρόνια είχαν συμπαραταχθεί με το ΝΑΙ 
στο Δημοψήφισμα. Η προκήρυξη απεργίας 


την ίδια μέρα της ψήφισης από συγκεκριμέ¬ 
νους κλάδους (Μέσα Μαζικής Μεταφοράς, 
τηλεπικοινωνίες, ελεγκτές εναέριας κυκλο¬ 
φορίας, γιατροί, εκπαιδευτικοί κ.α.), αν και 
σε σωστή κατεύθυνση, δεν ήταν σε καμία 
περίπτωση αρκετή για να ανατρέψει αυτή 
την άσχημη εικόνα υποχώρησης και κατα¬ 
κερματισμού. 

Δεν είναι όμως καλύτεροι και οι σταλι¬ 
νικοί γραφειοκράτες του ΠΑΜΕ. Μέχρι την 
κατάθεση του πολυνομοσχεδίου στη Βουλή, 
προπαγάνδιζαν μια απεργία για την τιμή των 
όπλων την ημέρα ψήφισης του πολυνομο¬ 
σχεδίου. Ακριβώς σαν τις απεργίες-τουφεκιά 
που μας είχε συνηθίσει η ΓΣΕΕ. Όπως έκα¬ 
νε και με το Ασφαλιστικό το 2Θ16, όταν είχε 
αφήσει επί μακρόν να σέρνεται η εξαγγελία 
μιας 48ωρης απεργίας «όηοτε κατατεθεί το 
νομοσχέδιο». Στη συνέχεια, και όταν πια είχε 
γίνει ξεκάθαρο ότι η ΓΣΕΕ δεν θα καλού- 
σε σε απεργία, πρόταξαν την απεργία των 
ελεγχόμενων από το ΠΑΜΕ σωματείων την 
Παρασκευή 12 Ιανουάριου, ημέρα που το 
πολυνομοσχέδιο συζητούνταν στην Ολομέ¬ 
λεια της Βουλής. Όμως, στην πράξη τα ίδια 
τα σωματεία και τα μέλη του ΠΑΜΕ στην 
πλειοψηφία τους εργάστηκαν κανονικά. 
Εκτός από κάτι πρωινές εξορμήσεις έξω από 
χώρους εργασίας και μερικές συμβολικές κι¬ 
νήσεις -κι αυτές όπου κατά βάση πιέζονταν 
από τα αριστερά τους-, η κατ’ ευφημισμό 
«απεργία του ΠΑΜΕ» ήταν μια ακόμη κομ¬ 
ματική παρέλαση στο κέντρο της Αθήνας 
κατά τα ειωθότα. Κι αν δεν ήταν η κινητοποί¬ 
ηση συγκεκριμένων -εκτός ΠΑΜΕ- συνδι¬ 
καλιστικών φορέων (Μέσα Μαζικής Μετα¬ 


φοράς, ΟΤΑ, ΠΝΟ, νοσοκομειακοί γιατροί) 
δεν θα μιλούσαμε καν για Απεργία εκείνη 
την Παρασκευή. Ούτε λόγος ασφαλώς για 
συνέχεια ή κλιμάκωση, την επόμενη Δευτέ¬ 
ρα -μέρα ψήφισης των μέτρων- το ΠΑΜΕ 
ακολούθησε πιστά την ατζέντα της ΓΣΕΕ για 
απογευματινό συλλαλητήριο. Το μόνο που 
έμεινε από την «Απεργία» του ΠΑΜΕ ήταν η 
αυτοπροβολή και διαφήμισή του στις στή¬ 
λες του Ριζοσπάστη σαν την δήθεν μοναδι¬ 
κή αγωνιστική δύναμη, πάνω στην διάσπα¬ 
ση των εργαζομένων και την παράλυση του 
οργανωμένου συνδικαλιστικού κινήματος. 

Ωστόσο, μέσα στις γραμμές του κινήμα¬ 
τος δεν λείπουν οι αυταπάτες σχετικά με τον 
ρόλο του ΚΚΕ σαν μια δήθεν «αγωνιστική, 
ταξική δύναμη», ειδικά στον χώρο του ΝΑΡ, 
αλλά όχι μόνο. Με αφορμή την «Απεργία» 
του ΠΑΜΕ γιγαντώθηκαν οι ευσεβείς πόθοι 
για «μαχητικό, αγωνιστικό συντονισμό των 
ταξικών δυνάμεων». Και δως του τα προ¬ 
σκλητήρια «ταξικής ενότητας», και να σου οι 
φαντασιοπληξίες ότι «το ΚΚΕ μετατοπίστη¬ 
κε από την ηττοπαθή του στάση εξαιτίας της 
άσκησης πίεσης της αντικαπιταλιστικής αρι- 
στεράς». Ξεπέρασαν κάθε μέτρο οι θριαμβο¬ 
λογίες για την δήθεν «μαχητική απεργία χω¬ 
ρίς ΓΣΕΕ και ΑΔΕΔΥ» (βλ. ΠΡΙΝ, 14.Θ1.2Θ18 
κ.α.). 

Κάτω από τον παραμορφωτικό φακό 
συγκεκριμένων πολιτικών επιδιώξεων ή 
ονειρώξεων, καθένας μπορεί να βλέπει ό,τι 
θέλει. Γεγονός όμως είναι ότι απέναντι στην 
ψήφιση του Πολυνομοσχεδίου το συνδικα¬ 
λιστικό κίνημα βρέθηκε σε πλήρη παραλυ¬ 
σία και απόλυτο κατακερματισμό. Όποιος 


νομίζει ότι χωρίς ΠΑΣΚΕ/ΔΑΚΕ/ΣΥΡ1ΖΑ 
ξεμπέρδεψε με την συνδικαλιστική γραφει¬ 
οκρατία, πλανάται πλάνην οικτρά. Το συν¬ 
δικαλιστικό κίνημα περνά σήμερα μια από 
τις μεγαλύτερες κρίσεις του, αντιμέτωπο με 
την συρρίκνωση, τον αποπροσανατολισμό 
και τον εκφυλισμό, φαινόμενα για τα οποία 
κύρια ευθύνη έχει και το ΠΑΜΕ (ΚΚΕ). Με 
την ρεφορμιστική και διασπαστική πολιτική 
του, τους στείρους ανταγωνισμούς και την 
πολυδιάσπαση των κινητοποιήσεων, επιδιώ¬ 
κει συστηματικά τη διάλυση των δομών του 
συνδικαλιστικού κινήματος (πχ. ΕΚΑ), μαζί 
με την επίθεση σε όποιο σωματείο υπάρχει 
στα αριστερά του και δεν ελέγχει. 

Απέναντι σ’ αυτή την κατάσταση απαι¬ 
τείται συνολική ανασυγκρότηση και ανα¬ 
σύνθεση του εργατικού κινήματος, με την 
οικοδόμηση νέων σωματείων και επιτροπών 
αγώνων μέσα σε κάθε χώρο δουλειάς, στη 
βάση της ταξικής ανεξαρτησίας και του Ενι¬ 
αίου Μετώπου. Αναντικατάστατος όρος για 
την αναγκαία αντεπίθεση του εργατικού κι¬ 
νήματος είναι να ξεπεράσει την αποσύνθεση 
στο εσωτερικό του, να λύσει τις διαφορές του 
με την γραφειοκρατία, τόσο την αστικοποιη¬ 
μένη όσο και την σταλινική, να απομονώσει 
τις σταλινικές ή σταλινίζουσες απόψεις και 
πρακτικές. Αυτό σημαίνει την ανάπτυξη και 
επικράτηση των επαναστατικών δυνάμεων 
μέσα στις γραμμές του εργατικού κινήμα¬ 
τος, την αλλαγή των συσχετισμών υπέρ της 
ΟΚΔΕ. 

■ Θεοδωροπούλου Σοφία 


Α γροτικέο κινητοποιήσεκ 

Αγώνας επιΒίωσης 


Δ ύο χρόνια μετά τις μεγάλες 
αγροτικές κινητοποιήσεις του 
Φλεβάρη του 2016, τις μεγαλύ¬ 
τερες της τελευταίας δεκαετίας, 
που κράτησαν 40 μέρες και έληξαν εξαιτίας 
της προδοτικής στάσης των συνδικαλιστι¬ 
κών ηγεσιών όλων των κομμάτων (συμπερι¬ 
λαμβανομένου του ΚΚΕ), οι αγρότες και οι 
κτηνοτρόφοι βγήκανε και πάλι στον δρόμο. 
Ξεκινώντας με μπλόκα στους δρόμους και 
κλιμακώνοντας τις κινητοποιήσεις τους με 
τα συλλαλητήρια της Θεσσαλονίκης, 1 και 
3 Φλεβάρη (ενόψει της Διεθνούς Έκθεσης 
Α§Γθΐίοα), διεκδικούν το δικαίωμά τους στην 
παραγωγή και την επιβίωση. Στη συνάντηση 
αντιπροσωπείας αγροτών με τον υπουργό 
Αγροτικής Ανάπτυξης Βαγγέλη Αποστόλου 
στις 5 Φλεβάρη, «πήραν» και πάλι υποσχέσεις, 
χωρίς καμία ουσιαστική λύση των προβλημά¬ 
των τους! 

Το αγροτικό δίοτγ” 

και η πραγματική κατάσταση της 
αγροτιάς 

Όπως είναι φυσικό, το “δυοεεδδ δΐοΓγ” 
της άθλιας συγκυβέρνησης ΣΥΡ1ΖΑ-ΑΝΕΑ 
«αφορά» και τους αγρότες. Διατυμπανίζουν, 
λέγοντας ένα σωρό ψέματα δια στόματος 
του υπουργού Αποστόλου (στα εγκαίνια 
της Α§Γθΐίεα), τα «επιτεύγματά» τους στην 
αγροτική οικονομία, που αποτελεί «βασικό 
πυλώνα» του σχεδίου τους «για την παραγω¬ 
γική ανασυγκρότηση της οικονομίας και της 
χώρας». Μιλούν για «άνοδο του αγροτικού 
εισοδήματος» και για μείωση του ελλείμματος 
στο εμπορικό ισοζύγιο αγροτικών προϊόντων, 
το οποίο, από περίπου δύο δις ευρώ πριν δύο- 
τρία χρόνια, «οδεύει αυτή τη χρονιά προς μη¬ 
δενισμό». Τέλος, οι αθλιότητες συμπληρώνο¬ 
νται με τις δηλώσεις: «η κυβέρνηση κάνει ό,τι 
μπορεί», «θα υπάρξουν καλύτερες συνθήκες» 


και ότι «σημείο αναφοράς» της κυβερνητικής 
πολιτικής «θα είναι η επίλυση των προβλημά¬ 
των τους». 

Η πραγματικότητα βέβαια είναι τελείως 
διαφορετική. Η πλειοψηφία των αγροτο- 
κτηνοτρόφων απειλούνται με αφανισμό, 
πνιγμένοι στα χρέη, την υπερφορολόγηση 
και τη δραματική μείωση του εισοδήματός 
τους! Τα βασικά προβλήματα πηγάζουν από 
την εφαρμογή των μνημονίων και των βάρ¬ 
βαρων μέτρων, την Κοινή Αγροτική Πολιτική 
(ΚΑΠ) που επιβάλλει η ΕΕ ξεκληρίζοντας τη 
μικρό μεσαία αγροτιά, τη δραματική κατάστα¬ 
ση της ελληνικής οικονομίας και κοινωνίας. 
Μάταια λοιπόν προσπαθούν η κυβέρνηση και 
το σύνολο των μνημονιακών να ενοχοποιή¬ 
σουν τους αγρότες, λέγοντας ότι είναι συνυ- 
πεύθυνοι. Όυσιαστικά, προσπαθούν να απο¬ 
μονώσουν τον αγώνα τους και να στρέψουν 
την κοινωνία εναντίον τους. 

Ενώ φέτος, κατ’ ομολογία όλων, η σοδειά 
ήταν πολύ καλή, ποιοτικά και αριθμητικά, οι 
τιμές παραγωγού των αγροτικών προϊόντων 
«έπιασαν πάτο», πολύ πιο κάτω από το κό¬ 
στος παραγωγής! Έτσι, η «ελεύθερη αγορά» 
και η «ανταγωνιστικότητα» κανόνισαν να χα¬ 
ντακώσουν για άλλη μια χρονιά τον αγροτικό 
κόσμο. Το συγκεκριμένο πρόβλημα οξύνεται 
ακόμη περισσότερο, αφού αρκετοί αγρότες 
«έχουν να παίρνουν», καθώς οι μεγαλέμποροι 
πληρώνουν άμα θέλουν και όποτε θέλουν. 

Το κόστος παραγωγής έχει εκτιναχτεί 
στα ύψη, με τα κάθε λογής χαράτσια (καύσιμα, 
ΔΕΗ, ΕΝΦ1Α, ΌΣΔΕ, ΕΑΓΑ), τη μείωση των 
επιδοτήσεων/ενισχύσεων εξαιτίας της ΚΑΠ, 


την ασυδοσία και κερδοσκοπία στα αγροτικά 
μέσα και εφόδια. Όλα αυτά εξατμίζουν ακόμη 
περισσότερο το αγροτικό εισόδημα. 

Η συντριπτική πλειοψηφία των αγροτι¬ 
κών νοικοκυριών είναι καταχρεωμένη στις 
τράπεζες, το δημόσιο και τα ασφαλιστικά τα¬ 
μεία, με συνέπεια οι κατασχέσεις καταθέσεων 
και περιουσιών να πολλαπλασιάζονται, ενώ 
ό,τι μπαίνει από την ΕΕ ως ενίσχυση το κα¬ 
τάσχει η εφορία. Η νέα απειλή για τον αγρο- 
το-κτηνοτροφικό κόσμο είναι οι ηλεκτρονικοί 
πλειστηριασμοί, καθώς μεγάλο ποσοστό κιν¬ 
δυνεύει άμεσα με κατάσχεση των χωραφιών 
και των κατοικιών του! 

Οι «δεσμεύσεις» Αποστόλου 
δεν λύνουν κανένα πρόβλημα 

Ό υπουργός Αγροτικής Ανάπτυξης υπο- 
σχέθηκε ότι από το τέλος του 2018 θα θεσπι¬ 
στεί ακατάσχετο όριο, ύψους 15.000 ευρώ τον 
χρόνο, στους τραπεζικούς λογαριασμούς των 
αγροτών, δεν θα επιβληθεί άμεσα το νέο χαρά¬ 
τσι του «περιβαλλοντικού» τέλους για το νερό 
αλλά μετά από 5 χρόνια, θα αποδοθεί άμεσα η 
επιστροφή φόρου πετρελαίου για τα έτη 2015 
και 2016, θα συνεχίζει να τους ληστεύει με τον 
ΕΝΦ1Α αλλά χωρίς επιπλέον επιβάρυνση στα 
χωράφια, θα καταργηθεί ο φόρος στο κρασί, 
θα ενταχθεί άμεσα στα προγράμματα ενίσχυ¬ 
σης το 50% των επιλαχόντων νέων αγροτών. 
Διαβεβαίωσε επίσης ότι οι ασφαλιστικές ει¬ 
σφορές θα αφαιρούνται από το φορολογητέο 
εισόδημα, πράγμα που χωρίς κατάργηση των 
τεκμηρίων διαβίωσης είναι χωρίς αντίκρισμα, 
αφού δεν επιφέρει μείωση του φορολογητέου 


εισοδήματος. 

Όι υποσχέσεις του υπουργού στη συνά¬ 
ντηση στις 5 Φλεβάρη, αν υλοποιηθούν, δεν 
λύνουν το πρόβλημα και είναι αμφίβολο αν το 
μεταθέτουν αυτή τη φορά. Βρίσκονται στην 
ίδια κατεύθυνση με την άθλια πολιτική ελε- 
ημοσύνης/ομηρίας (βλ. μέρισμα, ΚΕΑ) που 
εφαρμόζει η κυβέρνηση, μια πολιτική που σου 
τα παίρνει όλα ενώ ταυτόχρονα σου δίνει ένα! 

Το αγροτικό κίνημα 

Έτσι, οι συνδικαλιστικές ηγεσίες των 
αγροτών, κάθε απόχρωσης (ΠΑΣΌΚ, ΝΔ, 
αλλά και ΚΚΕ) μάλλον έμειναν ικανοποιημέ¬ 
νες, «δικαιολογώντας και την ύπαρξή τους», 
λέγοντας τις γνωστές δικαιολογίες περί συ¬ 
νέχισης των κινητοποιήσεων με άλλες μορφές 
πάλης, «κάτι πήραμε» κ.λπ. Φυσικά, μεγαλώ¬ 
νει η απέχθεια του απλού αγρότη προς αυτές 
τις ηγεσίες, που πριν δύο χρόνια ξεπούλησαν 
τον σημαντικότερο αγώνα του. Παράλληλα, 
μεγαλώνει και η αδυναμία του αγροτικού κι¬ 
νήματος να αντισταθεί και να διεκδικήσει την 
επιβίωση των αγροτών, τα δίκαια αιτήματά 
τους. Στις πρόσφατες κινητοποιήσεις (που εί¬ 
ναι αμφίβολο αν θα συνεχιστούν), οι δυνάμεις 
του ΚΚΕ «φρόντισαν» να ενισχύσουν την ει¬ 
κόνα διάλυσης και ανικανότητας, πραγματο¬ 
ποιώντας ξεχωριστό συλλαλητήριο στη ΔΕΘ 
ενόψει της Α§Γθΐίεα. 

Όι φτωχοί αγρότες και κτηνοτρόφοι δεν 
έχουν να περιμένουν τίποτα από αυτές τις 
ηγεσίες. Μόνο στηριζόμενοι στις δικές τους 
δυνάμεις, με τον έλεγχο του αγώνα στα χέ¬ 
ρια τους, με ένα «σχέδιο αγώνα» που θα τον 
ενοποιεί και θα τον ενισχύει και με ένα πρό¬ 
γραμμα αιτημάτων-πραγματική λύση στα 
προβλήματά τους, μπορούν να επιβιώσουν 
(βλέπε πρόταση της ΌΚΔΕ για το Αγροτικό: 
Εργ. Πάλη, φύλλο 412, Φλεβάρης 2016). 

■ Βασίλης Κεφαλάς 




























6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Φεβρουάριος 2018 


$0$ ΑΕΙ - ΤΕΙ: Οι ιροιτιπές πνηιιέτωποι με την διάλυση ίων σχολών 


Σ τις 2 Αυγούστου, το περασμέ¬ 
νο καλοκαίρι, η αδίστακτη 
κυβέρνηση ΣΥΡΙΖΑ - ΑΝΕΑ 
πέρασε μέσα στο καλοκαίρι, 
με τον φόβο ενός φοιτητικού κινήματος 
απομακρυσμένο αφού οι φοιτητές δεν βρί¬ 
σκονταν στα αμφιθέατρα, ένα νομοσχέδιο 
γκιλοτίνα για την Παιδεία, το οποίο μπο¬ 
ρεί να χαρακτηριστεί «η αρχή του τέλους» 
για την δημόσια δωρεάν παιδεία. 

Αξίζει να σχολιαστεί, πως τέτοιο νο¬ 
μοσχέδιο οι προηγούμενες μνημονιακές 
κυβερνήσεις δεν τόλμησαν να κατεβάσουν 
προς ψήφιση, φοβούμενοι το φοιτητικό 
κίνημα. Διαισθανόμενη όμως, την ύφε¬ 
ση του φοιτητικού κινήματος και γενικά 
των αγώνων, η αδίστακτη και ακραία νε¬ 
οφιλελεύθερη κυβέρνηση του «ΝΑΙ ΣΕ 
ΟΑΑ», το έκανε πράξη. Ο νόμος Γαβρό- 
γλου, εισάγει κάποιες βασικές αρχές που 
προεξοφλούν το μέλλον των ΑΕΙ - ΤΕΙ, 
όπως: α) την αυτονόμηση - αυτοχρηματο¬ 
δότηση των ιδρυμάτων, β) την γενίκευση 
των διδάκτρων στο μεταπτυχιακό, γ) την 
διάσπαση των πτυχίων, δ) τα διετή προ¬ 
γράμματα σπουδών για κάθε σχολή, ε) δεν 
επαναφέρει το άσυλο και τέλος στ) με ένα 
προεδρικό διάταγμα οποιαδήποτε σχολή 
συγχωνεύεται ή καταργείται. 

Ο νόμος αυτός θα αποτελέσει την αφε¬ 
τηρία για να επέλθουν σαρωτικές αλλαγές 
στην εκπαίδευση, με βάση το 3ο και 4ο 
Μνημόνιο, με βασικά σημεία την επιβολή 
διδάκτρων, την μείωση των φοιτητών (οι 
7/10 θα αδυνατούν να σπουδάσουν), την 
παύση χρηματοδότησης των ιδρυμάτων. 
Για νέους και παλιούς μνημονιακούς και 


για τους Ευρωπαίους τοκογλύφους η λογι¬ 
κή είναι απλή: δεν μπορεί μια καταχρεωμέ¬ 
νη χώρα, όπως η Ελλάδα, να έχει δημόσια 
και δωρεάν παιδεία. 

Αμέσως μετά την ψήφιση του εν λόγω 
νομοσχεδίου ξεκίνησε μια σειρά από σχέ¬ 
δια του Υπουργείου Παιδείας, για το πως 
θα καταργηθούν τα ΤΕΙ και θα υποβαθμι¬ 
στούν τα ΑΕΙ της χώρας. Οι συγχωνεύσεις 
των σχολών μας σημαίνουν: 

1. Κατάργηση σχολών και τμημάτων. 
Διετή προγράμματα σπουδών. Σύμφωνα 
με τα σχέδια Υπουργείου - Πρυτανικών αρ¬ 
χών τα τμήματα των ΤΕΙ και κάποια τμή¬ 
ματα των ΑΕΙ κλείνουν και είτε συγχωνεύ¬ 
ονται με τμήματα των ΑΕΙ σε «ανώτατες» 
σχολές, είτε υποβαθμίζονται περαιτέρω σε 
εξειδικευμένα διετή προγράμματα σπου¬ 
δών τα οποία δεν θα έχουν αναγνωρισμέ¬ 
να επαγγελματικά δικαιώματα. 

2. Υποβάθμιση Επαγγελματικών δικαι¬ 
ωμάτων - Φοιτητές πολλών ταχυτήτων. 
Με το Παράρτημα Διπλώματος εισάγεται 
στα ΑΕΙ -ΤΕΙ, ο ατομικός φάκελος προσό¬ 
ντων, μέσα στον οποίο παράλληλα με το 
πτυχίο του κάθε φοιτητή θα διαφαίνεται 
και θα προσμετράται το κάθε χαρτί, τίτλος 
σπουδών, πιστοποίηση σεμιναρίων που 
έχει παρακολουθήσει. Αυτό έχει ως απο¬ 
τέλεσμα φοιτητές που δεν έχουν την οικο¬ 
νομική δυνατότητα να πληρώνουν συμμε¬ 
τοχές σε σεμινάρια και ημερίδες, τα πτυχία 
τους να είναι κατώτερα από των φοιτητών 
που έχουν την οικονομική δυνατότητα για 
να τα παρακολουθήσουν. Αυτό θα έχει σαν 
συνέπεια την διάσπαση των επαγγελματι¬ 
κών δικαιωμάτων των πτυχίων σε εξατο- 
μικευμένους φακέλους προσόντων, έναν 


ανηλεή ανταγωνισμό μεταξύ των αποφοί¬ 
των ακόμη και του ίδιου τμήματος και την 
γιγάντωση του φαινομένου του ατελείω¬ 
του κυνηγιού τίτλων και δεξιοτήτων (που 
ήδη παρατηρείται) εφ όρου ζωής και επί 
πληρωμή. 

3. Περαιτέρω μείωση της χρηματο¬ 
δότησης - Δίδακτρα. Η χρηματοδότηση 
των σχολών που θα προκύπτουν από συγ¬ 
χωνεύσεις 2, 3 ή και παραπάνω τμήματα 
δεν θα υπολογίζεται αθροιστικά για κάθε 
τμήμα, αλλά σαν χρηματοδότηση ενός 
και μόνο νέου τμήματος. Τα χρήματα που 
«εξοικονομούνται» θα κατευθυνθούν φυ¬ 
σικά στους Ευρωπαίους τοκογλύφους και 
σε επιχειρηματίες αρπακτικά. 

4. Απολύσεις πανεπιστημιακού προ¬ 
σωπικού. Με τα κλεισίματα σχολών και τις 
συγχωνεύσεις, σημαντικός αριθμός διοι¬ 
κητικού, καθηγητικού και εργατοϋπαλλη- 
λικού προσωπικού (καθαρίστριες, εργαζό¬ 
μενοι στις λέσχες κλπ.) θα «περισσεύει», 
επομένως θα απολυθεί και θα προστεθεί 
στην ήδη αναρίθμητη στρατιά ανέργων. 

5. Μείωση εισακτέων - διαγραφές 
φοιτητών. Φυσικό επακόλουθο των συγ¬ 
χωνεύσεων είναι η υπέρ - συσσώρευση 
φοιτητών στις σχολές που συγχωνεύο¬ 
νται. Καθώς τα τμήματα δεν είναι ικα¬ 
νά να δεχθούν επιπλέον φοιτητές, λόγω 
υποχρηματοδότησης άλλα και έλλειψης 
υποδομών (εστίες, λέσχες, εργαστήρια, 
αίθουσες, καθηγητές), με κάποιον τρόπο 
οι φοιτητές πρέπει να να φτάσουν στους 
αριθμούς που μπορεί το εκάστοτε τμήμα 
να απορροφήσει. 

Στο στόχαστρο των συγχωνεύσεων 
έχουν μπει τα ΤΕΙ Αθήνας, Πειραιά, Θεσ¬ 


σαλίας, Στερεάς Ελλάδας, Ηπείρου, Ιονίων 
νήσων και τα ΑΕΙ Ιωαννίνων και Ιονίου. 
Και είμαστε μόνο στην αρχή! Στο διάστη¬ 
μα 2018-2020, το υπουργείο Παιδείας θέ¬ 
λει να έχει ξεμπερδέψει με τις συγχωνεύ¬ 
σεις και κλεισίματα σχολών και ιδρυμάτων 
ώστε να μειώσει δραστικά την κρατική 
χρηματοδότηση, με όλες τις συνέπειες που 
περιγράφηκαν παραπάνω. 

Ούτε να το σκέφτεστε! 

Απέναντι σε αυτή την κατάσταση, οι 
φοιτητές πρέπει να ορθώσουμε ανάστημα. 
Μπροστά στη νεοφιλελεύθερη λαίλαπα 
των σχεδίων Κυβέρνησης, Κεφαλαίου και 
ΕΕ για την Εκπαίδευση, πρέπει να μπού¬ 
με εμπόδιο οι φοιτητές και οι εργαζόμενοι 
της τριτοβάθμιας εκπαίδευσης. Είναι ανα¬ 
γκαίο, περισσότερο από ποτέ, να ανασυ¬ 
γκροτήσουμε και να ανασυνθέσουμε το 
φοιτητικό κίνημα, να οργανώσουμε την 
αντεπίθεση μας. Μέσα από συνελεύσεις, 
διαδηλώσεις και καταλήψεις να υπερασπι¬ 
στούμε τα κεκτημένα μας και το δικαίω¬ 
μα μας στην δημόσια δωρεάν παιδεία για 
όλους. Ο μόνος τρόπος η νεολαία να δια¬ 
σφαλίσει τα δικαιώματά της είναι να παίξει 
τον καθοριστικό ρόλο του πυροκροτητή 
μιας γενικευμένης εξέγερσης απέναντι σε 
αυτούς που υποθηκεύουν το μέλλον και τη 
ζωή μας. Αντί να ξηλωθούν οι σχολές και 
τα πτυχία μας, να ξηλώσουμε μια και καλή 
τα μνημόνια και τους πιστούς υπηρέτες 
τους απ' την εκπαίδευση και από παντού. 

■ Γρηγόρης Καρβούνης 


0 ηγώνας των ΤΕΙ οδηγός 
γιη 10 μυωπικό φοιτητικό κίνημα 



Σ την τελική ευθεία έχει μπει η 
ψήφιση του νομοσχεδίου για 
το Πανεπιστήμιο Δυτικής Ατ¬ 
τικής (Π.Δ.Α.) με την τελική 
του μορφή να είναι ακόμα άγνωστη. Ο 
υπουργός έχει αναφέρει πως θα καταθέσει 
αλλαγές, με όλα τα δεδομένα να δείχνουν 
ένα ακόμα χειρότερο νομοσχέδιο με νέες 
συγχωνεύσεις - καταργήσεις να είναι 
πολύ πιθανές. 

Κάθε εβδομάδα γίνεται γνωστή μια 
ακόμα καταστροφική πτυχή του Π.Δ.Α. 
Στις Ι8/Ι ο υπουργός παιδείας Κ. Γαβρό- 
γλου συναντήθηκε με δημάρχους τις δυ¬ 
τικής Αττικής, συζητώντας σχετικά με τη 
δημιουργία του Π.Δ.Α. και τα «οφέλη» 
που θα έχει για την περιοχή. Οι δήμοι δί¬ 
νουν γη και ύδωρ στο υπουργείο (παρο¬ 
χή κτιρίων, οικοπέδων και βιομηχανικών 
εγκαταστάσεων) προκειμένου να φιλοξε¬ 
νήσουν κάποιο νέο τμήμα διετούς φοίτη¬ 
σης, με αντάλλαγμα μέρος των χρημάτων 
από προγράμματα ΕΣΠΑ. Το αντικείμενο 
των νέων διετών προγραμμάτων θα καθο¬ 
ρίζεται ανάλογα με τις ανάγκες των τοπι¬ 
κών παραγωγικών φορέων. Δηλαδή σπου¬ 
δές κατόπιν παραγγελίας και ανάλογα με 
το συμφέρων του κάθε επιχειρηματία. 

Επίσης, οι δήμοι καλούνται να καλύ- 
ψουν τα κενά σε εκπαιδευτικό προσωπικό 
με την μετακίνηση δημοτικών υπαλλήλων 
στο Π.Δ.Α. και την απασχόλησή τους ως 
ωρομίσθιους καθηγητές. Σε αυτό το «ιδιο¬ 
φυές» σχέδιο του υπουργείου δεν ξεκαθα¬ 


ρίζεται εάν θα είναι το Π.Δ.Α. ή οι δήμοι 
που θα καλύπτουν τις δαπάνες συντή¬ 
ρησης των κτηρίων και την αμοιβή των 
υπαλλήλων. Είναι εξάλλου γνωστό ότι 
διάφοροι δήμοι, όπως π.χ. ο δήμος Μάν¬ 
δρας, αντιμετωπίζουν σημαντικά οικονο¬ 
μικά προβλήματα. 

Αυτή η εξέλιξη βασίζεται πάνω στο 
σχέδιο του ΟΟΣΑ για την αποκέντρωση 
της εκπαίδευσης. Στους δημοτικούς παι¬ 
δικούς σταθμούς οι εκπαιδευτικοί έχουν 
ήδη μετατραπεί σε μάνατζερ που αναζη¬ 
τούν χρήματα ώστε να λειτουργήσουν, τα 
οποία τελικά καταβάλλονται από δημότες 
και γονείς με έκτακτες εισφορές και δίδα¬ 
κτρα. 

Τέλος, το σχέδιο για δημιουργία 
«υπερτμήματος» των «βιοιατρικών επι¬ 
στημών», το οποίο θα προέκυπτε από την 
συγχώνευση πέντε τμημάτων (ιατρικά 
εργαστήρια, οπτική, αισθητική, οδοντική 
και ραδιολογία) καταρρέει, καθώς το σχέ¬ 
διο απορρίφθηκε από την Αρχή Διασφά¬ 
λισης και Πιστοποίησης της Ποιότητας 
στην Ανώτατη Εκπαίδευση (ΑΔΙΠ). Έτσι 
οι φοιτητές των συγκεκριμένων τμημάτων 
βρίσκονται εκ νέου μετέωροι. 

Ο τρόπος με τον οποίο δρομολογείται 
η ίδρυση του Π.Δ.Α. επιβεβαιώνει, πέρα 
από την προχειρότητα του υπουργείου, 
πως στην ουσία πρόκειται για ένα λευκό 
κομμάτι χαρτί όπου θα γράφεται επάνω, 
ανά πάσα στιγμή, ό,τι πιο αντιδραστικό 
μέτρο έχει επιχειρηθεί να περάσει όλα τα 


π ρ ο η - 
γούμενα 

κινήματος. Μεγαλύτερη διαβεβαίωση για 
αυτό δεν θα μπορούσαν να είναι τόσο ο 
νόμος Γαβρόγλου (που δίνει το δικαίωμα 
στον εκάστοτε υπουργό να καταργεί-με¬ 
ταφέρει τμήματα και σχολές με μία υπο¬ 
γραφή) αλλά και άρθρο του νόμου για 
το Π.Δ.Α., που αναγράφει πως τα νέα 
τμήματα θα λειτουργούν σύμφωνα με τις 
αναπτυξιακές ανάγκες της οικονομίας, 
δηλαδή θα ανοιγοκλείνουν ή θα μεταλ¬ 
λάσσονται ανάλογα με τα εφήμερα σχέδια 
των επιχειρήσεων (εάν υπάρξουν βέβαια 
τέτοια στην Ελλάδα της κρίσης και των 
μνημονίων). 

Αυτή η δυσοίωνη προοπτική έχει οδη¬ 
γήσει φοιτητές του ΤΕΙ Αθήνας σε Γενικές 
Συνελεύσεις και κινητοποιήσεις από τις 
αρχές του ακαδημαϊκού έτους, με απο¬ 
τέλεσμα την καθυστέρηση της ψήφισης 
του νόμου για την ίδρυση του ΠΔΑ μέχρι 
σήμερα, από τον Νοέμβρη που σχεδιαζό¬ 
ταν αρχικά. Επίσης, τμήματα που αρχικά 
όδευαν προς κατάργηση πλέον προο¬ 
ρίζονται να διατηρηθούν, ακόμα και ως 


αυτόνομα. Σήμερα, υπό τις απειλές τις 
διοίκησης για απώλεια του ακαδημαϊκού 
εξαμήνου, η κινητοποίηση των φοιτητών 
έχει υποχωρήσει, χωρίς όμως να αποκλεί¬ 
εται το ενδεχόμενο ενός νέου γύρου τις 
ημέρες της ψήφισης. 

Σε αυτή την κατάσταση έχει συνδράμει 
τα μέγιστα η αυτοοργάνωση των φοιτη¬ 
τών μέσα από την Πρωτοβουλία Φοιτητών 
Ενάντια στις Συγχωνεύσεις (στην οποία 
συμμετέχει η Σοσιαλιστική Σηουδαστική 
Πάλη) και κατάφερε να βάλει σε κίνηση 
συλλόγους όπου είχαν να πραγματοποιη¬ 
θούν Γενικές Συνελεύσεις πάνω από τρία 
χρόνια. Ανεξάρτητα με την έκβαση αυτού 
του αγώνα, η πρωτοβουλία αφήνει μια τε¬ 
ράστια παρακαταθήκη, αποτελώντας ένα 
λαμπρό παράδειγμα για το φοιτητικό κί¬ 
νημα και το αδιέξοδο που αυτό βρίσκεται, 
λόγω της έλλειψης ενός σχεδίου αγώνων 
εκ μέρους των πολιτικών δυνάμεων που 
παρεμβαίνουν σε αυτό. 

■ Γιώργος Τσόλακας 

ΚΟΙΝΩΝΙΑ 


Εργατική Πάλη 7 


Όχι στην έκδοση ίων 9 αγωνιστών στην Τουρκία! 


Στην Τουρκία, από την απόπειρα πραξικοπήματος τον Ιούλη 
του 2016 μέχρι και σήμερα, εφαρμόζεται από τον Ερντογάν και 
το κόμμα ΑΚΡ ένα σχέδιο πολιτικών εκκαθαρίσεων στον κρατι¬ 
κό μηχανισμό. Στο στόχαστρο βρίσκονται κατά κύριο λόγο δικα¬ 
στές, εκπαιδευτικοί και δημοσιογράφοι, οι οποίοι, με πρόσχημα 
τη συνωμοσία ενάντια στο καθεστώς, απολύονται μαζικά. Οι εκ¬ 
καθαρίσεις καλύπτουν όλο το φάσμα των πολιτικών αντιπάλων 
του καθεστώτος, από κομμουνιστές αγωνιστές μέχρι ανθρώπους 
που απλά έκαναν ένα αρνητικό σχόλιο για τον Ερντογάν στα 
μέσα κοινωνικής δικτύωσης. Ενδεικτικά, μέχρι σήμερα έχουν 
απολυθεί τουλάχιστον 14Θ.ΘΘΘ δημόσιοι υπάλληλοι, ενώ 5Θ.ΘΘΘ 
έχουν προφυλακιστεί. 

Την Τρίτη 28 Νοέμβρη, λίγες μέρες πριν την επίσκεψη Ερντο¬ 
γάν, η αντιτρομοκρατική εισέβαλε σε σπίτια στην Αθήνα, συλ- 
λαμβάνοντας 9 αγωνιστές από την Τουρκία και το Κουρδιστάν, 
με την κατηγορία της συμμετοχής στο ΌΗΚΡ-Ε (Επαναστατικό 
Λαϊκό Απελευθερωτικό Κόμμα-Μέτωπο). Κατά τη σύλληψη και 
την κράτησή τους στη ΓΑΔΑ και στα δικαστήρια στην Ευελπί- 
δων, οι συλληφθέντες ξυλοκοπήθηκαν και βασανίστηκαν από 
την αντιτρομοκρατική. Την ίδια στιγμή, συντεταγμένα τα ΜΜΕ 
ξεκίνησαν τη γνωστή προπαγάνδα τρομοϋστερίας, κάνοντας 
λόγο για τρομοκράτες που έχουν κρυμμένα όπλα και προετοί¬ 
μαζαν επίθεση κατά του Ερντογάν. Μέσα στο πλαίσιο εκδικητι- 
κότητας από την πλευρά του ελληνικού κράτους, οι 9 αγωνιστές 
έχουν διασκορπιστεί σε 8 διαφορετικές φυλακές! Τα ονόματα 
και οι φωτογραφίες τους δημοσιεύθηκαν από την πρώτη στιγ¬ 
μή, παρά το γεγονός ότι ήταν εμφανής ο βασανισμός τους, ενώ 
άμεσα στην Τουρκία έγιναν στόχος τόσο οι ίδιοι όσο και οι οικο- 
γένειές τους. 

Πριν από λίγες μέρες, μετά από εισαγγελική εντολή, ζήτησαν 
από τους 9 αγωνιστές δείγμα ΌΝΑ. Αυτοί φυσικά αρνήθηκαν, 
αυτό όμως βέβαια δεν αποτελεί πρόβλημα για τον ελληνικό κρα¬ 
τικό μηχανισμό. Έτσι, καταπατώντας τη δική τους αστική νομι¬ 
μότητα, 6-7 αστυνομικοί πήραν με τη βία δείγμα ΌΝΑ, βασανί¬ 
ζοντας τους αγωνιστές. 

Ήδη για δύο από αυτούς έχει ξεκινήσει η διαδικασία έκδοσης 
στην Τουρκία. Στις 2 Φλεβάρη το Εφετείο Αθηνών απέρριψε το 
αίτημα για έκδοση του αγωνιστή Μεχμέτ Ντογκάν, για τον οποίο 
έκρινε ότι είναι αναγνωρισμένος και από τη Γαλλία ως πολιτικός 
πρόσφυγας και ότι διώκεται αποκλειστικά για τα πολιτικά πι¬ 


στεύω του. Στις 6 Φλεβάρη ξεκίνησε και 
για τον δεύτερο αγωνιστή που απειλεί¬ 
ται με έκδοση στην Τουρκία η εκδίκαση 
στο Εφετείο Αθηνών, η οποία πήρε αναβολή για τις 6 Μάρτη. 

Αξίζει να διαβαστεί η δημόσια ανακοίνωση που εξέδωσαν οι 
9 αγωνιστές, στην οποία αναφέρουν μεταξύ άλλων: «Είναι ψέμα 
ότι προετοιμαζόμασταν για δολοφονική επίθεση κατά του Ερ¬ 
ντογάν. Εμείς δεν είμαστε τρομοκράτες, είμαστε αγωνιστές. Η 
ελληνική αστυνομία δημιούργησε αυτή τη σκευωρία, χρησιμο¬ 
ποιώντας τις μεθόδους της τουρκικής. Χρησιμοποιούν τέτοιες 
μεθόδους, επειδή δεν βρήκαν κανένα αποδεικτικό στοιχείο. Η 
σημερινή κυβέρνηση, με τη συνεργασία του φασιστικού καθε¬ 
στώτος της Τουρκίας, έδειξε το εχθρικό της πρόσωπο απέναντι 
στους λαούς. Εμείς έχουμε εμπιστοσύνη στους αγωνιζόμενους 
λαούς και στη διεθνή αλληλεγγύη». 

Στο μεταξύ, εκκρεμεί και η υπόθεση των 8 τούρκων αξιωμα¬ 
τικών, που είχαν ζητήσει πολιτικό άσυλο στην Ελλάδα μετά το 
αποτυχημένο πραξικόπημα του Ιούλη του 2Θ16. Το ποινικό τμή¬ 
μα του Αρείου Πάγου έχει απορρίψει ήδη δύο φορές αίτημα των 
τουρκικών αρχών για έκδοσή τους στην Τουρκία, ενώ στις 23 Γε¬ 
νάρη υποβλήθηκε και τρίτο αίτημα. 

Η συγκυβέρνηση ΣΥΡΙΖΑ-ΑΝΕΛ υποδέχτηκε τον Ερντο¬ 
γάν κάνοντάς του «δώρο» τους 9 αγωνιστές από την Τουρκία 
και το Κουρδιστάν, με αυτονόητη τη συνεργασία των ελληνικών, 
τουρκικών και αμερικάνικων μυστικών υπηρεσιών. Το δημοκρα¬ 
τικό δικαίωμα της δίκαιης δίκης αποτελεί στοιχειώδες δικαίωμα, 
το οποίο δεν υφίσταται σε καμία περίπτωση πολιτικού κρατού¬ 
μενου αυτή τη στιγμή στην Τουρκία, γεγονός που αναγνωρίζει 
και το ποινικό τμήμα του Αρείου Πάγου για την περίπτωση των 
8 αξιωματικών. Την περίοδο που το ΑΚΡ και ο Ερντογάν επιχει¬ 
ρούν να υλοποιήσουν έναν δικό τους στρατηγικό σχεδιασμό, 
που έρχεται σε σύγκρουση με τις ιμπεριαλιστικές δυνάμεις που 
δρουν στην περιοχή, έχοντας να αντιμετωπίσει και το «αγκάθι» 
του κουρδικού λαού που μάχεται για την απελευθέρωσή του, δεν 
ανέχονται κανένα περιθώριο αμφισβήτησης από τον εσωτερικό 
εχθρό, όποιος και αν είναι αυτός και η δυναμική του. Οι μέθο¬ 
δοι που χρησιμοποιεί η συγκυβέρνηση ΣΥΡΙΖΑ-ΑΝΕΛ ενάντια 
στους 9 αγωνιστές αποτελούν προπομπό για την εφαρμογή τους 
στο σύνολο του κινήματος και την επανεμφάνιση του τερατώ¬ 
δους Κράτους Έκτακτης Ανάγκης της προηγούμενης περιόδου, 
με μεγαλύτερη εκδικητική λύσσα απέναντι στην εργατική τάξη. 

■ Φαίδων 


Η ΒΙΟΜΕ δεν πωλείται - θα μείνει σε χέρια εργαηκά! 


Την Πέμπτη 1 Μάρτη, στο Δικαστικό Μέγαρο Θεσσαλονί¬ 
κης, Θα διεξαχθεί ο τέταρτος πλειστηριασμός του οικοπέδου της 
Φίλκεραμ Τζόνσον (μέσα στο οποίο βρίσκεται και η ΒΙΟΜΕ), 
που ολοκληρώνει τον δεύτερο κύκλο πλειστηριασμών. Η μαζική 
παρουσία των εργαζόμενων της ΒΙΟΜΕ και πολλών αλληλέγγυ¬ 
ων, στις τρεις προηγούμενες απόπειρες (στις 11,18 και 25 Γενάρη) 
μπλόκαρε τη διαδικασία, αποτρέποντας τη συμμετοχή των πιθα¬ 
νών αγοραστών. 

Υπενθυμίζουμε ότι οι εργαζόμενοι του εργοστασίου της ΒΙ- 
ΟΜΕ, το οποίο έκλεισε/εγκατέλειψε η εργοδοσία (η γνωστή 
οικογένεια Φιλίππου), απλήρωτοι από το 2Θ11 και σε επίσχεση 
εργασίας, έχουν καταλάβει το εργοστάσιο από το 2Θ12. Από τις 
12/2/2Θ13 ξεκίνησαν την παραγωγή, κάτω από εργατικό έλεγχο 
και αυτοδιαχείριση, ενώ όλες οι αποφάσεις για τη λειτουργία του 
εργοστασίου λαμβάνονται από τη γενική συνέλευσή τους. 

Τα προβλήματα όμως για τους εργαζόμενους δεν σταματούν 
εδώ. Ήδη από τους επόμενους μήνες, πιθανά. Θα ξεκινήσει ο τρί¬ 
τος κύκλος πλειστηριασμών του οικοπέδου. Με τις συνεχείς μει¬ 
ώσεις τις τιμής είναι σίγουρο ότι Θα βρεθεί κάποιο κοράκι (π.χ. 
οι τράπεζες, που με τον νέο πτωχευτικό νόμο μπορούν να απαι¬ 
τήσουν να μην πληρώσουν μέρος της τιμής έναντι των χρεών, 
ή ακόμη και κάποιος που εξυπηρετεί τα συμφέροντα της πρώην 
εργοδοσίας), που Θα «αγοράσει» τα οικόπεδα σε εξευτελιστική 
τιμή. 

Η άθλια κυβέρνηση του ΣΥΡΙΖΑ (και προσωπικά ο Τσίπρας, 
που τον Φλεβάρη του 2Θ13 επισκέφτηκε το εργοστάσιο) είχε 
δεσμευτεί ότι άμεσα Θα κατέθετε νομοθετικό πλαίσιο, ώστε να 
περάσει η ΒΙΟΜΕ, και κάθε εργοστάσιο που κλείνει και αφήνει 
χρέη, στα χέρια των εργαζομένων. Λόγω βέβαια της μνημονιακής 
μετάλλαξής τους, όχι μόνο δεν τήρησαν την υπόσχεσή τους να 
δώσουν λύση, ώστε να περάσει το οικόπεδο στους εργαζόμενους 
και να μπορέσουν να συνεχίσουν απρόσκοπτα τη λειτουργία του 
εργοστασίου, αλλά ενισχύουν τα σχέδια της πρώην εργοδοσίας 
και μιας μερίδας φιλο-εργοδοτικών εργαζόμενων της μητρικής 
εταιρίας Φίλκεραμ Τζόνσον, ώστε να πετάξουν τη ΒΙΟΜΕ εκτός 
του οικοπέδου. Χαρακτηριστικό παράδειγμα της εχθρότητας της 
κυβέρνησης αποτελεί η απρόκλητη και βίαιη επίθεση των ΜΑΤ 
στους εργαζόμενους, στη συγκέντρωση-διαμαρτυρία που είχαν 
πραγματοποιήσει πέρσι το καλοκαίρι στο υπουργείο Εργασίας. 


Όσο συνεχίζεται αυτή η ρευστή κατάσταση, χωρίς οριστική λύση 
στέγασης της ΒΙΟΜΕ, τόσο δυσκολεύει ο αγώνας των εργαζομέ¬ 
νων, καθώς δεν μπορούν να προχωρήσουν σε περαιτέρω βήματα 
για αύξηση της παραγωγής, που Θα βελτίωνε σημαντικά το εισό¬ 
δημά τους. 

Οι εργαζόμενοι της ΣΕ (Συνεταιριστικής Επιχείρησης) ΒΙΟ- 
ΜΕ έχουν αντιληφθεί από την πρώτη στιγμή πόσο σημαντική 
είναι η στήριξη του κινήματος στον αγώνα τους. Συμμετέχουν σε 
απεργίες, κινητοποιήσεις κ.τ.λ., ενώ από την πρώτη στιγμή δημι- 
ουργήθηκε η «Πρωτοβουλία Αλληλεγγύης στη ΒΙΟΜΕ» για τη 
στήριξη του αγώνα, ενώ πρόσφατα δημιουργήθηκε και η «Πρω¬ 
τοβουλία Αλληλεγγύης Φοιτητών», για την ανάδειξη του ζητή¬ 
ματος στα πανεπιστήμια και στη νεολαία της πόλης. 

Τους τελευταίους μήνες, ξεκίνησε νέα καμπάνια ενημέρωσης 
στη Θεσσαλονίκη, ενώ συνεχίζεται η λειτουργία του Εργατικού 
Ιατρείου στη ΒΙΟΜΕ εντός του εργοστασίου, που παρέχει πρω¬ 
τοβάθμια ολιστική και συνθετική φροντίδα υγείας σε εργαζόμε¬ 
νους και ανέργους. Τέλος, υπάρχουν εκατοντάδες επαφές, άρθρα 
και μηνύματα αλληλεγγύης από το εξωτερικό, αλλά και συμμετο¬ 
χή σε διεθνείς συναντήσεις, όπως αυτές των ανακτημένων επιχει¬ 
ρήσεων για την Οικονομία των Εργαζομένων ή στην Πλατφόρμα 
για τη Διεθνιστική Κοινωνική Απεργία. Παρά τις πολιτικές αδυ¬ 
ναμίες που εμφανίζονται (έλλειψη κατανόησης - υποβάθμιση της 
παγκόσμιας οικονομικής κρίσης κ.τ.λ.), τα προτάγματα της ΣΕ 
ΒΙΟΜΕ («Δεν μπορούνε αυτοί - μπορούμε εμείς» και για διευ- 
ρυμένη αυτοδιαχείριση σε όλα τα πεδία της ζωής απέναντι στη 
σαπίλα της καπιταλιστικής κρίσης) ξεπερνάνε τα όρια της χώρας. 

Στις 23-25 Φλεβάρη Θα πραγματοποιηθούν εκδηλώσεις για 
τα 5 χρόνια αυτοδιαχείρισης στη ΒΙΟΜΕ, με συνέλευση στην 
Αθήνα (23/2), συνέλευση και διαδήλωση στη Θεσσαλονίκη 
(24/2) και γλέντι στο εργοστάσιο (25/2). 

Οφείλουμε όλοι να στηρίξουμε το εγχείρημα αυτοδιαχείρισης 
της ΒΙΟΜΕ, τόσο με τη συμμετοχή μας στις κινητοποιήσεις υπε¬ 
ράσπισής της στα δικαστήρια ενάντια στους πλειστηριασμούς, 
στις συναυλίες αλληλεγγύης κ.τ.λ., όσο και με την αγορά των 
προϊόντων που παράγουν, μέσω του ηλεκτρονικού καταστήμα¬ 
τος (\ν\ν\ν.νΐθΓη 0 εοορ.€οηι) ή των «παζαριών χωρίς μεσάζοντες» 
στα οποία συμμετέχουν. 

■ Νίκος Κτενάς 


Εκδήλωση τηο Επιτροπήο Μνήμη^ 

για τον Παντελή Πουλιόπουλο 

Κυρ. 291211.00η.μ. Σννεδριακό Κέντρο Θήβας 

Ο Παντελής Πουλιόπουλος γεννήθηκε και 
μεγάλωσε το 19ΘΘ στην Θήβα, πέρασε στην νο¬ 
μική σχολή Αθηνών και γρήγορα ενστερνίστηκε 
την ιδεολογία του επαναστατικού Μαρξισμού. Το 
192Θ στρατεύτηκε στο μέτωπο τις Μικράς Ασίας, 
εκεί μπήκε σε οργανωμένο πυρήνα στρατιωτών 
του Σοσιαλιστικού Εργατικού Κομμουνιστικού 
Κόμματος Ελλάδος (ΣΕΚΕ). Συνελήφθησαν και 
σταλθήκαν στο στρατοδικείο με την κατηγο¬ 
ρία της «εσχάτης προδοσίας». Το μέτωπο όμως 
κατέρρευσε και απελευθερώθηκαν. Με την επι¬ 
στροφή στην Αθήνα δημιουργήθηκε η Ένωση 
Παλαιών Πολεμιστών, με επικεφαλής τον Πουλι¬ 
όπουλο. Οι αποφάσεις του συνεδρίου τους γρά¬ 
φτηκαν από τον Πουλιόπουλο με το ψευδώνυμο 
Φίλιππος Ορφανός και κυκλοφόρησαν σε βιβλίο 
με τον τίτλο Πόλεμος κατά Πολέμου. Στα 1924 
στο Γ’Εκτατό Συνέδριο του ΣΕΚΕ (που μετατρά¬ 
πηκε σε Κομουνιστικό Κόμμα Ελλάδας) εξελέγη 
γραμματέας, έτσι έγινε ο πρώτος γενικός γραμ¬ 
ματέας του ΚΚΕ. Στο μεταξύ είχε μάθει μόνος 
του περί της δέκα ξένες γλώσσες. Στις αρχές του 

1925 συλλαμβάνεται, μαζί άλλα μέλη της Κεντρι¬ 
κής Επιτροπής, για το επίκαιρο στις μέρες μας 
θέμα του Μακεδονικού. Φυλακίστηκε ενάμιση 
χρόνο και μετά την πτώση της δικτατορίας του 
Πάγκαλου απελευθερώθηκε από την εξορία όπου 
βρίσκονταν το 1926. Αντιλήφθηκε γρήγορα ότι η 
κατάσταση στο κόμμα δεν ήταν καλή. Η σταλι¬ 
νική γραφειοκρατία της Κομιντέρν είχε ήδη αρ¬ 
χίσει την προσπάθεια ελέγχου όλων των Κ.Κ. Το 

1926 αποσύρθηκε στην Θήβα ενώ το 1927 στο Γ’ 
τακτικό συνέδριο του ΚΚΕ υποστήριξε ότι πρέ¬ 
πει να γίνουν γνωστά τα κείμενα της Αριστερής 
Αντιπολίτευσής του Τρότσκι και κατηγορήθηκε 
για λικβινταρισμό (διαλυτικός). 

Στις 25 Σεπτεμβρίου του 1927 διαγράφτηκε 
από το ΚΚΕ ενώ διαγράφεται το ίδιο περίπου 
διάστημα και η ενωμένη αντιπολίτευση. Τον Γε¬ 
νάρη του 1928 κυκλοφόρησε το περιοδικό Σπάρ¬ 
τακος από την ομάδα ενωμένης αντιπολίτευσης 
με πρωτεργάτη τους Παντελή Πουλιόπουλο, 
Παστία Γιατσόπουλο, Σεραφείμ Μάξιμο, κ.α. Το 
1934 ίδρυσε την ΟΚΔΕ ενώ ταυτόχρονα σαν δι¬ 
κηγόρος υπεράσπιζε τους καταδιωκομένους και 
κρατούμενους αγωνιστές. Πολλά και ανεκτίμητα 
είναι τα θαυμάσια ιδεολογικά έργα του με κορυ¬ 
φαίο το «Δημοκρατική ή Σοσιαλιστική επανα¬ 
στάτη στην Ελλάδα». 

Συνελήφθη και φυλακίστηκε στις φυλακές 
Αβέρωφ. Εν συνεχεία τον πήγαν στο Ναύπλιο 
στο Στρατόπεδο Συγκέντρωσης Ακροναυπλίας. 
Οι σταλινικοί εφάρμοζαν τακτική απομόνωσης 
στους τροτσκιστές και έτσι δημιούργησαν δίκιά 
τους ομάδα συμβίωσης. Το 1942 μεταφέρθηκε 
στο στρατόπεδο της Αάρισας. Το 1943 αντάρ¬ 
τες του ΕΑΑΣ ανατίναξαν μια αμαξοστοιχία 
στο Κουρνόβο και η ιταλική κυβέρνηση διέταξε 
να εκτελεστούν 1Θ6 κρατούμενοι για αντίποινα 
στο Νεζερό της Αάρισας. Μαζί με τον Παντελή 
Πουλιόπουλο ήταν οι Νώντας Γιαννακός, Γιάννης 
Μακρής, Γιάννης Ξυπόλυτος και ο αρχειομαρξι- 
στής Δ. Ααμπροπούλος. Ο Πουλιόπουλος στο 
απόσπασμα μίλησε στους ιταλούς φαντάρους 
για ταξική αλληλεγγύη, διεθνισμό, σοσιαλισμό 
και την επανάσταση, οι φαντάροι κατέβασαν τα 
όπλα και τον πυροβόλησε ο ιταλός αξιωματικός 
στο κεφάλι. 

Η Ο.Κ.Δ.Ε. το λιγότερο που μπόρεσε να κά¬ 
νει μόλις έμαθε ότι εξαφανίστηκε η προτομή του 
Πουλιόπουλου στην Θήβα ήταν να δημιουργήσει 
επιτροπή για την αποκατάσταση του μνημείου 
(είχε φτιαχτεί επί δημαρχίας Θανάση Σκούμα). 
Η επιτροπή οργανώνει εκδήλωση για την μνήμη 
του Παντελή Πουλιόπουλου με την συμμετοχή 
του Εργατικού Κέντρου Θήβας και Αειβαδιάς, 
κοινωνικούς και πολιτικούς φορείς, συγγενών 
του Παντελή Πουλιόπουλου και αγωνιστών του 
κινήματος. 

Γ. Φ. 




























8 Εργατική Πάλη 


Φάκελος: 100 χρόνια από την ίδρυση του ΣΕΚΕ 


Φεβρουάριος 2018 


100 χρόνιη από την 
ίδρυση ίου ΣΕΚΕ 

Η ΟΚΔΕ για τα 100χρόνια από την ίδρυση του ΣΕΚΕ, ξεκινάει σειρά ενεργειών, εκδηλώσεων και εκδόσεωνγι’ 
αυτόν τον ιστορικό σταθμό του ελληνικού εργατικού κινήματος, δίνοντας στη δημοσιότητα ένα κείμενο 
(απόσπασμα προγράμματος) που παρουσιάστηκε στο 5ο Συνέδριο του Κομμουνιστικού Διεθνιστικού Κόμματος 
Ελλάδος (ΚΔΚΕ) τον Σεπτέμβριο του 1957 (βλ. ΚΔΚ, «Βασικά Ζητήματα του Εργατικού Κινήματος», 
εκδόσεις Πρωτοποριακή Βιβλιοθήκη, 1976). Μέσα από τις λίγες γραμμές αυτού του κειμένου οι αγωνιστές 
του εργατικού και κομμουνιστικού κινήματος θα δουν την πραγματική ιστορία του ΣΕΚΕ και ταυτόχρονα τις 
παραποιήσεις που επιχειρεί το ΚΚΕ μέσα από τη πρόσφατη «Διακήρυξη για τα 100 χρόνια του ΚΚΕ». 





1918: Ένας Ιστορικός Σταθμός 
του Εργατικού Κινήματος 

Η νίκη της προλεταριακής Οχτωβριανής 
Επανάστασης έδωσε τεράστια ώθηση στο 
εργατικό κίνημα σ’ όλο τον κόσμο. Και πάνω 
στο ελληνικό εργατικό κίνημα η επίδρασή της 
ήτανε αποφασιστική. 

Έτος 1918: Στην Ελλάδα το εργατικό- 
συνδικαλιστικό κίνημα παρουσιάζει γοργή 
ανάπτυξη: τα εργατικά σωματεία από 200 στα 
1917 φτάνουνε τα 320 στα 1918 με 100.000 
περίπου μέλη. Η ανάγκη για τη συνένωση 
όλων των εργατικών οργανώσεων σε ένα 
πανελλαδικό συνδικαλιστικό κέντρο γίνεται 
ολοένα πιο επιταχτική. Ύστερ’ από τη μεγά¬ 
λη απεργιακή δραστηριότητα της περιόδου 
1908-1918 και τις προδρομικές προσπάθει¬ 
ες για την ίδρυση αυτού του οργανισμού (η 
πρώτη έγινε το Δεκέμβρη του 1911 με τη 
δημιουργία της «Πανελληνίου Εργατικής 
Ομοσπονδίας»), μέσα στις νέες ευνοϊκές διε¬ 
θνείς και εθνικές συνθήκες η λύση αυτού του 
προβλήματος έχει πια ωριμάσει. Συνέρχεται 
στην Αθήνα στις 26 Οχτώβρη του 1918 το Α' 
Πανελλαδικό Εργατικό Συνέδριο, που ιδρύει 
τη Γενική Συνομοσπονδία Εργατών Ελλά¬ 
δος. Στο Συνέδριο αυτό επικρατεί με μεγάλη 
πλειοψηφία (158 έναντι 21) η αριστερή τάση 
(Αβρ. Μπεναρόγιας, Γ. Παπανικολάου κ.ά.) 
που υποστηρίζει σαν θεμελιακή βάση του 
ανώτατου συνδικαλιστικού οργανισμού την 
αρχή της πάλης των τάξεων. Η απόφαση αυτή 
του Συνεδρίου ξάφνιασε την κυβέρνηση του 
Ελ. Βενιζέλου, που πατρόναρε τη σχετική κί¬ 
νηση μέσω των ανθρώπων της στο συνδικα¬ 
λιστικό κίνημα (Μαχαίρας) με την ελπίδα ότι 
θα μπορούσε να τη χρησιμοποιήσει για τους 
πολιτικούς και «εθνικούς» σκοπούς της «φι¬ 
λελεύθερης» μπουρζουαζίας. 

Παράλληλα, η συγκρότηση ενιαίου πολι¬ 
τικού οργανισμού του προλεταριάτου, δηλα¬ 
δή ενός εργατικού κόμματος, προωθείται από 
τις ίδιες γενικές συνθήκες (άνοδος του διε¬ 


θνούς εργατικού κινήματος μετά τη νίκη της 
Οχτωβριανής Επανάστασης) και τις ειδικές 
συνθήκες που είχανε τότε διαμορφωθεί στην 
Ελάδα: άνοδος του εργατικού κινήματος μέσα 
στο 1918-ωρίμανση της ταξικής πολιτικής συ¬ 
νείδησης στην εργατική πρωτοπορία-ύπαρ- 
ξη πολλών τοπικών σοσιαλιστικών ομάδων, 
όπως η Φεντερασιόν στη Σαλονίκη, η Σοσια¬ 
λιστική Εργατική Ένωση στην Αθήνα, η Σοσι¬ 
αλιστική Νεολαία των Αιγδόπουλου, Δούμα, 
Κομιώτη κ.ά.-διάφορα εργατικά σοσιαλιστι¬ 
κά κέντρα και όμιλοι στην Αθήνα, Πειραιά, 
Βόλο, Κέρκυρα, Αάρισα, Καβάλα, Μυτιλήνη, 
Πάτρα, Χαλκίδα, Καζακλάρ... -κυκλοφορία 
σοσιαλιστικών εφημερίδων όπως ο «Εργατι¬ 
κός Αγών», «Σοσιαλισμός», «Αβάντι» κ.λπ. 
και άλλων σοσιαλιστικών φυλλαδίων και βι- 
βλίων-προδρομικές σχετικές ζυμώσεις με την 
Α Σοσιαλιστική Συνδιάσκεψη του 1915 και 
τη Β Σοσιαλιστική Συνδιάσκεψη του Γενάρη 
1918 στη Σαλονίκη-καιροσκοπικό ποντάρι- 
σμα του τότε πρωθυπουργού Ελ. Βενιζέλου 
πάνω στα πολιτικά οφέλη που θα είχε η εσω¬ 
τερική και εξωτερική πολιτική του κόμματος 
και της τάξης του από την ύπαρξη ενός εργα¬ 
τικού μεταρρυθμιστικού κόμματος. Μέσα σ’ 
αυτές τις συνθήκες συνέρχεται στον Πειραιά 
στις 4 του Νοέμβρη του 1918 (μια βδομάδα 
μετά το Πανελλαδικό Εργατικό Συνέδριο) το 
ΑΉανελλαδικό Σοσιαλιστικό Συνέδριο που 
ίδρυσε το Σοσιαλιστικό Εργατικό Κόμμα Ελ¬ 
λάδος, με τη συμμετοχή 300 αντιπροσώπων. 
Τα ΣΕΚ ενάμισυ χρόνο αργότερα, στο 2ο Συ¬ 
νέδριό του (Απρίλης 1920), προσχωρεί στη 3η 
Κομμουνιστική Διεθνή προσθέτοντας σε πα¬ 
ρένθεση στον τίτλο του τη λέξη «Κομμουνι¬ 
στικό» και στα τέλη του 1923 μετονομάζεται 
σε «Κομμουνιστικό Κόμμα Ελλάδος». 

Ιδεολογικές Συγκρούσεις 
μέσα στο Σ.Ε.Κ. 

Οι πολιτικά προχωρημένες εργατικές και 
φτωχές αγροτικές μάζες συσπειρώνονται 


γρήγορα και αγωνίζονται κάτω από τη ση¬ 
μαία του κόμματος αυτού, που συμβολίζει 
γενικά τους πόθους τους για την κοινωνική 
τους απελευθέρωση. Το Σοσιαλιστικό Εργα¬ 
τικό Κόμμα Ελλάδος υπήρξε ένα κόμμα ερ¬ 
γατικό: από τη γενική του τοποθέτηση στο 
στίβο της ταξικής πάλης, από την προσπά- 
θειά του για την ταξική συνειδητοποίηση, 
κινητοποίηση και συνδικαλιστική-πολιτική 
οργάνωση της εργατικής τάξης και των φτω¬ 
χών χωρικών μέσα στις δύσκολες συνθήκες 
της καθυστερημένης εξέλιξης του εργατικού 
κινήματος, από τους στενούς δεσμούς που 
δημιούργησε με τις καταπιεζόμενες και εκμε¬ 
ταλλευόμενες μάζες, που άλλωστε μέσα από 
το κόμμα αυτό διοχέτευαν τις συμπάθειές 
τους στην Οχτωβριανή Επανάσταση και στο 
νέο εργατικό κράτος που αυτή δημιούργησε. 
Το ΣΕΚ είναι ένα εργατικό αντικαπιταλιστι- 
κό κόμμα. Ωστόσο δεν είναι ένα επαναστατι¬ 
κό προλεταριακό κόμμα, το πρόγραμμά του 
έχει τη σφραγίδα του μικροαστικού ριζοσπα¬ 
στισμού και πατσιφισμού («λαϊκή δημοκρα¬ 
τία», «εκδημοκράτιση των τριών εξουσιών», 
λαϊκός έλεγχος πάνω στην κυβέρνηση με 
την εισαγωγή του δημοψηφίσματος, «αφο¬ 
πλισμός όλων των κρατών και αναγκαστική 
διαιτησία», «εθνική άμυνα», Κοινωνία των 
Εθνών κ.λπ.). Οι ριζοσπαστικοποιημένοι 
μικροαστοί διανοούμενοι δίνουνε τον τόνο 
στην σοσιαλρεφορμιστική ηγεσία του και η 
οργανωτική του μορφή (τμήματα που συνέρ¬ 
χονται νόμιμα κ.λπ.) κάθε άλλο παρά αντα- 
ποκρίνεται στον υπεύθυνο ρόλο του μοχλού 
για την επαναστατική ανατροπή του καπιτα- 
λιστικόύ καθεστώτος. 

Η προλεταριακή-αριστερή πτέρυγα μέσα 
στο ΣΕΚ της περιόδου εκείνης αγωνίζεται 
εναντίον της σοσιαλιστικής δεξιάς για τον 
επαναστατικό προσανατολισμό του κόμ¬ 
ματος, αλλά χάνει σύντομα την κυριότερη 
ηγετική της φυσιογνωμία, τον φωτισμένο 
μαχητή Δημοσθένη Αιγδόπουλο, που σκο¬ 
τώνεται στη Μαύρη Θάλασσα τον Οχτώβρη 
του 1920 από ληστοπειρατές Τουρκτολαζόυς 
κατά την επιστροφή του από το 2ο συνέδριο 
της Κομμουνιστικής Διεθνούς. Στο εσωτε¬ 
ρικό του ΣΕΚ ωστόσο υπάρχει ζωή και δια¬ 
μορφώνονται ελεύθερα οι ιδεολογικές και 
πολιτικές τάσεις. 

Το Φλεβάρη του 1921 το μικροαστικό ρε¬ 
φορμιστικό επιτελείο του ΣΕΚ μ’ επικεφαλής 
τους Γ. Γεωργιάδη, Α. Σιδέρη, Ν. Δημητράτο, 
διακηρύττει την «ανάγκη της μακράς νομί¬ 
μου υπάρξεως», υποστηρίζει ότι οι αποφά¬ 
σεις της Διεθνούς έχουνε «απλώς ιστορικό 
χαρακτήρα» για το ελληνικό κόμμα και ότι 
το ΣΕΚ πρέπει να περιοριστεί σε «καθήκο¬ 
ντα οργανώσεως και προπαγάνδας». Όταν 
το καλοκαίρι και το φθινόπωρο του 1922 η 
κατάρρευση του μικρασιατικού μετώπου, η 
επιστροφή των στρατιωτών, η εισροή των 
προσφύγων δημιουργούνε ένα πλατύ κύμα 
επαναστατικού αναβρασμού στη χώρα, η 
διοίκηση αυτή, πανικόβλητη μπροστά στην 
επαναστατική κρίση που ξεσπούσε, καλεί 
τους εξεγερμένους φαντάρους να εγκαταλεί¬ 


ψουνε τα «αναρχικά κινήματα», να γυρίσου¬ 
νε ήσυχα στα σπίτια τους και να ζητήσουνε 
ευθύνες με τους βουλευτές που θα στείλουνε 
αύριο στη Βουλή. Η ίδια ηγεσία ρίχνει το σω- 
βινιστικό σύνθημα του «αμυντικού πολέμου» 
στη Θράκη. 

Όλη αυτή η δεξιά οπορτουνιστική πολι¬ 
τική, που εκφράζει την επίδραση της αστικής 
ιδεολογίας μέσα στο ΣΕΚ, προκαλεί την αγα- 
νάχτηση της εργατικής βάσης του κόμματος 
που δέχεται την επίδραση της αντικειμενικά 
επαναστατικής κατάστασης. Πρωτοπόρο 
ρόλο στην εξέγερση των προλεταριακών 
μελών του κόμματος εναντίον της πολιτκής 
της ηγεσίας του ΣΕΚ παίζει η κομμουνιστι¬ 
κή φράξια των στρατευμένων μελών του 
ΣΕΚ που είχε αναπτύξει στο μέτωπο έντονη 
επαναστατική προπαγάνδα και ζύμωση μέσα 
στις στρατιωτικές μονάδες (συγκροτώντας 
πυρήνες, οργανώσεις, συμβούλια στρατιω¬ 
τών, κυκλοφορώντας έντυπο υλικό κλπ.). 
Μετά τη μικρασιατική ήττα, η ομάδα αυτή 
γίνεται ο σημαιοφόρος της εσωκομματικής 
πάλης για τον επαναστατικό προσανατολι¬ 
σμό του κόμματος και δίνει αποφασιστικές 
μάχες με τη σοσιαλδημοκρατική δεξιά μέσα 
στους σχηματισμούς και στα σώματα του 
κόμματος στα 1922-23. Η «παλαιοπολεμι- 
στική» ομάδα αναπτύσσει τη δραστηριότητά 
της παράλληλα με την όξυνση της επανα¬ 
στατικής κρίσης στα 1922-23 και την άνοδο 
του συνδικαλιστικού κινήμαοτς (τρίτη γε¬ 
νική πανελλαδική απεργία του Αυγούστου 
του 1923 και αιματοκύλισμα των εργατών 
στο Πασαλιμάνι από τους «δημοκράτες» 
Πλαστή ρα και Παπανδρέου). Μ Επικεφαλής 
μεγάλης αξίας ηγετικές φυσιογνωμίες (Π. 
Πουλιόπουλο, Γ. Νίκολη κ.ά.) συνεχίζει τις 
προσπάθειές της στο Εθνικό συμβούλιο του 
ΚΚΕ (3-8 του Φλεβάρη 1924) για τον προ¬ 
λεταριακό προσανατολισμό της πολιτικής 
του ΚΚΕ και αναπτύσσει τη μαζική δράση 
της οργανώνοντας στις 5-9 Μάη 1924 το 
Πανελλήνιο Συνέδριο Παλαιών Πολεμιστών 
και Θυμάτων Στρατού, ιδρύοντας την Όμο- 
σπονδία ΠΠΘΣ, με εβδομαδιαίο όργανο τον 
«Παλαιό Πολεμιστή», κυκλοφορώντας τη 
μπροσούρα «Πόλεμος κατά τον Πολέμου» 
γραμμένη από τον Φ. Όρφανό (ψευδώνυμο 
του Πουλιόπουλου) κλπ. 

Με την αποτίναξη της σοσιαλιστικής δε¬ 
ξιάς του από την ηγεσία και από τις γραμμές 
του κόμματος, το ΚΚΕ γίνεται το επανα¬ 
στατικό κόμμα της εργατικής τάξης. Αλλά 
αυτό δεν σημαίνει πώς είναι το μαρξιστικό 
επαναστατικό κόμμα του προλεταριάτου. 
Η προσπάθεια για να γίνει το ΚΚΕ κόμμα 
μαρξιστικό συνεχίζεται από τον κεντρικό πυ¬ 
ρήνα της παλαιοπολεμιστικής ομάδας (Που- 
λιόπουλος, Νίκολης κλπ.) που, παρ’ όλες τις 
αδυναμίες, τις ταλαντεύσεις και τα λάθη της, 
αποτελεί τη μαρξιστική και αριστερή προλε¬ 
ταριακή τάση του ΚΚΕ που βρίσκει σημαντι¬ 
κή απήχηση στις σφυρηλατημένες προλετα¬ 
ριακές οργανώσεις του κόμματος (Πειραιά, 
καπνεργάτες κλπ.). Για μια περίοδο μάλιστα 
γίνεται γενικός γραμματέας του ΚΚΕ ο Π. 


▼ 6 Ιανουάριον 1919:Πρώτη ανοιχτή συγκέντρωση τον Σ.Ε.Κ.Ε. 

Φάκελος: 100 χρόνια από την ίδρυση του ΣΕΚΕ 


Πουλιόπουλος που αποτελεί την πιο φωτεινή 
φυσιογνωμία του ελληνικού κομμουνισμού: 
κορυφαίος θεωρητικός, πολιτικός, ρήτορας 
και συνάμα με προλεταριακή ψυχολογία και 
σοσιαλιστικό ήθος, αλύγιστος μαχητής που 
με την όλη επαναστατική στάση του και τη 
μνημειώδη του απολογία στο στρατοδικείο 
της παγκαλικής διχτατορίας (Φλεβάρης 
1926) υπεράσπισε τη σημαία του προλεταρι¬ 
ακού διεθνισμού σε μια κρίσιμη στιγμή του 
ΚΚΕ που προκάλεσαν οι διώξεις της ηγεσίας 
του για το «Μακεδονικό». 

Η τάση αυτή βάζει ολοένα πιο αποφα¬ 
σιστικά τα ζητήματα του προλεταριακόυ 
πολιτικού προσανατολισμού του ΚΚΕ, της 
βελτίωσης της κοινωνικής και ποιοτικής 
σύνθεσής του, της θεωρητικής και πολιτικής 
εξύψωσης των στελεχών και των μελών του, 
της λειτουργίας του δημοκρατικού συγκε¬ 
ντρωτισμού, της απόρριψης σαν σφαλερού 
του συνθήματος «Ενιαία και ανεξάρτητη 
Μακεδονία και Θράκη» και της υιοθέτησης 
του συνθήματος «Αυτοδιάθεση της μακεδο¬ 
νικής εθνότητας ως τον κρατικό της αποχω¬ 
ρισμό». Μα πολλά και μεγάλα εμπόδια δεν 
επιτρέπουνε να επικρατήσει η τάση της μαρ¬ 
ξιστικής ανάπλασης του ΚΚΕ. Είναι αυτά: Η 
μεγάλη συρροή μικροαστικών και λουμπεν- 
προλεταριακών στοιχείων στις γραμμές του 
ΚΚΕ, η χαμηλή θεωρητική-πολιτική στάθμη 
των στελεχών και μελών του και ο απίστευ¬ 
τος κονφουζιονισμός που επικρατεί, η μερική 
και προσωρινή σταθεροποίηση του καπιτα¬ 


λισμού, οι πρώτες σοβαρές διώξεις από την 
παγκαλική διχτατορία και-το σημαντικότε- 
ρο-η περιπλοκή της μακρόχρονης εσωτερι¬ 
κής κρίσης του ΚΚΕ με τις εκδηλώσεις του 
γραφειοκρατικού εκφυλισμόυ του πρώτου 
εργατικού κράτους στη μεταλενινική (στα¬ 
λινική) περίοδο και του ιδεολογικού εκφυλι¬ 
σμού της 3ης Διεθνούς. Αυτός ο εκφυλισμός 
στάθηκε ο αποφασιστικός αντικειμενικός 
συντελεστής που όχι μόνο δεν επέτρεψε 
στον ΚΚΕ να γίνει μαρξιστικό αλλά και το 
έβαλε στο δρόμο του γραφειοκρατικού του 
εκφυλισμού που κατάληξε στη θεωρητική 
άρνηση της σοσιαλιστικής επανάστασης και 
στο πραχτικό σαμποτάρισμά της. 

Η Επικράτηση του Σταλινισμού 
στο ΚΚΕ 

Το πρώτο σταλινικό συγκρότημα του 
ΚΚΕ εκπροσωπούμενο από τους Χαΐτά, Ευ- 
τυχιάδη και Ζαχαριάδη, ύστερ’ από μια δρα¬ 
ματική πάλη με τη μαρξιστική αριστερά -που 
υιοθετεί σ’ αυτή την περίοδο τις απόψεις της 
τροτσκιστικής αριστερός στο Ρωσικό ΚΚ- 
κατορθώνει να κυριαρχήσει στο κόμμα και 
να διαγράψει την προλεταριακή μαρξιστική 
του τάση χρησιμοποιώντας όλες τις μέθοδες 
και τα μέσα του γραφειοκρατικού σταλινικού 
μηχανισμού (συκοφαντίες, παραποιήσεις, 
στραγγάλισμα της εσωκομματικής δημοκρα¬ 
τίας κλπ.) με την ενίσχυση των Σμέραλ και 
Ρέμελε, αντιπροσώπων της Κομμουνιστικής 
Διεθνούς που ήρθανε στην Ελλάδα, και των 


Ν. Μπουχάριν και Γ. Κολλάρωφ στην Εκτε¬ 
λεστική Επιτροπή της Κ.Δ. 

Σ’ αυτήν την περίοδο βρίσκονται τα 
πρώτα σπέρματα του σταλινικού ιδεολογι¬ 
κού εκφυλισμού του ΚΚΕ, που ολοκληρώ¬ 
θηκε αργότερα θεωρητικά με τις αποφάσεις 
της 6ης Ολομέλειας της Κ.Ε. το Γενάρη του 
1934 και πολιτικά στη μετέπειτα σταλινική 
πράξη. Ο Χαϊτάς εισηγήται στην Ανάφη την 
υποστήριξη του Πάγκαλου από το ΚΚΕ στις 
προεδρικές εκλογές και ο Κούτβης (ψευδώ¬ 
νυμο του Ζαχαριάδη) έρχεται σε επαίσχυ¬ 
ντες συνεννοήσεις με τους υπασπιστές του 
διχτάτορα τον Απρίλη του 1926. Στις 26 Αυ- 
γούστου του 1926 σε κύριο άρθρο του στο 
Ριζοσπάστη ο Ν. Ζαχαριάδης διακηρύττει ότι 
«το Κομμουνιστικό Κόμμα είναι υπέρ της αρι¬ 
στερής μπουρζουάδικης δημοκρατίας». 

Στην κομματική διάσκεψη του Σεπτέμ¬ 
βρη 1926 η αντιπολίτευση (Πουλιόπουλος, 
Γιατσόπουλος) καταπολέμησε αποφασιστικά 
το δεξιό οπορτουνιστικό σύνθημα «αριστερή 
μπουρζουαζική δημοκρατία» των Ευτυχιά- 
δη-Ζαχαριάδη και το συγχυσμένο σύνθημα 
«πραγματική δημοκρατία» του Χαΐτά και 
υπεράσπισε το ξεκάθαρο σύνθημα της «προ- 
λεταριακής-σοβιετικής δημοκρατίας». Γενικά 
η πολιτική του πρώτου αυτού σταλινικού συ¬ 
γκροτήματος χαραχτηρίζεται από κατσικίσια 
πηδήματα από τον υπερδεξιό οπορτουνισμό 
(«αριστερή δημοκρατία») στον υπεραριστε- 
ρό εξτρεμισμό (συνδικαλιστική διάσπαση). 
Ενώ η πολιτική του δεύτερου σταλινικού συ¬ 


γκροτήματος Θέου-Σιάντου-Πηλιώτη-Αλέ- 
ξη στην περίοδο 1929-31, προσαρμόζεται 
ολότελα στην τυχιοδιωκτική πολιτική της 
«3ης και τελευταίας περιόδου του καπιταλι¬ 
σμού» με συνθήματα δράσης τις «μαχητικές 
διαδηλώσεις», τις «γενικές πολιτικές απεργί¬ 
ες», τις «επαναστατικές καθόδους των χωρι¬ 
κών στις πόλεις», κλπ. Το Νοέμβρη του 1931 
η Ε.Ε. της Διεθνούς καθαιρεί τη διοίκηση 
Θέου-Σιάντου κλπ. και διορίζει το συγκρό¬ 
τημα Ζαχαριάδη. Έτσι ανοίγει ο δρόμος για 
τη μακρόχρονη και μονολιθική βασιλεία του 
«μεγάλου αρχηγού». 

Αναμφισβήτητα, το ντοκουμέντο που 
στάθηκε ο καμβάς για να πλεχθεί ο σταλι¬ 
νικός μύθος του «μεγάλου αρχηγού» είναι 
οι αποφάσεις της 6ης Ολομέλειας της Κ.Ε. 
(1934) με τις οποίες τάχα-καθώς έγραφε ο 
Ζέβγος-«ο μαρξισμός-λενινισμός πήρε ντόπιο 
χρώμα». Στην πραγματικότητα, οι αποφά¬ 
σεις αυτές-που είναι άλλωστε διαποτισμένες 
από το πνεύμα της δεξιάς οπορτουνιστικής 
πολιτικής που ακολούθησε η Κ.Δ. μετά την 
άνοδο του Χίτλερ στην εξουσία-αποτελούνε 
τη θεωρητική αφετηρία για ολόκληρη την 
πολιτική που ακολουθήθηκε στην περίοδο 
1934-1956, πολιτική συνεργασίας τάξεων 
και σοσιαλπατριωτισμού που οδήγησε στις 
φοβερότερες ήττες που γνώρισε το ελληνι¬ 
κό εργατικό κίνημα μέσα στις ευνοϊκότερες 
εθνικά και διεθνώς για την προλεταριακή 
επανάσταση αντικειμενικές συνθήκες. 


Διακήρυξη του ΚΚΕ για τα 100 χρόνια από την ίδρυση του ΣΕΚΕ 

Μακριά από την αλήθεια και την πραγματικότητα 

■ Σωφρόνης Παπαδόπουλος 


Π ριν προχωρήσουμε σε μια 
σύντομη εξέταση όσων 
λέει το ΚΚΕ για τα 100 
χρόνια από την ίδρυση του 
ΣΕΚΕ, πρέπει να σημειώ¬ 
σουμε ότι εντελώς αυθαίρετα ταυτίζει την 
επέτειο των 100 χρόνων από την ίδρυσή 
του με αυτή του ΚΚΕ. Κάτι τέτοιο αποτελεί 
παραχάραξη της αλήθειας όπως φαίνεται 
και από το κείμενο του ΚΔΚΕ που δημοσι¬ 
εύουμε δίπλα. 

Διαβάζοντας κανείς την Διακήρυξη 
του ΚΚΕ για τα 100 χρόνια, θα μπορούσε 
να διαπιστώσει ότι φραστικά λέγονται και 
σωστά πράγματα ή ότι γίνεται μια σωστή 
αυτοκριτική σε κάποιες θέσεις του κόμμα¬ 
τος που άλλοτε αποτελούσαν τα ακλόνη¬ 
τα βάθρα του. Ωστόσο, ένας γνώστης της 
πορείας αυτού του κόμματος δεν θα πρέπει 
να είναι καθόλου σίγουρος ότι αυτά που 
λέει σήμερα το ΚΚΕ θα τα υποστηρίζει και 
αύριο όταν μια άλλη ηγεσία θα πάρει τη 
διεύθυνση του κόμματος, όπως έχει γίνει 
πολλές φορές μέχρι τώρα στην ιστορία του 
όπως και εκείνη του ΚΚΣΕ. Πάντως, η βα¬ 
σική δυσκολία/αδυναμία για να γράψει την 
ιστορία του το ΚΚΕ, οφείλεται στο ότι από 
τη μια μεριά εξακολουθεί να υπερασπίζει τη 
σταλινική πορεία του και από την άλλη δεν 
χρησιμοποιεί τον μαρξιστική μέθοδο, και ας 
ισχυρίζεται το αντίθετο. Επιβεβαίωση του 
προηγούμενου ισχυρισμού είναι τα λίγα πα¬ 
ραδείγματα από την Διακήρυξη του: 


1. Γράφει για την ίδρυση του ΣΕΚΕ και 
τη μετονομασία του σε ΚΚΕ (3ο έκτακτο 
συνέδριο, 26 Νοέμβρη - 3 Δεκέμβρη 1924) 
και τη σύνδεση με τη 3η Διεθνή, αλλά δε 
λέει ποιοι πάλεψαν, για ποιους λόγους, απο- 
κρύπτοντας έτσι τον πρωταγωνιστικό ρόλο 
του Π. Πουλιόπουλου, Γ. Νίκολη κ.ά). 


2. Μιλάει για τα λάθη της 6ης Ολομέ¬ 
λειας 1934, «Το ΚΚΕ, κάτω από την επίδρα¬ 
ση της στρατηγικής γραμμής του Διεθνούς 
Κομμουνιστικού Κινήματος (πχ. 7ο Συνέ¬ 
δριο της Κομμουνιστικής Διεθνούς) και της 
στρατηγικής που είχε επεξεργαστεί το 1934 
(6η Ολομέλεια) και το 1935 (6ο συνέδριο), 
δεν μπόρεσε να συνδέσει στην πράξη τον 
ηρωικό εθνικοαπελευθερωτικό αγώνα με 
την κατάκτηση της εργατικής εξουσίας, με 
αποτέλεσμα να μην ανταποκριθεί στις συν¬ 
θήκες της επαναστατικής κατάστασης που 
διαμορφώθηκε στην Ελλάδα κατά την Απε¬ 
λευθέρωση». Θα μπορούσε να ειπωθεί ότι 
αυτά είναι σωστά σε γενικές γραμμές εάν 
δεν αποκρύβονταν ότι αυτές ήταν οι θέσεις 
που υποστήριξε ο Πουλιόπουλος και οι τρο- 
τσκιστές για δεκαετίες. 

3. Ακόμη χειρότερα εκθειάζεται ο «θετι¬ 
κός ρόλος» του Ν. Ζαχαριάδη, του εμπνευ- 
στή αυτών των «καταστροφικών θέσεων» 
που οδήγησαν: Στο λαϊκό μέτωπο με τους 
φιλελεύθερους βενιζελικούς (Σύμφωνο 
Σλκάβαινα -Σοφούλη), στην υποτίμηση και 
προδοσία του Μάη του ’36, τα πατριωτικά 
και αντιφασιστικά μέτωπα (3 γράμματα για 
τον πόλεμο, χαρακτήρας του Β Ή.Π. κ.λπ. 

4. Απορρίπτει τα «στάδια» και καταδι¬ 
κάζει τις συμφωνίες Αίβανου, Καζέρτας, 
Κυβέρνηση Εθνικής Ενότητας υπό τον Γ. 
Παπανδρέου, Βάρκιζας ζ«Το ΚΚΕ και το 
ΕΑΜ συμμετείχαν με υπουργούς στη συ¬ 
γκρότηση κυβέρνησης «εθνικής ενότη¬ 
τας», το διάστημα Σεπτέμβρη - Δεκέμβρη 
1944. Ομως, η σύγκρουση ήταν αναπόφευ- 
κτη».^ και κατά κάποιο τρόπο σωστά τις/τα 
συνδέει με την 6η Ολομέλεια, αλλά σε κα¬ 
νένα σημείο δεν παραδέχεται ότι όλα αυτά 
επιση μαίνονταν εκείνη την εποχή και όχι 
δεκαετίες μετά (δες και συζητήσεις ΚΚΕ- 
ΚΔΚΕ) από τους τροτσκιστές. 


5. Για την περίοδο του «εμφύλιου πολέ¬ 
μου» δεν λέει ουσιαστικά τίποτα πέρα από 
μια αναφορά, «Ο ΔΣΕ έσωσε την τιμή του 
λαού και του ΚΚΕ», που προφανώς είναι 
μια υπεκφυγή. 

6. Αναγνωρίζει ότι η ίδρυση της ΕΔΑ 
ήταν λάθος και το ίδιο κάνει σχεδόν για το 
σύνολο των δεκαετιών του ’50 και ’60. 

7. Δεν αναφέρει ούτε μια λέξη για τις ευ¬ 
θύνες της ηγεσίας του ΚΚΕ για την επιβολή 
της δικτατορίας. Αντίθετα λέει πολλά για 
την περίοδο της δικτατορίας-όλα όμως μα¬ 
κριά και αντίθετα από την αλήθεια-το ΚΚΕ 
«Ήταν το μόνο κόμμα... στον οργανωμένο 
από τα κάτω αντιδικτατορικό αγώνα ως 
λαϊκή εξέγερση, χωρίς να αποκλείει και την 
αναγκαιότητα της ένοπλης αναμέτρησης 
(!!)» ενώ οι δυνάμεις της ΚΝΕ είχαν «κορυ¬ 
φαία συμβολή στις καταλήψεις της Νομικής 
και στην εξέγερση του Πολυτεχνείου» (!!!), 
όταν όλοι γνωρίζουν ότι δεν έκανε και τί¬ 
ποτα σπουδαίο και την εξέγερση του Πολυ¬ 
τεχνείου την κατήγγειλε σαν έργο προβο¬ 
κατόρων. 

8. Χαρακτηρίζει με μισόλογα «λαθεμένη 
τη συμμετοχή στο σχηματισμό των αστικών 
κυβερνήσεων Τζανετάκη (ΝΔ και Συνασπι¬ 
σμός) και Ζολώτα (ΝΔ, ΠΑΣΟΚ και Συνα¬ 
σπισμός)», αλλά δε λέει τίποτα για την πο¬ 
λιτική του από την μεταπολίτευση και μετά 
που δεν διέφερε επί της ουσίας και οδήγησε 
στη συμμετοχή (ήπια αντιπολίτευση, αλλα¬ 
γή και πραγματική αλλαγή κ.ά.). 

9. Αν και η φύση και οι αιτίες της κατάρ¬ 
ρευσης του λεγάμενου «υπαρκτού σοσιαλι¬ 
σμού» είναι σε γενικές γραμμές γνωστές, το 
ΚΚΕ εξακολουθεί: α) να ονομάζει τα καθε¬ 
στώτα αυτά σοσιαλιστικά και β) να βλέπει 
τις αιτίες κατάρρευσης, «το σημείο οπορ- 
τουνιστικής στροφής του ΚΚΣΕ στο 20ό 


συνέδριό του (1956)». 

10. Μιλάει για το σοσιαλισμό όπως τον 
εννοεί το ΚΚΕ, «πυρήνα της εργατικής 
εξουσίας αποτελεί η συνέλευση των εργα¬ 
ζομένων... με εκλογή των αντιπροσώπων 
τους από τα κάτω προς τα πάνω, με δικαί¬ 
ωμα ελέγχου και ανάκλησής τους». Βέβαια 
αυτά τα μισόλογα δε έχουν καμιά σχέση με 
μια πραγματική σοσιαλιστική δημοκρατία 
(το ΚΚΕ αποκλείει την ύπαρξη οποιοσδή¬ 
ποτε άλλου εργατικού κόμματος), όπως και 
με τις σταλινικές δικτατορίες που υποστη¬ 
ρίζει ακόμη και σήμερα. Ούτε βέβαια με την 
πρακτική του ΚΚΕ μέσα στο εργατικό κίνη¬ 
μα που χαρακτηρίζει όλες αριστερές δυνά¬ 
μεις σαν χαφιέδες, πράκτορες, τσιράκια των 
εργοδοτών κ.λπ. 

11. Δεν αναφέρεται καθόλου στην κρί¬ 
σης του 2008 του παγκόσμιου καπιταλι¬ 
σμού, την μεγαλύτερη από το κραχ του 
1929, πράγμα που προκαλεί το λιγότερο 
απορία αν δεν κρύβει καμιά από εκείνες τις 
εκ των υστέρων ιστορικές παραδοξολογίες 
του ΚΚΕ. Την ίδια απορία προκαλεί η απου¬ 
σία οποιασδήποτε αναφοράς στα μνημόνια, 
στους νέους και βαθιούς ταξικούς διαχωρι¬ 
σμούς που προκάλεσαν, στην αστάθεια και 
στην κρίση του αστικού καθεστώτος κ.λπ. 

12. Τέλος όπως λέει η Διακήρυξη, μετά 
το 1991 όλα άρχισαν να πηγαίνουν καλά, 
«Το ΚΚΕ έθεσε τα θεμέλια νέας στρατηγι¬ 
κής αντίληψης στο 15ο Συνέδριό του (1996) 
και την επεξεργάστηκε πιο ολοκληρωμένα 
στο νέο Πρόγραμμα που διαμόρφωσε στο 
19ο Συνέδριό του (2013)». Τώρα πως γίνε¬ 
ται το 15ο Συνέδριο να ολοκληρώνεται στο 
19ο που λένε ακριβώς αντίθετα πράγματα, 
ενδεχόμενα κάποια άλλη διακήρυξη να μας 
το εξηγήσει ή να διαπιστώσει λάθος. 

10 Εργατική Πάλη 


ΟΙΚΟΝΟΜΙΑ 


Φεβρουάριος 2018 


4ηΜξιοΛόγηοη : Τελειώυουν τους 
εργηζόμενους, όχι τη Μνημόνιη 



Μ ετά και τα βάρβαρα μέτρα που 
ψήφισε στις 15/1 (για το κλεί¬ 
σιμο της 3ης αξιολόγησης) η 
άθλια κυβέρνηση ΣΥΡ1ΖΑ-ΑΝΕΛ και αφού 
έχει το θράσος να ξεστομίζει ότι το 2Θ18 θα 
είναι η χρονιά που θα βγούμε από τα μνημό¬ 
νια, τρέχει γρήγορα να κλείσει την 4η αξιολό¬ 
γηση φέρνοντας νέο πακέτο μέτρων. Απαιτεί 
να κλείσει η 4η αξιολόγηση με τον ίδιο τρόπο 
που ψήφισε και το τελευταίο πακέτο μέτρων 
(1.531 σελίδων με 4ΘΘ άρθρα - κανονικό μνη¬ 
μόνιο), δηλαδή τάχιστα και με την στήριξη 
όλων των μνημονιακών δυνάμεων. Τα μέτρα 
που ψήφισε είναι σκληρά και έρχονται να πα¬ 
τήσουν σε μια κατεστραμμένη κοινωνία που 
διανύει το όγδοο μνημονιακό έτος. Τα πιο ση¬ 
μαντικά είναι η κατάργηση του δικαιώματος 
της απεργίας, το ξεπούλημα της εναπομένου- 
σας δημόσιας περιουσίας (ρεύμα, νερό, συ¬ 
γκοινωνίες, κ.λπ.), την επιτάχυνση τις διαδι¬ 
κασίας των Πλειστηριασμών, την κατάργηση 
αρκετών Κοινωνικών επιδομάτων καθώς και 
το κλείσιμο των μικρών επιχειρήσεων. 

Τα αδιέξοδα της κρίσης 

Μέσα στο τελευταίο Ιθήμερο του Φε¬ 
βρουάριου προγραμματίζεται να ξεκινήσουν 
οι διαδικασίες για την ολοκλήρωση των μέ¬ 
τρων για το κλείσιμο της 4ης αξιολόγησης. Η 
πρώτη ημερομηνία είναι η επόμενη συνεδρία¬ 
ση του ΕυΓθ§Γουρ (19/2) οπού θα συζητηθούν 
τα επόμενα 82 προαπαιτούμενα που πρέπει να 
ψηφιστούν το αργότερο μέχρι τον Ιούνιο. Εκ- 
κρεμεί ο χρόνος μείωσης του αφορολόγητου 
και οι απαιτήσεις των δανειστών είναι να ξε¬ 
κινήσει νωρίτερα προκειμένου να επιτευχθεί ο 
στόχος για πρωτογενές πλεόνασμα 3,5% του 
ΑΕΠ μέσα στο 2Θ19. Τον Μάιο αναμένονται 
τα αποτελέσματα των τεστ αντοχής των τεσ- 


Σ τα «τεστ αντοχής» (δΐΓ6δδ ΐεδΐδ), 
που ξεκινάνε τον Φεβρουάριο (το 
πόρισμα θα βγει τον Μάιο), θα 
επιχειρηθεί για ακόμα μια φορά 
να συγκαλυφθεί, πρώτο, η ουσιαστική χρεο¬ 
κοπία των ελληνικών τραπεζών, δεύτερο, ότι 
αυτή είναι βασικό κομμάτι της συνολικής, τε¬ 
ράστιας κρίσης της ελληνικής καπιταλιστικής 
οικονομίας, που Μνημονιακοί και Δανειστές 
επιχειρούν να εξωραΐσουν την εικόνα της, να 
εξαπατήσουν ότι βγαίνει από τα Μνημόνια. 

Τα τεστ διεξάγονται πανευρωπαϊκά. Πα¬ 
ρόλες τις ενισχύσεις της «ποσοτικής χαλά¬ 
ρωσης» της ΕΚΤ, ο τραπεζικός τομέας της 
ΕΕ εξακολουθεί να είναι χρεοκοπημένος, με 
περιοδικά επαναλαμβανόμενες χρεοκοπίες 
τραπεζών (ιταλικών, πορτογαλικών, ισπα¬ 
νικών κ.ά.), που αποτρέπονται προσωρινά 
μέσω κρατικών ενισχύσεων, κατά παράβαση 
των ευρωπαϊκών κανόνων ενοποίησης του 
τραπεζικού συστήματος. Χαρακτηριστική η 
κατάσταση της Ντόιτσε Μπανκ, που εκτός 
ότι κατέχει ένα τρομακτικό μέγεθος σάπιων, 
«τοξικών» τίτλων, το 2Θ17 εμφάνισε ζημιές για 
3'ΐ συνεχόμενη χρονιά (πολύ μεγαλύτερες από 
ότι προέβλεπαν διάφοροι «ειδικοί»). 

Τα τεστ βασίζονται σε σενάρια της Ευρω¬ 
παϊκής Τραπεζικής Αρχής. Στο δυσμενές σε¬ 
νάριο, που αποτυπώνει καλύτερα τους νέους 
κινδύνους που απειλούν την ελληνική οικο¬ 
νομία, προβλέπεται για την 3ετία 2Θ18-2Θ2Θ: 
α) Αισθητή μείωση του ΑΕΠ (πάνω από 3%). 
β) Οριακή μείωση της επίσημα καταγραμμέ¬ 
νης ανεργίας (σε 19,1% το 2Θ2Θ). γ) Μείωση 
(περίπου 18%) των τιμών των οικιστικών και 


σάρων ελληνικών τραπεζών ενώ θα γίνουν 
προσπάθειες εξόδου στις αγορές με ελληνικά 
ομόλογα για να δουν αν η ελληνική οικονο¬ 
μία αντέχει. Τα παραπάνω πρέπει να έχουν 
ολοκληρωθεί μέχρι τον Αύγουστο οπότε και 
τελειώνει τυπικά το 3ο Μνημόνιο. Αν η Ελ¬ 
ληνική οικονομία δεν καταφέρει ελεγχόμενη 
«έξοδο στις αγορές», πράγμα αρκετά πιθανό 
τότε θα έχουμε νέο μνημόνιο. 

Στο ΕυΓ0§Γ0ΐιρ στις 22/1, δόθηκαν στη 
δημοσιότητα όλα τα επίσημα κείμενα: το 
κείμενο συμμόρφωσης, το αναθεωρημένο 
μνημόνιο και το τεχνικό μνημόνιο. Από εκεί 
προέκυψε ότι η Κυβέρνηση πρέπει να υλοποι¬ 
ήσει 15 προαπαιτούμενα για να εκταμιεύσει 
την δόση των 5,7 δισ. ευρώ που εγκρίθηκε. 
Στον συγκεκριμένο κατάλογο, ξεχωρίζουν οι 
πλειστηριασμοί, η αλλαγή ωραρίου των δα¬ 
σκάλων, η κινητικότητα στο δημόσιο, εκκρε¬ 
μότητες που συνδέονται με το Ελληνικό, κ.α. 
Μετά το ΕυΓ0§Γ0ΐιρ της 19/2 και αφού η κυ¬ 
βέρνηση τα «δώσει όλα» θα προχωρήσει και 
η εκταμίευση της δόσης των 5,7 δισ. ευρώ (εκ 
των οποίων τα 5ΘΘ εκ. ευρώ δεσμεύονται για 
ληξιπρόθεσμες υποχρεώσεις του Δημοσίου) 
από τον ΕΜ8. Σε εκκρεμότητα θα παραμείνει 
η εκταμίευση της τελευταίας δόσης (1 δισ.) 
και πάλι για ληξιπρόθεσμες οφειλές. Αυτή η 
διαδικασία θα τρέχει παράλληλα με τις συζη¬ 
τήσεις για την 4η αξιολόγηση. Επιπλέον των 
5ΘΘ εκ. που πρέπει να δοθούν μέσα στον Φε¬ 
βρουάριο, θα πρέπει να γίνουν πληρωμές λη¬ 
ξιπρόθεσμων οφειλών 1 δια, ενώ με την εκτα¬ 
μίευση του Απριλίου ή Μαΐου ύψους 1 δισ. 
ευρώ θα πρέπει να γίνουν πληρωμές 2 δισ. Τα 
χρήματα που υπολείπονται επαρκούν οριακά 
για τις δαπάνες μισθών και συντάξεων ενός 
τριμήνου. Ο μόνος τρόπος να υλοποιήσουν 
το σχέδιο εξόδου στις αγορές είναι η αφαίμα- 


εμπορικών ακινήτων, στα πλαίσια μιας πτώ¬ 
σης (περίπου 3%) του γενικού επιπέδου των 
καταγραμμένων τιμών (αποπληθωρισμός). 
Πρόκειται για τεχνοκρατικές παραδοχές, που 
δεν αποτυπώνουν το πραγματικό πρόβλημα 
του ελληνικού καπιταλισμού και βέβαια την 
δραματική κατάσταση των εργαζόμενων και 
λαϊκών μαζών. Ακόμα κι έτσι, ωστόσο, δεί¬ 
χνουν μια οικονομία που στην καλύτερη περί¬ 
πτωση «σέρνεται», αν δεν απειλείται άμεσα με 
νέα σοκ κατάρρευσης. 

Η προβλεπόμενη μείωση στις τιμές των 
ακινήτων έρχεται να προστεθεί σε αυτή κατά 
4Θ% στα προηγούμενα χρόνια (η οποία δεν 
έχει προηγούμενο πανευρωπαϊκά). Προ¬ 
κύπτει κυρίως από δύο παράγοντες: 1) Τη 
συγκέντρωση μεγάλου αναξιοποίητου απο¬ 
θέματος ακινήτων (λόγω της κρίσης). 2) Την 
ενεργοποίηση των μαζικών πλειστηριασμών. 
Πιέζει την εκτίμηση της κατάστασης των ελ¬ 
ληνικών τραπεζών, καθώς απαξιώνονται ακί¬ 
νητα που διαθέτουν ή θα αποκτήσουν. Το ίδιο 
ισχύει για την έκπτωση (το ποσοστό της δεν 
έχει καθοριστεί ακόμα από την ΕΚΤ) με την 
οποία θα υπολογιστεί η ρευστοποιήσιμη αξία 
των ενεχύρων που κατέχουν οι τράπεζες. 

Την ίδια στιγμή, η κρίση κάνει συνεχώς 
την πληγή των «κόκκινων» δανείων να αι- 
μορραγεί, προσθέτοντας φρέσκα χρέη πάνω 
στα παλιά - αυτή είναι η βόμβα στα θεμέλια 
των ελληνικών τραπεζών (και των ευρωπα¬ 
ϊκών). Ο στόχος μιας ριζικής μείωσης των 
«κόκκινων» δανείων είναι ζήτημα επιβίωσής 
τους. Ωστόσο δεν είναι εύκολος. Περίπου το 
4Θ% των δανείων που ρυθμίζονται κ.λπ., επι- 


ξη του ελληνικού λαού με νέα μέτρα. 

Μέτρα για τα εργασιακά, 
τις συντάξεις και τα επιδόματα 

Για τα εργασιακά προβλέπεται η αλλαγή 
της δυνατότητας των εργαζομένων να προ¬ 
σφεύγουν μονομερώς στον Οργανισμό Με¬ 
σολάβησης και Διαιτησίας σε περιπτώσεις ερ¬ 
γατικής διαφοράς, ενώ ταυτόχρονα απαιτείται 
η κατάργηση της εργατικής νομοθεσίας και η 
παγίωση όλων των αντεργατικών μέτρων που 
έχουν ληφθεί στα μνημονιακά χρόνια. Ζητεί¬ 
ται η δημιουργία μηχανισμού αντιπροσωπευ- 
τικότητας των κλαδικών συμβάσεων εργασί¬ 
ας (που βάζει τέλος στα σενάρια επαναφοράς 
των συλλογικών διαπραγματεύσεων). Όλα 
αυτά προστίθενται στην απελπιστική κατά¬ 
σταση των εργαζομένων που ακόμα και το 
δικαίωμα στην απεργία, αμφισβητείται/κα- 
ταργείται. Με τα μέτρα της 4ης αξιολόγησης 
ολοκληρώνεται το παζλ κατάργησης όλων 
των δικαιωμάτων που κατέκτησαν οι εργα¬ 
ζόμενοι μέσα από τους αγώνες 15Θ χρόνων. 
Ολοκληρώνεται ένα Νέο Σύστημα Εκμετάλ¬ 
λευσης στο οποίο το μόνο και απόλυτο δικαί¬ 
ωμα είναι το δίκιο του εργοδότη. 

Για το Συνταξιοδοτικό απαιτείται η ολο¬ 
κλήρωση του επανυπολογισμού των συντά¬ 
ξεων για τον προσδιορισμό της προσωπικής 

στρέφει ξανά στο «κόκκινο», ενώ προστίθε¬ 
νται νέα. Για να τα ξεφορτωθούν, οι τράπεζες 
τα πουλάνε στις ειδικές εταιρίες-«γύπες» σε 
όχι πάνω από το 3% της ονομαστικής αξίας 
τους. Επίσης, προχωράνε σε διαγραφές (όσων 
εκτιμάται ότι δεν μπορούν να ανακτηθούν), 
που έφτασαν τα 4,4 δισ. ευρώ το 9μηνο του 
2Θ17. Αυτό έκανε τους μηχανισμούς των ευ- 
ρωπαίων ιμπεριαλιστών/δανειστών (88Μ) 
να σφίξουν τα λουριά, απαιτώντας να μειω¬ 
θούν οι διαγραφές και να ενεργοποιηθούν οι 
πλειστηριασμοί! Πάντως, οι διαγραφές είναι 
απαραίτητες, αλλιώς το τραπεζικό σύστημα 
δεν «καθαρίζει». Έτσι, ετοιμάζεται νόμος για 
τη διευκόλυνσή τους (προαπαιτούμενο της 4’ΐ'^ 
αξιολόγησης), με στόχο συνολικές διαγραφές 
1Θ,6 δισ. ευρώ στη διετία 2Θ18-2Θ19. Μάλι¬ 
στα, αυτό το ποσό είναι ίδιο με τον στόχο των 
τραπεζών για έσοδα από πλειστηριασμούς 
«κόκκινων» δανείων. 

Τέλος, από Π Φεβρουάριου ισχύουν νέα 
λογιστικά πρότυπα, που απαιτούν από τις 
τράπεζες να προβλέπουν εκ των προτέρων 
κεφάλαια για πιθανές μελλοντικές ζημιές (και 
όχι για όσες έχουν ήδη πραγματοποιηθεί). 
Μόνο αυτός ο λογαριασμός για τις ελληνικές 
τράπεζες φτάνει στα 6 δισ. 

Δεν πρέπει να ξεχνάμε ότι η παραπάνω 
άθλια κατάσταση των τραπεζών διαμορφώ¬ 
νεται μετά από τις απανωτές «σωτήριες» 
ανακεφαλαιοποιήσεις τους με χρήματα του 
ελληνικού λαού, αλλά και διάφορα τρικ και 
«δώρα» των κυβερνήσεων και του αστικού 
κράτους (όπως π.χ. ότι περίπου 2Θ δισ. των 
σημερινών κεφαλαίων τους είναι αναβαλλό¬ 
μενος φόρος). 

Για όλους αυτούς τους λόγους, έχει ήδη 
ξεκινήσει ένας κύκλος μεγάλης συρρίκνωσης 
των καταστημάτων και του προσωπικού τους. 


διαφοράς, η οποία θα περικοπεί κατά 18%, 
το επόμενο έτος. Ζητούν την έκδοση έως 
τον Ιούνιο της υπουργικής απόφασης για 
την κατάργηση του ΕΚΑΣ, καθώς και την 
καθιέρωση ενιαίου κανονισμού παροχών για 
τον ΕΦΚΑ, που θα οδηγήσει σε περικοπές. 
Οι νέες μειώσεις οδηγούν σε εξαθλίωση εκα¬ 
τοντάδες χιλιάδες συνταξιούχους. Ζητείται η 
καθιέρωση νέου συστήματος για την αξιολό¬ 
γηση αναπηρικών επιδομάτων καθώς και η 
μεταρρύθμιση του συστήματος επιδοτούμε¬ 
νης μετακίνησης. 

Η μόνη βιώσιμη λύση είναι η 
έξοδος από το Ευρώ και την Ε.Ε. 

Η άθλια κυβέρνηση Τσίπρα-Καμμενου 
μιλά για έξοδο από την κρίση και για έξοδο 
στις αγορές.Έρχεται το τέλος των μνημονίων 
κραυγάζουν οι Τσιπραίοι όμως η αλήθεια εί¬ 
ναι ότι σχεδιάζουν το τέλος των εργαζομένων, 
της νεολαίας και των φτωχών λαϊκών στρω¬ 
μάτων. Πρέπει να οργανώσουμε τους αγώνες 
μας και να πραγματοποιήσουμε την μοναδική 
έξοδο που θα μας βοηθήσει να ζήσουμε. Την 
πραγματική έξοδο από τα μνημόνια και τον 
ζουρλομανδύα του Ευρώ και τις Ε.Ε. 

■ Βαγγέλης Κιτσώνης 



Στα επόμενα 2-3 χρόνια θα κλείσουν 1.ΘΘΘ- 
1.2ΘΘ καταστήματα, ενώ θα δουν την «έξοδο» 
3.5ΘΘ εργαζόμενοι (προγράμματα «εθελούσι¬ 
ας», απολύσεις), το 1θ% του συνόλου. 

Ο συνδυασμός της κατάρρευσης των κα¬ 
ταθέσεων στα μνημονιακά χρόνια (που δεν 
μπορεί να αντισταθμιστεί με πιθανές μικρές 
ή συγκυριακές αυξήσεις στα αμέσως επόμενα 
χρόνια) και της έκρηξης του ιδιωτικού χρέους 
(«κόκκινα» δάνεια κ.ά.) είναι καταλυτικός για 
τις ελληνικές τράπεζες. Είναι πολύ πιθανό ότι 
οι τρύπες τους δεν μπορούν να κλείσουν, όσο 
βάρβαρα κι αν εξορμήσουν ενάντια σε λαϊκά 
σπίτια και εισοδήματα. Ειδικά αν έχουμε μια 
νέα υποτροπή της δομικής κρίσης του ελλη¬ 
νικού καπιταλισμού. Έτσι μπορεί να χρειαστεί 
νέα ανακεφαλαιοποίηση ή πρόσθετοι κεφα¬ 
λαιακοί έλεγχοι, δηλαδή να φορτωθεί ξανά η 
εργατική τάξη τη διάσωσή τους. 

Μόνη διέξοδος για τους εργαζόμενους και 
τα λαϊκά στρώματα είναι η πάλη για την εθνι¬ 
κοποίηση των τραπεζών κάτω από εργατικό 
έλεγχο - παράλληλα με μια γενναία διαγρα¬ 
φή χρεών, με κριτήριο την ανακούφιση των 
πιο αδύναμων κοινωνικών στρωμάτων, αλλά 
και τη διευκόλυνση μιας πραγματικά άλλης 
λειτουργίας, μιας παραγωγικής ανάταξης της 
οικονομίας. 


Τραπεζική “δΙίβδδ Τβδίδ”: Μαύρες τρύπες και απολύσεις 

Νέα εξέγερση στην Τυνησία 
Εφτά χρόνια από την Αραβική Ανοιξη 


Λ ίγο πριν συμπληρωθούν 7 χρόνια 
από την εξέγερση του τυνησιακού 
λαού ενάντια στο δικτατορικό κα¬ 
θεστώς του Μπεν Άλι, την εξέγερ¬ 
ση που σηματοδότησε την αρχή της Αραβικής 
Άνοιξης, ένα νέο κύμα κοινωνικών εκρήξεων 
συνταράσσει την Τυνησία, όσο και μια σειρά 
χώρες (Ιράν, Μαρόκο, Σουδάν), μαρτυρώντας 
ότι το «θηρίο» που ξύπνησε πριν από 7 χρό¬ 
νια, με τις εργατικές και λαϊκές μάζες αυτών 
των χωρών να απαιτούν δημοκρατία, κοινω¬ 
νική δικαιοσύνη, δουλειά και αξιοπρέπεια πα¬ 
ραμένει ζωντανό παρά τις άμεσες και έμμεσες 
ιμπεριαλιστικές επεμβάσεις, τον Ιδίδ, τους 
πολέμους, το θάνατο και την καταστροφή. 

Φτώχεια και Ανεργία 

Αφορμή για το νέο κύμα διαδηλώσεων 
που κατακλύζει ολόκληρη τη χώρα αποτέ- 
λεσε η δολοφονία ενός διαδηλωτή από την 
αστυνομία στις 8/1. Η σταγόνα, ωστόσο, 
που ξεχείλισε το ποτήρι ήταν η ψήφιση του 
νέου προϋπολογισμού που προβλέπει, ανά¬ 
μεσα στα άλλα, μεγάλες αυξήσεις σε πολλά 
είδη πρώτης ανάγκης όπως: καύσιμα, ρεύμα, 
τηλέφωνο, καφές, τσάι, ρύζι και τα περισσό¬ 
τερα εισαγόμενα αγαθά. Προβλέπει την περι¬ 
κοπή των δαπανών του δημόσιου τομέα και 
τη μείωση των μισθών και των συντάξεων 
του δημοσίου από 15% του ΑΕΠ, σήμερα, σε 
12,5% μέχρι το 2Θ2Θ. Πρόκειται για μέτρα που 
επέβαλε το ΔΝΤ, από το οποίο η χώρα έλαβε 
δάνειο ύψους 2,4 δις ευρώ το 2Θ16, προκειμέ- 
νου να ανταπεξέλθει στις απαιτήσεις των δα¬ 
νειστών της και να μειώσει το έλλειμμά της. 
Τα παραπάνω, ενώ η μέχρι σήμερα εφαρμογή 


του προγράμματος έχει αποτύχει παταγωδώς: 
η ανεργία ξεπερνά το 15% (33% στη νεολαία), 
οι κοινωνικές ανισότητες μεγαλώνουν, το έλ¬ 
λειμμα αυξήθηκε κατά 23,5% το 2Θ17, και ο 
πληθωρισμός έφτασε το 6,4 το ίδιο διάστημα, 
ενώ το δηνάριο, το εθνικό νόμισμα, υποχώρη¬ 
σε για πρώτη φορά στο 3,Θ11 προς 1 έναντι 
του ευρώ. Η αύξηση του πληθωρισμού και η 
υποτίμηση του δηναρίου από τη μία, μειώνουν 
την αγοραστική δύναμη του λαού και από την 
άλλη, αυξάνουν το εμπορικό έλλειμμα και το 
εξωτερικό χρέος της χώρας. 

Το Παλιό Καθεστώς με Νέο Μανδύα 

Δίπλα στην αγανάκτηση για την αυξα¬ 
νόμενη φτώχεια, η πολιτική πραγματικότητα 
αποτελεί ένα δεύτερο παράγοντα απογοήτευ¬ 
σης και οργής. Μετά την εκδίωξη του Μπεν 
Αλι, στην προεδρία εγκαταστάθηκε ένας από 
τους συνεργάτες του, ο 91χρονος σήμερα 
Μπέτζι Σάιντ Εσέμπσι και ακολουθήθηκαν 
πολιτικές λιτότητας, δραστικής περικοπής 
δαπανών και ενίσχυσης του ιδιωτικού τομέα. 
Τα τελευταία δυόμισι χρόνια κυβερνά ένας 
συνασπισμός φιλελευθέρων και μετριοπαθών 
ισλαμιστών, στον οποίο κυριαρχεί το κόμ¬ 
μα του Μπεν Άλι, με νέο όνομα, και υπό τον 
εκλεκτό του ΔΝΤ Γιούσεφ Σάχεντ (έβδομος 
πρωθυπουργός σε έξι χρόνια). Στην κυβέρ¬ 
νηση συμμετέχουν σε θέσεις-κλειδιά αρκετοί 
πρώην συνεργάτες του Μπεν Άλι. Πρόσφατα, 
αυτή η κυβέρνηση πέρασε νόμο με τον οποίο 
απαλλάσσονται πάνω από 2.ΘΘΘ επιχειρημα¬ 
τίες και αξιωματούχοι που κατηγορούνταν 
για διαπλοκή με το προηγούμενο καθεστώς. 
Έτσι, παρά το νέο Σύνταγμα και τις εκλογές 


που ακολούθησαν την εξέγερση του 2Θ11, το 
παλιό καθεστώς ζει και βασιλεύει, ενώ οι δυ¬ 
νάμεις της αριστεράς και το ιστορικά ισχυρό 
συνδικαλιστικό κίνημα αποδείχτηκαν αδύνα¬ 
μα να αναλάβουν το ρόλο της δημιουργίας 
μιας ισχυρής αντίπαλης δύναμης. Η μεν Γε¬ 
νική Ομοσπονδία Εργατών (ΙΙΟΤΤ) επέλεξε 
να συμβιβαστεί, ενώ το Ααϊκό Μέτωπο και ο 
ηγέτης του Χαμά Χαμαμί, ιστορικό στέλεχος 
του κομμουνιστικού κινήματος, που συγκε¬ 
ντρώνουν τα πυρά της κυβέρνησης για τα 
τελευταία γεγονότα, προσπαθούν να εμφανι¬ 
στούν σαν ηγέτες της νέας εξέγερσης, χωρίς 
όμως να έχουν κερδίσει την εμπιστοσύνη του 
κόσμου και κυρίως της νεολαίας που όπως και 
το 2Θ11, πρωτοστατεί στις κινητοποιήσεις. 

Η Νέα Εξέγερση 

Διαδηλώσεις και κινητοποιήσεις ξεσπούν, 
τα τελευταία δύο χρόνια, σε διάφορες περιο¬ 
χές της χώρας. Το πρόσφατο κύμα, ωστόσο, 
ξεκίνησε ταυτόχρονα σε 1θ πόλεις και απλώ¬ 
θηκε αστραπιαία σε ολόκληρη τη χώρα, παρά 
την κατάσταση έκτακτης ανάγκης που έχει 
επιβληθεί από τον προηγούμενο Νοέμβριο 
μετά την αιματηρή τρομοκρατική επίθεση 
ισλαμιστών στην Τύνιδα. Αντιμετωπίστη¬ 
κε από την κυβέρνηση με ανάπτυξη πάνο¬ 
πλων στρατιωτικών δυνάμεων, εκατοντάδες 
συλλήψεις - μεταξύ των οποίων πλήθους 
ακτιβιστών, πολιτικών αντιπάλων και συνδι¬ 
καλιστών - και εκατοντάδες τραυματίες. Σε 
πολλές περιοχές οι διαδηλωτές πυρπόλησαν 
αστυνομικά τμήματα, εφορίες, κυβερνητικά 
κτίρια και τράπεζες, ενώ δεν έλειψαν οι λεηλα¬ 
σίες καταστημάτων. Παρά το όργιο καταστο¬ 



λής, βίας και συλλήψεων, παρά τις υποσχέσεις 
για προσλήψεις και τερματισμό της λιτότητας 
που δεν πείθουν κανένα, η κυβέρνηση αδυνα¬ 
τεί να ελέγξει την κατάσταση και βρίσκεται σε 
κατάσταση πανικού μπροστά στο ενδεχόμενο 
μιας νέας «άνοιξης». 

Πανικός απόλυτα δικαιολογημένος αφού 
στο Σουδάν, το κύμα διαμαρτυρίας που φου¬ 
ντώνει εδώ και ένα χρόνο, παίρνει πια πρω¬ 
τοφανείς διαστάσεις. Στον ίδιο δρόμο βαδίζει 
το Μαρόκο, ενώ και στο Ιράν βρίσκεται σε 
εξέλιξη μια κοινωνική έκρηξη (με τους αμερι- 
κάνους ιμπεριαλιστές να επιδιώκουν να της 
προσδώσουν βρώμικο ρόλο). Μπορεί οι χώ¬ 
ρες της Αραβικής Άνοιξης να έχουν λυγίσει 
κάτω από το βάρος και την ένταση της επέμ¬ 
βασης των ιμπεριαλιστών και των φιλοϊμπε- 
ριαλιστικών καθεστώτων της περιοχής, τους 
εμφυλίους που έσπειραν στα εδάφη τους, τα 
δικτατορικά καθεστώτα που τους επιβλήθη¬ 
καν, όμως η επαναστατική διαδικασία που ξε¬ 
κίνησε επτά χρόνια πριν δεν έχει σταματήσει, 
ακριβώς διότι οι αιτίες που την προκάλεσαν 
συνεχίζουν να υπάρχουν και να βαθαίνουν. 
Όσο μεγαλύτερο είναι το χάος και η αστάθεια 
που σπέρνουν στην περιοχή τόσο αυξάνει το 
υπόβαθρο της εργατικής και λαϊκής αγανά¬ 
κτησης απέναντι στα καθεστώτα και τις πο¬ 
λιτικές τους. 

■ Μαρία Κτιστάκη 


Οι ιμπεριαλιστές διαρρηγνύουν περαιτέρω το συριακό παζλ 



Σ τις αρχές του Δεκέμβρη η Μό¬ 
σχα ανακοίνωσε την «πλήρη 
απελευθέρωση» του συρια- 
κού εδάφους από την επιβολή 
του Ισλαμικού Κράτους (ΙΚ) και ο Πούτιν 
κατά την διάρκεια αιφνιδιαστικής επίσκε¬ 
ψης στη ρωσική αεροπορική βάση Χμέιμιμ 
κοντά στην Ααττάκεια, διέταξε την απο¬ 
χώρηση «σημαντικού τμήματος» των ρω¬ 
σικών δυνάμεων, αφού δεν υπάρχει πλέον 
ανάγκη για ανάπτυξη ρωσικών στρατιωτι¬ 
κών δυνάμεων σε μεγάλη έκταση. 

Η ρωσική επέμβαση άλλαξε τους συ¬ 
σχετισμούς δύναμης και βοήθησε τον 
Άσαντ να ελέγξει το 55% του συριακού 
εδάφους, να δημιουργηθεί ένας άξονας 
Ρωσίας, Ιράν και Τουρκίας, ο οποίος στις 
συνομιλίες στην Αστάνα του Καζακστάν 
συγκρότησε μια διαδικασία συζήτησης με¬ 
ταξύ ανταρτών και Άσαντ που στόχο είχε 
να καθορίσει την μορφή του καθεστώτος 
στο νέο τοπίο που είχε προκόψει μετά την 
ήττα του ΙΚ και τον περιορισμό των ανταρ¬ 
τών σε κάποιους θύλακες και στην Ιντλίμπ. 
Στις 29 και 3Θ Ιανουάριου στο τουριστικό 
θέρετρο της Μαύρης Θάλασσας Σότσι θα 
γινόταν συνάντηση όλων των εμπλεκόμε¬ 
νων στο συριακό παζλ που θα συζητούσε 
το νέο Σύνταγμα. Στην συνάντηση είχαν 
προσκληθεί και οι Κούρδοι του ΡΥϋ, παρά 
την αντίθεση της Τουρκίας, η οποία το θε¬ 
ωρεί σωστά αδελφό κόμμα του ΡΚΚ που 
δρα στο εσωτερικό της Τουρκίας και επιδι¬ 
ώκει την αυτονόμηση μεγάλου τμήματος 
στα νοτιοανατολικά της χώρας. Οι Κούρ¬ 
δοι του ΡΥΟ, με την βοήθεια των αμερικά- 
νων ιμπεριαλιστών, έχουν συγκροτήσει τις 
δΟΡ, έχουν απελευθερώσει την Ράκα από 
το ΙΚ, έχουν συγκροτήσει την αυτόνομη 


περιοχή της Ροζάβα, ελέγχουν το 28% του 
συριακού εδάφους ανατολικά του Ευφρά¬ 
τη και τον θύλακα του Αφρίν που αποτελεί 
εν δυνάμει έξοδο προς την θάλασσα αλλά 
και απειλή των διόδων από όπου περνά η 
ενίσχυση της Τουρκίας προς τον ΕδΑ την 
μόνη δύναμη ανταρτών που ελέγχει στην 
Συρία. Οι Κούρδοι αποτελούν το μοναδι¬ 
κό έρεισμα των ΗΠΑ στην Συρία αφού ο 
Τουρκικός καπιταλισμός δεν δέχτηκε τον 
εξοπλισμό των Κούρδων και την αυτονο¬ 
μία τους που προώθησαν οι ΗΠΑ ενάντια 
στο ΙΚ, ενώ η αμερικανική στρατηγική 
αδράνεια στην περιοχή δημιούργησε ένα 
κενό το οποίο έσπευσε να καλύψει ο Ρώσι- 
κος ιμπεριαλισμός παρά την ρήξη που είχε 
δημιουργηθεί με την Τουρκία λόγω κα- 
τάρριψης ρωσικού μαχητικού. Από τότε η 
σύγκρουση ΗΠΑ-Τουρκίας μεγαλώνει και 
εκτραχύνεται. Ωστόσο οι Ρώσοι διατηρού¬ 
σαν «καλές σχέσεις» και με τους Κούρδους 
(στρατιωτική παρουσία στο Αφρίν) παρά 
την σύγκρουση των τελευταίων τόσο 
με την Τουρκία όσο και με το καθεστώς 
Άσαντ. Το Σότσι στην ουσία θα επικύρω¬ 
νε την επιρροή της Ρωσίας και του Ιράν 
στην περιοχή, θα δημιουργούσε μια δίοδο 
για την Κίνα στα πλαίσια του Δρόμου του 
Μεταξιού και θα έβαζε την Τουρκία στο 
παιγνίδι. 

Όμως η νέα «Εθνική Αμυντική Στρα¬ 
τηγική» των ΗΠΑ θέτει σαν μεγαλύτερη 
απειλή για την εθνική ασφάλεια της χώρας 
τις Ρωσία, Κίνα, το Ιράν και την Β. Κορέα, 
εξοβελίζοντας την «τρομοκρατία». Επομέ¬ 
νως θα ήταν αδύνατον να γίνει αποδεκτή 
η κατάσταση που προωθούσε η Ρωσία 
για «ειρήνευση» στη Συρία. Έτσι οι ΗΠΑ 
ανακοίνωσαν την δημιουργία μιας αξιό¬ 


πιστης δύναμης 3Θ.ΘΘΘ ανδρών 
από τις δΟΕ για την φύλαξη των 
συνόρων Συρίας-Τουρκίας! Η 
πρόκληση για την Τουρκία ήταν 
μεγάλη αφού προδιέγραφε την 
δημιουργία Κουρδικού ισχυρού 
ερείσματος που θα αύξανε τις 
αποσχιστικές τάσεις των Κούρ¬ 
δων του ΡΚΚ στο εσωτερικό 
της. Έτσι ξεκίνησε μια δεύτερη 
εισβολή στην Συρία ενάντια στο 
Αφρίν με άρματα μάχης που ενι¬ 
σχύουν τον ΕδΑ και την απειλή να επεκτα¬ 
θεί ανατολικά προς τα σύνορα με το Ιράκ 
σαρώνοντας την Ροζάβα. Οι αμερικανοί 
ιμπεριαλιστές - ενημερωμένοι για την 
επέμβαση - κάλεσαν σε αυτοσυγκράτηση 
και ζήτησαν τον περιορισμό της εισβολής 
και τον σεβασμό των αμάχων! Το ΝΑΤΟ 
αναγνώρισε το δικαίωμα της Τουρκίας για 
«άμυνα αλλά με αναλογικό και μετρημένο 
τρόπο»! 

Η Γερμανία και η Γαλλία κάλεσαν την 
Τουρκία να μην μετατρέψει την εισβολή 
σε μόνιμη κατοχή! Οι Ρώσοι αποχώρησαν 
από το Αφρίν και επέτρεψαν στην Τουρ¬ 
κική αεροπορία να βομβαρδίσει την πόλη. 
Είναι φανερό ότι κανείς δεν αντιτάχτηκε 
άμεσα στον Τουρκικό «κλάδο ελαίας» μη 
θέλοντας να συγκρουστούν άμεσα με την 
περιφερειακή δύναμη που λέγεται Τουρ¬ 
κία. Παράλληλα ο Ερντογάν έβαλε σε 
εφαρμογή ένα εθνικιστικό παραλήρημα με 
απαγόρευση στον τύπο να μιλάει ενάντια 
στην επέμβαση, διώξεις όσων Κούρδων δι- 
αμαρτυρήθηκαν ή τόλμησαν να διαδηλώ¬ 
σουν, και ειδικά μέτρα για την κάλυψη της 
επέμβασης από τα κανάλια. Οι Κούρδοι 
αμύνονται στην περιοχή και μέχρι στιγμής 


έχουν μετατρέψει την επιδρομή σε μακρο¬ 
χρόνια διαδικασία που πιθανά να μην έχει 
αίσιο τέλος για την Τουρκία. Εξάλλου η 
επιχείρηση δεν μπορεί να επεκταθεί πολύ 
γιατί θα προσκρούσει στα συμφέροντα 
των ΗΠΑ και των δυτικών ιμπεριαλιστών 
αλλά και στην προσπάθεια Ιράν, Ρωσίας 
και Κίνας να σταθεροποιήσουν την περι¬ 
οχή. Ήδη στο Σότσι δεν συμμετείχαν οι 
Κούρδοι καταγγέλλοντας την Ρωσία, ούτε 
οι αντάρτες οδηγώντας την διαδικασία 
σε σχετική αποτυχία. Παράλληλα το κα¬ 
θεστώς Άσαντ ενέτεινε τον βομβαρδισμό 
και την επέμβασή του στις «ζώνες απο- 
κλιμάκωσης» της Ιντλίμπ, της ανατολικής 
Γούτας και της Χάμα, προκαλώντας τις τε¬ 
λευταίες εβδομάδες μαζί με την επέμβαση 
στο Αφρίν τον εκτοπισμό άλλων 27Θ.ΘΘΘ 
ανθρώπων και εκατοντάδες νεκρούς που 
προστέθηκαν στις 34Θ.ΘΘΘ από το 2Θ11. 
Μια νέα φάση φαίνεται να ανοίγεται στην 
Συρία μεγαλύτερης αστάθειας και επικιν- 
δυνότητας εξαιτίας της επέμβασης των 
ιμπεριαλιστών και ιδιαίτερα των ΗΠΑ 
στην περιοχή και της αυταρχικοποίησης 
του καθεστώτος Ερντογάν στην Τουρκία. 

■ Κώστας Δίκαιος 

ΗΠΑ 

Ψήφιση προϋπολογισμού, 
εκιόξεοση χρέοος 



Η ψήφιση του Προϋπολογισμού 

Την Παρασκευή 9 Φλεβάρη, η Γερουσία των 
ΗΠΑ ενέκρινε τον προϋπολογισμό του 2018, 
με 71 ψήφους υπέρ και 28 κατά (σε σύνολο 100 
γερουσιαστών, εκ των οποίων οι 51 είναι Ρεπου- 
μπλικάνοι). Αμέσως μετά, και για να αποφευχθεί 
μια δεύτερη αναστολή λειτουργίας των κρατικών 
υπηρεσιών, όπως είχε συμβεί τον Οκτώβρη του 
2013, η Βουλή των Αντιπροσώπων ψήφισε κι αυτή 
εσπευσμένα τον προϋπολογισμό με 240 ψήφους 
υπέρ και 186 κατά. 

Το αδιέξοδο που είχε δημιουργηθεί τους προ¬ 
ηγούμενους μήνες οφείλονταν αφενός στις αντι¬ 
δράσεις μιας σημαντικής μειοψηφίας των Ρεπου- 
μπλικάνων και αφετέρου στις προσχηματικές 
αντιδράσεις των Δημοκρατικών. Η μειοψηφία των 
Ρεπούμπλικάνων, με επικεφαλής τον γερουσια¬ 
στή Πολ Ραντ, αποδέχονταν μεν τις αυξήσεις στις 
στρατιωτικές δαπάνες αλλά αντιδρούσαν στην 
αύξηση του ελλείμματος και συνακόλουθα του δη¬ 
μόσιου χρέους. Πράγματι, ο προϋπολογισμός του 
2018 προβλέπει έσοδα 3,6 τρισ. δολαρίων και έξο¬ 
δα 4,1 τρισ., δημιουργώντας ένα έλλειμμα της τά¬ 
ξης των 440 δισ. Αυτό το έλλειμμα δημιουργείται 
από την αύξηση των στρατιωτικών δαπανών, τη 
μείωση των εσόδων λόγω των τεράστιων φορο¬ 
απαλλαγών προς τους μεγιστάνες που επέβαλλε 
ο Τραμπ, και των σημαντικών -αλλά ανεπαρκών 
για να αντισταθμίσουν τα παραπάνω- μειώσεων 
στην ιατροφαρμακευτική δαπάνη, ιδιαίτερα των 
πολύ φτωχών Αμερικάνων. Η μειοψηφία των Ρε- 
πουμπλικάνων ήθελε τόσο την αύξηση των στρα¬ 
τιωτικών δαπανών όσο και τις φοροαπαλλαγές 
προς τους πλούσιους, αλλά επιθυμούσε και μια 
δραστική μείωση όλων των υπόλοιπων δαπανών 
του κράτους (υγεία, κοινωνική ασφάλιση, παιδεία, 
κ.ά.). 

Από την άλλη, οι Δημοκρατικοί απαιτούσαν ως 
αντάλλαγμα για την υπερψήφιση του προϋπολο¬ 
γισμού την κατάργηση των σχεδίων του Τραμπ για 
απέλαση των λεγάμενων «Ονειροπόλων» (τα παι¬ 
διά των μεταναστών που γεννήθηκαν στις ΗΠΑ) 
και τον περιορισμό των προκλητικών φοροαπαλ¬ 
λαγών προς τους πλούσιους. Παρ’ όλο που δεν 
ικανοποιήθηκε καμία από τις δύο απαιτήσεις τους, 
παρ’ όλο που η μειοψηφία των Ρεπουμπλικάνων 
αρνούνταν μέχρι τέλους να ψηφίσει τον προϋπο¬ 
λογισμό (δηλαδή οι Δημοκρατικοί μπορούσαν να 
εκβιάσουν τον Τραμπ) οι Δημοκρατικοί στο τέλος 
υπαναχώρησαν άτακτα και μια σημαντική μερίδα 
τους ψήφισε τελικά τον προϋπολογισμό. 

Το έλλειμμα του προϋπολογισμού και η 
εκτόξευση του δημόσιου χρέους 

Το συνολικό δημόσιο χρέος των ΗΠΑ ανέρ¬ 
χεται σήμερα στα 20,2 τρισ. δολάρια, ενώ μια 


δεκαετία πριν ήταν 9 τρισ. Παρ’ 
όλα αυτά, σε αυτό το δημόσιο 
χρέος δεν συμπεριλαμβάνονται 
τα χρέη των δύο μεγάλων δημό¬ 
σιων επιχειρήσεων, Ρ^ηίε 
και ΡΓεάάίε Μ^ο, καθώς και οι 
υποχρεώσεις του αμερικάνικου 
δημοσίου, με βάση την σημερινή 
νομοθεσία, προς την κοινωνική 
ασφάλιση (υπολογίζονται ότι 
ανέρχονται σε 46,7 τρισ. σε βά¬ 
θος 75ετίας). 

Από τα 20,2 τρισ. τα 5,5 (29% 
του ΑΕΠ) είναι ενδοκυβερνητικό 
χρέος (το κατέχουν ασφαλιστικά 
ταμεία, κ.ά.) και από τα υπόλοι¬ 
πα 14,6 τρισ. (ή 76% του ΑΕΠ): 
α) 2,5 τρις ανήκουν στη ΕΕΠ, ενώ πριν την κρίση 
του 2008 ήταν μόνο 770 δισ. (σε αυτό το χρέος δεν 
συμπεριλαμβάνεται το χρέος με συμφωνία επανα¬ 
γοράς, διαφορετικά το χρέος αυτό θα έφθανε τα 
4-5 τρισ.). β) Κοντά 6 τρισ. (ή το 40%) κατέχουν 
επιχειρήσεις, θεσμοί, πολιτείες και τοπική αυτοδι¬ 
οίκηση (πολιτείες, δήμοι, συνταξιοδοτικά ταμεία, 
αμοιβαία κεφάλαια, ιδιωτικές ασφαλιστικές και 
κυρίως επιχειρήσεις) και γ) 6,2 τρισ. κατέχουν ξέ¬ 
νες κυβερνήσεις ή ιδιώτες. 

Τα 6,2 τρισ. δολάρια που κατέχουν οι ξένοι 
κατανέμονται ως εξής: η Κίνα και η Ιαπωνία κα¬ 
τέχουν περίπου από 1,1 τρισ. δολάρια η καθεμιά 
(την τελευταία πενταετία το μερίδιο της Κίνας 
μειώθηκε κατά 250 δισ. και αντίστοιχα αυξήθηκε 
της Ιαπωνίας), η Ευρωζώνη κατέχει 900 δισ., η Ιρ¬ 
λανδία και τα Νησιά Κέιμαν (από πίσω κρύβονται 
διεθνείς κερδοσκόποι) κοντά 300 δισ. η καθεμία, 
η Βραζιλία λίγο παραπάνω από 250 δισ., και συνο¬ 
λικά τα κράτη μέλη του ΟΠΕΚ περίπου 250 τρισ 
δολάρια. 

Οι Ρεπούμπλικάνοι όσο και οι Δημοκρατικοί 
φοβούνται ότι μια μονιμοποίηση του ελλείμμα¬ 
τος στην επόμενη δεκαετία καθώς και η ζημιά 
που προκαλείται στα έσοδα του κράτους από τις 
φοροαπαλλαγές προς τους πλούσιους (υπολο¬ 
γίζεται ότι σε βάθος δεκαετίας θα κοστίσουν 3,5 
έως 7 τρισ. στα έσοδα) μπορούν να εκτοξεύσουν 
το χρέος από το υψηλό σημείο που είναι σήμερα, 
δηλαδή από το 105% του ΑΕΠ, στο 110% του 
ΑΕΠ το 2027 ή και πολύ παραπάνω. Αυτό το χρέ¬ 
ος προσεγγίζει ήδη το δημόσιο χρέος που είχαν 
οι ΗΠΑ στο τέλος του 2ου Παγκοσμίου Πολέμου 
(κάτι παραπάνω από 120% του ΑΕΠ) και είναι ήδη 
το μεγαλύτερο χρέος στην ιστορία των ΗΠΑ σε 
ειρηνική περίοδο. 

Είναι προφανές ότι αυτή η αύξηση του δημό¬ 
σιου χρέους δεν μπορεί να συνεχιστεί. Αφενός το 
αμερικάνικο δημόσιο κινδυνεύει να οδηγηθεί σε 
χρεοκοπία, πράγμα που δεν είναι πλέον εντελώς 
αδύνατο, ακόμη κι αν η παγκόσμια στρατιωτική 
ηγεμονία των ΗΠΑ δεν αμφισβητείται προς το 
παρόν. Ακόμη και μια δυσπιστία (και οι αμερικα- 
νοί αστοί δεν θα αποτελούσαν εξαίρεση) προς τα 
ομόλογα των ΗΠΑ θα εκτόξευε τα επιτόκια και 
θα δημιουργούσε απίστευτες δυσκολίες στις αμε¬ 
ρικάνικες κυβερνήσεις. Αφετέρου, με χρέη στην 
Κίνα, Ιαπωνία και ΕΕ είναι αδύνατο για τις κυ¬ 
βερνήσεις των ΗΠΑ να αρχίσουν έναν εμπορικό 
πόλεμο με τους ανταγωνιστές τους και να επιβάλ¬ 
λουν τις απαιτήσεις τους. 

■ Ηρακλής Χριστοφορίδης 




ΑΜΑΖΟΝ 

Την πατέντα για τη δημιουργία ενός «έξυπνου» βραχιο¬ 
λιού κατοχύρωσε η εταιρία-κολοσσός, με στόχο την παρα¬ 
κολούθηση των εργαζομένων και την υπερεντατικοποίηση 
της εργασίας. Το βραχιόλι θα παρακολουθεί τις κινήσεις 
των χεριών των εργαζομένων στις αποθήκες και με δο¬ 
νήσεις θα τους κατευθύνει στο αντικείμενο που ψάχνουν, 
έτσι ώστε να ελαχιστοποιηθούν οι «άσκοπες» κινήσεις και 
να αυξηθεί η παραγωγικότητα. Η Αιηαζοη είναι γνωστή 
και για άλλες παρόμοιες τερατώδεις πρακτικές και, όπως 
καταγγέλλουν νυν και πρώην εργαζόμενοι, οι ρυθμοί στις 
αποθήκες είναι τόσο εντατικοί που δεν λείπουν οι λιποθυ¬ 
μίες, ενώ δεν υπάρχει χρόνος ούτε για τουαλέτα! Σε πε¬ 
ρίπτωση μη επίτευξης των στόχων, έρχεται η απόλυση. Τα 
πράγματα δεν είναι καλύτερα στην υπηρεσία οουήεΓ της 
εταιρίας, όπου, σύμφωνα με έρευνα του ΒΒΟ, το 2016 στη 
Βρετανία οι οδηγοί πρέπει να υπακούουν σε ασφυκτικά 
χρονοδιαγράμματα μέσω υπολογιστή, ενώ είναι καθημερι¬ 
νά τα ατυχήματα λόγω εξάντλησης. Η Αιηαζοη δεν φείδε¬ 
ται γκανγκστεριλίκι και όσον αφορά τους μισθούς, καθώς 
πληρώνει ελάχιστα, πολλές φορές ακόμη και κάτω από τον 
κατώτατο νόμιμο μισθό. Στην Ιταλία, επειδή η εταιρία δεν 
προσήλθε στη διαδικασία διαιτησίας, το σωματείο κήρυξε 
απεργία στις 24/11, με αφορμή την «ΒΗοΕ Εήάαγ», και στις 
20/12, ζητώντας καλύτερες συνθήκες εργασίας και υψη¬ 
λότερους μισθούς. Ιδιοκτήτης της Αιηαζοη είναι ο Τζεφ 
Μπέζος, ο πλουσιότερος άνθρωπος στον κόσμο, η περιου¬ 
σία του οποίου έφτασε το 2017 στο πρωτοφανές ποσό των 
105,1 δις δολαρίων. Η εταιρία σχεδιάζει τη δεύτερη έδρα 
της και έχει προχωρήσει σε έναν θρασύτατο πλειστηρια- 
σμό, ζητώντας από αμερικάνικες πόλεις να προχωρήσουν 
σε προσφορές, ώστε να «κερδίσουν» την επένδυση. Είναι 
προφανές ότι όποια πόλη δώσει γη και ύδωρ με φοροελα- 
φρύνσεις, μηδενική εργατική νομοθεσία και άλλα, θα είναι 
η «νικήτρια». 

ΦΙΝΑΑΝΔΙΑ 

Έμπνευση ως προς την αναλγησία του κράτους φαί¬ 
νεται ότι αποτέλεσε η ταινία “I, Όαηΐεΐ ΒΗΕε” για τη νε¬ 
οφιλελεύθερη κυβέρνηση της Φινλανδίας, καθώς με νόμο 
που ψηφίστηκε οι άνεργοι θα πρέπει να συμπληρώσουν 18 
ώρες εργασίας ή να καταρτίζονται σε διάφορα εκπαιδευτι¬ 
κά προγράμματα, σε διάστημα 3 μηνών, ενώ θα πρέπει να 
αποδεικνύουν ότι αναζητούν εργασία. Σε αντίθετη περί¬ 
πτωση, το επίδομα ανεργίας θα μειώνεται κατά 4,16% κάθε 
μήνα, ποσοστό που δεν υπάρχει καμία εγγύηση ότι δεν θα 
αυξηθεί. Οι Φινλανδοί εργαζόμενοι κατέβηκαν σε 15ωρη 
γενική απεργία στις 2/2, με 200.000 εργαζόμενους να συμ¬ 
μετέχουν και 7.000 να διαδηλώνουν στο Ελσίνκι. Το συγκε¬ 
κριμένο μέτρο έρχεται στο πλαίσιο του πακέτου ανταγωνι¬ 
στικότητας, που περιελάμβανε πάγωμα μισθών το 2017, 
μείωση μισθών στο δημόσιο, μετακύληση ασφαλιστικών 
εισφορών από τους εργοδότες στους εργαζόμενους, ενώ 
για το 2018 ετοιμάζονται μέτρα ύψους 4 δις δολαρίων. Η 
απεργία που οργάνωσε η συνδικαλιστική συνομοσπονδία 
δΑΚ ήταν απολύτως επιτυχημένη, καθώς παρέλυσαν οι με¬ 
ταφορές και τα εργοστάσια, με τους βιομήχανους να υπο¬ 
στηρίζουν ότι είχαν απώλειες 287 εκ. δολαρίων. 

ΑΡΓΕΝΤΙΝΗ 

Σε αναβρασμό βρίσκονται οι εργαζόμενοι και τα συν¬ 
δικάτα στην Αργεντινή με τις συνεχείς επιθέσεις του νεο¬ 
φιλελεύθερου προέδρου Μάκρι. Με τον νέο χρόνο, στον 
δρόμο βρέθηκαν 3.346 εργαζόμενοι στο δημόσιο, αφού δεν 
ανανεώθηκαν οι συμβάσεις τους, που έληγαν στις 31/12. 
Το συνδικάτο ΑΤΕ κάλεσε σε διαδήλωση στο Μπουένος 
Αιρες στις 4/1. Οι απολύσεις συνεχίστηκαν, με εκατοντά¬ 
δες εργαζόμενους σε υπηρεσίες και οργανισμούς να ενη¬ 
μερώνονται για αυτές μέσω ε-ιηώΐ, μέσα στη νύχτα. Στις 
30/1 πραγματοποιήθηκε συγκέντρωση για να ακυρωθούν 
οι απολύσεις 250 από τους συνολικά 372 εργαζόμενους 
στο Ινστιτούτο Βιομηχανικής Τεχνολογίας, ενώ σχεδιάζε¬ 
ται καραβάνι από το νοσοκομείο Ποσάδας στο υπουργείο 
Υγείας, ενάντια στην απόλυση 122 εργαζομένων. 

50 χρόνια από τη διάσπαση του ΚΚΕ 



Τ ον Φλεβάρη του 1968 το ΚΚΕ 
διαστΐάστηκε, μετά τη 12η 
«Ευρεία» Ολομέλεια της Κε¬ 
ντρικής Επιτροπής του (πραγ¬ 
ματοποιήθηκε στο Βουκουρέστι, όπου βρι¬ 
σκόταν εξόριστη η ηγεσία του κόμματος, 
μετά την ήττα στον εμφύλιο πόλεμο) και 
από τη διάσπαση προέκυψε το ΚΚΕ Εσω¬ 
τερικού. Ήταν μία από τις πολλές διασπά¬ 
σεις που έχει υποστεί το ΚΚΕ, αποτέλεσε 
ωστόσο τη μεγαλύτερη σε έκταση μέχρι 
τότε. Είχαν προηγηθεί άλλες δύο μεγάλες 
διασπάσεις: το 1927-28, όταν η σταλινική 
ηγεσία απομάκρυνε πραξικοπηματικά από 
το κόμμα τον Παντελή Πουλιόπουλο και 
τους υποστηρικτές του Τρότσκι και της 
Αριστερής Αντιπολίτευσης, και το 1955- 
56, όταν οι υποστηρικτές του Χρουστσόφ 
(είχε ανέλθει στην εξουσία στη Σοβιετική 
Ένωση μετά τον θάνατο του Στάλιν) χρη¬ 
σιμοποίησαν τις ίδιες σταλινικές μεθό¬ 
δους σε βάρος του Νίκου Ζαχαρώδη και 
των οπαδών της «ορθόδοξης» σταλινικής 
γραμμής. 

Το 1968 η κατάσταση ήταν πολύ δια¬ 
φορετική, καθώς ο σταλινισμός βρισκόταν 
σε περίοδο μεγάλης κρίσης, τόσο στην ίδια 
τη Σοβιετική Ένωση (ΕΣΣΔ), όσο και στις 
χώρες του λεγόμενου ανατολικού μπλοκ 
αλλά και στα φιλοσοβιετικά ΚΚ των δυ¬ 
τικών χωρών, κυρίως των ευρωπαϊκών. Οι 
τεράστιες πιέσεις από τις νικηφόρες σοσι¬ 
αλιστικές επαναστάσεις σε Κίνα, Γιουγκο¬ 
σλαβία, Κούβα και Βιετνάμ και το παγκό¬ 
σμιο επαναστατικό κύμα της λεγόμενης 
εποχής του «Μάη του Έ8» δημιουργούσαν 
όλο και πιο έντονες φυγόκεντρες τάσεις, 
με αποτέλεσμα την ενίσχυση αντικαπιτα- 
λιστικών ρευμάτων (4η Διεθνής-τροτσκι- 
στές, μαοϊσμός, γκεβαρισμός κ.ά.) αλλά 
και την εμφάνιση του λεγόμενου «ευρω- 
κομμουνισμού», με επίκεντρο τα ΚΚ Ιταλί¬ 
ας και Ισπανίας. Ο «ευρωκομμουνισμός». 


ξεκινώντας από μια απόλυτα δικαιολογη¬ 
μένη κριτική των σταλινικών καθεστώτων, 
κατέληγε σε θέσεις καθαρά ρεφορμιστικές 
(«ειρηνικός», «δημοκρατικός», κοινοβου¬ 
λευτικός δρόμος προς τον σοσιαλισμό), 
που τον έφερναν πολύ κοντά στη σοσι¬ 
αλδημοκρατία. Παράλληλα, η σταλινική 
γραφειοκρατία της ΕΣΣΔ είχε να αντι¬ 
μετωπίσει την ανεξάρτητη (Γιουγκοσλα¬ 
βία, Κούβα), ακόμα και ανταγωνιστική ή 
εχθρική (Κίνα) πολιτική άλλων εργατικών 
κρατών, που ήταν βέβαια γραφειοκρατικά 
παραμορφωμένα, αλλά είχαν προκύψει 
από επαναστάσεις και δεν ελέγχονταν από 
την ΕΣΣΔ. Ακόμα και στα καθεστώτα της 
ανατολικής Ευρώπης, οι εθνικές σταλινι¬ 
κές γραφειοκρατίες πάσχιζαν σε πολλές 
περιπτώσεις να πετύχουν μικρότερη ή με¬ 
γαλύτερη ανεξαρτησία από τις επιλογές 
της Μόσχας. Έτσι, το 1966 η Ρουμανία του 
Τσαουσέσκου αποχώρησε από το στρατι¬ 
ωτικό σκέλος του Συμφώνου της Βαρσο¬ 
βίας, ενώ στην Τσεχοσλοβακία ξεκίνησε η 
διαδικασία που ονομάστηκε «Ανοιξη της 
Πράγας» και καταπνίγηκε με την αιματη¬ 
ρή εισβολή της ΕΣΣΔ τον Αύγουστο του 
1968. 

Για να αντιμετωπίσει την κατάσταση, η 
νέα ηγεσία της ΕΣΣΔ, με επικεφαλής τον 
Μπρέζνιεφ, εξαπέλυσε μια βίαιη εκστρα¬ 
τεία «πειθάρχησης» των καθεστώτων της 
ανατολικής Ευρώπης αλλά και των ηγεσι¬ 
ών των ευρωπαϊκών ΚΚ. Σε αυτό το πλαί¬ 
σιο εντασσόταν και η περίφημη «12η Ολο¬ 
μέλεια» του ΚΚΕ, καθώς αποσκοπούσε 
στην απομάκρυνση, τουλάχιστον από τα 
ηγετικά κλιμάκια, όσων εξέφραζαν διαφω¬ 
νίες (αντιτάσσονταν στις επεμβάσεις της 
ΕΣΣΔ στις άλλες «σοσιαλιστικές» χώρες, 
αξίωναν εσωκομματική δημοκρατία και 
ανεξαρτησία από τη Μόσχα, υιοθετούσαν 
θέσεις του «ευρωκομμουνισμού» κ.ά.). 
Έτσι, καθαιρέθηκαν με πραξικοπηματικό 
τρόπο τρία μέλη του Πολιτικού Γραφείου 


(Παρτσαλίδης, Δημη- 
τρίου. Ζωγράφος) και 
ακολούθησαν εκτετα¬ 
μένες «εκκαθαρίσεις». 

Στους διαφωνούντες 
προσχώρησε σχεδόν 
σύσσωμο το Γραφείο 
Εσωτερικού του ΚΚΕ 
(που ήταν υπεύθυνο 
για την παράνομη δράση του κόμματος 
στην Ελλάδα) και το νέο κόμμα, που δημι- 
ουργήθηκε μετά από λίγους μήνες, ονομά¬ 
στηκε ΚΚΕ Εσωτερικού. 

Το ΚΚΕ Εσωτερικού, παρότι απέρριπτε 
τις πιο αποκρουστικές πλευρές του στα¬ 
λινισμού, ουδέποτε απομακρύνθηκε από 
μια καθαρά ρεφορμιστική πολιτική. Στα 
χρόνια της δικτατορίας, αν και (σε αντί¬ 
θεση με το ΚΚΕ) συμμετείχε σε ομάδες με 
σημαντική αντιδικτατορική δράση (βομβι¬ 
στικές επιθέσεις κ.λπ.), δέχτηκε (όπως και 
το ΚΚΕ) τη διαδικασία «ομαλής μετάβα¬ 
σης», που είχε σχεδιάσει ο Παπαδόπουλος 
το 1973, με την πρωθυπουργία Μαρκεζίνη 
και την εξαγγελία διεξαγωγής ελεύθερων 
εκλογών. Καθώς το βάρβαρο καθεστώς 
του Τσαουσέσκου είχε στηρίξει τους μετέ- 
πειτα ιδρυτές του ΚΚΕ Εσωτερικού ενά¬ 
ντια στη σταλινική ηγεσία του Κολιγιάν- 
νη κατά την περίοδο της διάσπασης (τα 
γεγονότα του 1968 είχαν λάβει χώρα στο 
Βουκουρέστι), το νέο κόμμα ανταπέδιδε 
τη στήριξη (ο Αεωνίδας Κύρκος, από τους 
κυριότερους ηγέτες του, αποκαλούσε τον 
Τσαουσέσκου «δημιουργικό μαρξιστή»!). 
Στα χρόνια της Μεταπολίτευσης, το ΚΚΕ 
Εσωτερικού διολίσθαινε σε όλο και πιο σο¬ 
σιαλδημοκρατικές θέσεις, με αποτέλεσμα 
να γίνει ουσιαστικά ουρά του ΠΑΣΟΚ. 
Στήριζε την Ευρωπαϊκή Οικονομική Κοι¬ 
νότητα (ΕΟΚ), που μετεξελίχθηκε στη 
σημερινή ΕΕ, και την ένταξη της Ελλάδας 
σε αυτήν, αποκρύπτοντας από τους εργα¬ 
ζόμενους τον αντιδραστικό της ρόλο. 


Ωστόσο, στη νεολαία του ΚΚΕ Εσωτε¬ 
ρικού (ΕΚΟΝ Ρήγας Φεραίος) αναπτύχθη¬ 
καν ριζοσπαστικές τάσεις, που εναντιώνο¬ 
νταν στην πολιτική της ηγεσίας. Το 1978, 
κατά την περίοδο της σύγκλισης της Β’ 
Πανελλαδικής Συνδιάσκεψης του «Ρήγα», 
η ηγεσία του ΚΚΕ Εσωτερικού διέγραψε 
το 65-70% των μελών της οργάνωσης. Η 
νέα οργάνωση νεολαίας που δημιουργή- 
θηκε έμεινε γνωστή ως «Β’ Πανελλαδι¬ 
κή». Έπαιξε σημαντικό ρόλο στο μεγάλο 
και νικηφόρο φοιτητικό κίνημα του 1979 
και τροφοδότησε με ριζοσπαστικά και μα¬ 
χητικά στελέχη το νεολαιίστικο αλλά και 
το εργατικό κίνημα, χωρίς όμως ανάλογη 
συνέχεια. 

Τη δεκαετία του ΈΟ το ΚΚΕ Εσωτε¬ 
ρικού διασπάστηκε και δημιουργήθηκε η 
Ελληνική Αριστερά (ΕΑΡ), με επικεφαλής 
τον Κύρκο. Η ΕΑΡ συμμετείχε, μαζί με 
το ΚΚΕ, στις συγκυβερνήσεις Τζανετάκη 
και Ζολώτα με ΝΔ και ΠΑΣΟΚ το 1989. 
Το 1991 η ΕΑΡ, μαζί με τους λεγάμενους 
«ανανεωτικούς» (Δαμανάκη, Ανδρουλά- 
κης, Ααφαζάνης κ.ά.) που αποχώρησαν 
από το ΚΚΕ, αποτέλεσε τη βάση του Συ¬ 
νασπισμού. Η ρεφορμιστική πολιτική αυ¬ 
τών των δυνάμεων (με όσα στελέχη τους 
δεν προσχώρησαν στο ΠΑΣΟΚ) ήταν η 
βάση της μετέπειτα εξέλιξης του ΣΥΡΙΖΑ 
και οδήγησε στη γνωστή κατάληξη, της 
προδοσίας και της μνημονιακής μετάλλα¬ 
ξής του. 

■ Γιάννης Χαλάς 


73 χρόνια από τη συμφωνία της Βάρκιζας 


χρόνια συμπληρώνονται φέτος 
από τη συμφωνία που υπογρά¬ 
φτηκε στη Βάρκιζα μεταξύ του 
Ε.Α.Μ./Κ.Κ.Ε. και των ελληνι¬ 
κών αστικών δυνάμεων/Αγγλων ιμπερια¬ 
λιστών στις 12 Φεβρουάριου του 1945. Η 
συμφωνία αυτή προέβλεπε μεταξύ άλλων 
τον πλήρη αφοπλισμό του Ε.Α.Α.Σ. και σε 
αντάλλαγμα την αμνηστία για τα πολιτικά 
αδικήματα, που πραγματοποιήθηκαν από 
τις 2/12/1944 μέχρι την ημέρα της συμφω¬ 
νίας. Η αμνηστία θα ίσχυε μόνο για την 
ηγεσία του ΕΑΜ/ΚΚΕ και όχι για τους χι¬ 
λιάδες αγωνιστές της βάσης. 

Η συμφωνία της Βάρκιζας σε αντίθε¬ 
ση με ότι πιστεύουν μέχρι σήμερα πολλές 
οργανώσεις της αριστερός δεν ήταν ένα 
λάθος που «έτυχε να κάνει το αγωνιστι¬ 
κό ΚΚΕ». Αντίθετα, αποτελεί μια ταξική 
προδοσία, συνέχεια της αντεπαναστατι- 
κής πολιτικής του ΚΚΕ κατά τις δεκαε¬ 
τίες του ^30 και του ^40. Θεμέλια αυτής 
της πολιτικής ήταν η 6η ολομέλεια της 
Κεντρικής Επιτροπής του ΚΚΕ το 1934 
και το 7ο συνέδριο της Κομμουνιστικής 
Διεθνούς(Κ.Δ.) το 1935. Στην 6η ολομέ¬ 
λεια αποφάσισε μία πολιτική ταξικής συ¬ 
νεργασίας και με την αντικατάσταση του 
στόχου της προλεταριακής επανάστασης 
από αυτόν της αστικοδημοκρατικού (θε¬ 
ωρία σταδίων). Στο 7ο Συνέδριο της Κ.Δ. 
αποφασίστηκε η τακτική για την επίτευ¬ 


ξη αυτού του στόχου, που είναι τα Ααϊκά 
Μέτωπα, δηλαδή συμμαχίες της εργατικής 
τάξης με την αστική τάξη και τα μικροα¬ 
στικά στρώματα υπό ένα μικροαστικό 
πρόγραμμα. 

Το ελληνικό εργατικό κίνημα είχε πάρει 
μια πρώτη πολύ πικρή γεύση της εφαρμο¬ 
γής αυτών των πολιτικών με το σύμφωνο 
Σοφούλη-Αάβαιναν και την προδοσία της 
εξέγερσης του Μάη του 1936. Η πολιτική 
της ταξικής προδοσίας του ΚΚΕ κατά την 
κατοχή συνεχίστηκε. Με την εισβολή του 
ιταλικού ιμπεριαλισμού το 1940, ο γ.γ. του 
ΚΚΕ, Νίκος Ζαχαρώδης, με την περίφημη 
επιστολή του, έσπευσε να διακηρύξει την 
υπεράσπιση της εθνικής ακεραιότητας της 
χώρας, δηλαδή την υποταγή του εργατι¬ 
κού κινήματος στην δικτατορία Μεταξά. 

Το Σεπτέμβριο του 1941 το ΚΚΕ ίδρυ¬ 
σε το Ε.Α.Μ., με αστικοδημοκρατικό πρό¬ 
γραμμα και το στρατιωτικό του σκέλος, 
τον Ε.Α.Α.Σ. μερικούς μήνες αργότερα. 
Η αντικειμενική εξαθλίωση κατά την κα¬ 
τοχή δημιούργησε τις συνθήκες για μια 
βαθιά ριζοσπαστικοποίηση των μαζών και 
την ταχύτατη μαζικοποίηση του Ε.Α.Μ./ 
Ε.Α.Α.Σ. Το 1944 το ΕΑΜ αριθμούσε 1,6 
εκ. μέλη. Η αντίφαση μεταξύ της αγωνι¬ 
στικής, αντικαπιταλιστικής συνείδησης 
της βάσης και της αντεπαναστατικής πο¬ 
λιτικής της ηγεσίας του Ε.Α.Μ./Κ.Κ.Ε. 
οξυνόταν διαρκώς, ιδιαίτερα όσο πλησία¬ 


ζε το τέλος της φασιστικής κατοχής, κα¬ 
θώς έμπαινε το ερώτημα τι καθεστώς θα 
εγκατασταθεί μετά. 

Εδώ πρέπει να σημειώσουμε τον αντε- 
παναστατικό ρόλο της Ε.Σ.Σ.Δ., η οποία 
είχε συμμαχήσει με τους Αγγλους και Αμε- 
ρικάνους ιμπεριαλιστές βαφτίζοντας τους 
«δημοκράτες» και «απελευθερωτές», με 
το Κ.Κ.Ε., υποταγμένο στις διπλωματικές 
μανούβρες του Κρεμλίνου, να υιοθετεί και 
να αναπαράγει την ίδια πολιτική ταξικής 
συνεργασίας. 

Η προδοτική πολιτική των Ε.Σ.Σ.Δ. - 
Κ.Κ.Ε. καταγράφεται στις παρακάτω συν¬ 
θήκες, που προηγήθηκαν της Βάρκιζας: 

1) 1/12/1943 - Συνδιάσκεψη της Τεχερά¬ 
νης: η Ε.Σ.Σ.Δ. συμφώνησε η Ελλάδα να 
ανήκει στη σφαίρα επιρροής των Αγγλων 
ιμπεριαλιστών. 

2) 20/5/1944 - Συνθήκη Λιβάνου: Διά¬ 
λυση της «Κυβέρνησης του Βουνού» και 
υποταγή του ΕΛΑΣ στην αστική κυβέρ¬ 
νηση του Κάιρου. 

3) 26/9/1944 - Συμφωνία Καζέρτας: Υπο¬ 
ταγή του Ε.Α.Α.Σ. στις διαταγές των Αγ¬ 
γλων και του στρατηγού Σκόμπι. 

Οι συνθήκες αυτές προετοίμαζαν το 
έδαφος για τη συμμετοχή του Ε.Α.Μ./ 
Κ.Κ.Ε. στην κυβέρνηση εθνικής ενότητας 
του Παπανδρέου, μετά την αποχώρηση 
των ναζί. Όντας η κυρίαρχη πολιτική και 
στρατιωτική δύναμη, το Ε.Α.Μ./Κ.Κ.Ε. 


έπρεπε να καταλάβει την εξουσία, εκμε¬ 
ταλλευόμενο το κενό που είχε δημιουργη- 
θεί από την αποχώρηση των ναζί και την 
εκμηδενισμένη πολιτική απήχηση στις μά¬ 
ζες του Παπανδρέου και όλου του παλιού 
αστικού πολιτικού προσωπικού. Αντ’ αυ¬ 
τού προτίμησε την «δημοκρατική μετάβα¬ 
ση», την οποία όμως οι ιμπεριαλιστές δεν 
επιθυμούσαν και δεν εφάρμοσαν. 

Στις 3/12/1944, ο ελληνικός λαός κα¬ 
τέβηκε σε συλλαλητήριο που είχε καλέσει 
το Κ.Κ.Ε. στο Σύνταγμα. Οι δυνάμεις κα¬ 
ταστολής πυροβολούν το συγκεντρωμένο 
πλήθος, με αποτέλεσμα να σκοτωθούν δε¬ 
κάδες αγωνιστές.Έτσι ξεκίνησε η εξέγερση 
των Δεκεμβριανών που έληξε με ήττα του 
εργατικού κινήματος ένα μήνα μετά. Ξανά 
την ηγεσία του ΚΚΕ θα την χαρακτηρίσει 
η αυταπάτη της δημοκρατικής μετάβα¬ 
σης αφού δεν θέλησε να κλιμακώσει τη 
μάχη των Δεκεμβριανών κρατώντας τον 
μεγάλο όγκο του ΕΛΑΣ, με επικεφαλής 
τους εμπειροπόλεμους Βελουχιώτη και 
Σαράφη να διώκουν τα υπολείμματα του 
ΕΔΕΣ στην Ήπειρο. Η ήττα επικυρώθηκε 
και επιδεινώθηκε με την υπογραφή της 
συμφωνίας της Βάρκιζας ένα μήνα μετά, 
η οποία ολοκλήρωσε την ταξική προδοσία 
του Κ.Κ.Ε, εγκαινίασε μια περίοδο λευκής 
αντεπανάστασης, όπου οι εξορίες, φυλακί¬ 
σεις και δολοφονίες αγωνιστών οργίαζαν 
και η οποία κατέληξε στην τελική συντρι¬ 
βή του εργατικού κινήματος το 1949, με 
την ήττα του Δ.Σ.Ε. 

■ Σωτήρης Κ. 

170 χρόνιη Κομμουνιστικό Μανιιρέσιο: Το επανασιαιικό 



«Το έργο αυτό, χαρακτηρίζει με διαύ¬ 
γεια και σαφήνεια τη νέα κοσμοθεωρία, 
τον συνεπή υλισμό που αγκαλιάζει επί¬ 
σης και τον χώρο της κοινωνικής ζωής, 
τη διαλεκτική ως την πιο πολύπλευρη 
και βαθιά διδασκαλία για την εξέλιξη, 
τη θεωρία της ταξικής πάλης και τον 
κοσμοϊστορικό ρόλο του προλεταριά¬ 
του, του δημιουργού μιας καινούριας 
κομμουνιστικής κοινωνίας». 

Β.Ι. Λένιν (Άπαντα τ. 26) 

Η συμβολή του Κομμουνιστικού 
Μανιφέστου στην απόδοση/ 
επεξήγηση των βασικών αρχών 
του επιστημονικού σοσιαλι¬ 
σμού με έναν καθαρό και απλό τρόπο και 
στη διάδοσή τους στην εργατική τάξη και 
στην πρωτοπορία εκείνης της εποχής είναι 
κοσμοϊστορική. 170 χρόνια μετά τη συγγρα¬ 
φή του, την εποχή της ιστορικής παρακμής 
του καπιταλισμού, όπου όλες οι αντιφάσεις 
του ξεσπούν με τον πιο εκρηκτικό τρόπο, 
παρασύροντας την ανθρωπότητα στη βαρ¬ 
βαρότητα της φτώχειας, του πολέμου και 
της οικολογικής καταστροφής, οι θεμελι¬ 
ώδεις αρχές του Μανιφέστου είναι τόσο 
αποκαλυπτικές και αληθινές όσο όταν 
πρωτογράφτηκαν. Το Μανιφέστο αποτυ- 
πώνει τον επαναστατικό μετασχηματισμό 
που έφερε ο Μαρξισμός στις κοινωνικές επι¬ 
στήμες τη δεκαετία του 184Θ: στην κλασική 
γερμανική φιλοσοφία, στην αγγλική πολιτι¬ 
κή οικονομία και στη γαλλική κοινωνιολο¬ 
γική ιστοριογραφία. Συνδυάζει την εξέλιξη 
των κοινωνικών επιστημών με το σχέδιο 
για την απελευθέρωση της ανθρωπότητας, 
που περνά μέσα από την απελευθέρωση του 
προλεταριάτου. Οι θεμελιώδεις αρχές του 
Κομμουνιστικού Μανιφέστου είναι οι εξής: 

1. Η μετατροπή από τους Μαρξ- 
Ένγκελς της ιδεαλιστικής διαλεκτικής σε 
υλιστική διαλεκτική: α) Η υλική πραγμα¬ 
τικότητα, όπως η φύση και οι κοινωνίες, 
υπάρχει ανεξάρτητα από τις ιδέες εκείνων 
που προσπαθούν να τις ερμηνεύσουν. Υπάρ¬ 
χει μία αντικειμενική πραγματικότητα, την 
οποία προσπαθεί να εξηγήσει η ανθρώπι¬ 
νη σκέψη, όπως εκείνη διαμορφώνεται και 
αναπτύσσεται μέσα σ’ ένα συγκεκριμένο 
ιστορικό πλαίσιο, β) Η σκέψη δεν μπορεί 
να ταυτιστεί ποτέ απόλυτα με την αντικει¬ 
μενική πραγματικότητα, καθώς η δεύτε¬ 
ρη πάντα προηγείται της πρώτης. Η μόνη 
επαλήθευση της σκέψης είναι η πράξη, άρα 
επιστημονική σκέψη είναι αυτή που εξακρι¬ 
βωμένα υλοποιείται στην πράξη, γ) Οι άν¬ 
θρωποι δεν είναι πνευματικά ή γενικά απλά 
όντα, αλλά κοινωνικά και ιστορικά συγκε¬ 
κριμένα, υπάρξεις που καθορίζονται από τις 
συνθήκες μέσα στις οποίες ζουν. δ) Η πάλη 


των ανθρώπων για την απελευθέρωσή τους 
αφορά καταρχάς την αναζήτηση όλο και 
μεγαλύτερου υλικού χώρου για ζωή και τη 
δυνατότητα απόλαυσής της. 

2. Αυτή η μεθοδολογία σκέψης οδήγη¬ 
σε τον Μαρξ στη θεμελίωση του ιστορικού 
υλισμού, τον οποίο εφαρμόζει πλήρως στο 
Μανιφέστο. Οι κεντρικές θέσεις του θα μπο¬ 
ρούσαν να συνοψιστούν στα εξής: α) Το σύ¬ 
νολο των κοινωνικών σχέσεων παραγωγής 
καθορίζει όλες τις ταξικές σχέσεις και επο¬ 
μένως την κοινωνική δομή, β) Η κοινωνική 
ύπαρξη καθορίζει και την κοινωνική συνεί¬ 
δηση. Η ιδεολογία της τάξης που ελέγχει το 
κοινωνικό υπερπροϊόν είναι η κυρίαρχη ιδε¬ 
ολογία κάθε εποχής, γ) Το κράτος είναι προ¬ 
ϊόν της διαίρεσης της κοινωνίας σε τάξεις 
και εργαλείο σταθεροποίησης, διατήρησης 
και αναπαραγωγής της εξουσίας μίας τάξης. 
Στο Μανιφέστο διατυπώνεται η πρώτη επι¬ 
στημονική θεώρηση του κράτους: «η διοί¬ 
κηση του σημερινού κράτους δεν είναι παρά 
μία επιτροπή για τη διεύθυνση των κοινών 
υποθέσεων ολόκληρης της μπουρζουαζί¬ 
ας». Η αστική δημοκρατία είναι η δικτατο¬ 
ρία των αστών πάνω στο προλεταριάτο και 
μπορεί να εξυπηρετήσει μόνο αυτούς. Το 
προλεταριάτο για να απελευθερωθεί πρέπει 
να τη συντρίψει. δ) Η ιστορία της ανθρω¬ 
πότητας είναι η ιστορία της πάλης ανάμεσα 
στις κοινωνικές τάξεις, της επικράτησης κά¬ 
ποιων κοινωνικών τάξεων πάνω σε άλλες: 
«η ιστορία όλων των ως τώρα κοινωνιών 
είναι η ιστορία ταξικών αγώνων». Αυτή η 
πάλη θα συνεχίζεται μέχρι να εξαφανιστούν 
οι βάσεις της, δηλαδή η ατομική ιδιοκτησία 
στα μέσα παραγωγής, ε) Οι κοινωνικές τά¬ 
ξεις δεν είναι αιώνιοι θεσμοί της ανθρώπινης 
κοινωνίας/ανθρώπινης ύπαρξης. Εμφανίζο¬ 
νται σ’ ένα συγκεκριμένο στάδιο της ανθρώ¬ 
πινης ιστορίας και με αυτή την έννοια η μελ¬ 
λοντική αταξική κοινωνία είναι ένα στάδιο 
της ιστορικής εξέλιξης. Η υλική βάση της 
οικοδόμησης της αταξικής κοινωνίας είναι η 
δυνατότητα να παράγεται όσο το δυνατόν 
περισσότερο κοινωνικό υπερπροϊόν με όσο 
το δυνατόν λιγότερη κοινωνική εργασία, 
δηλαδή η επίτευξη όσο το δυνατόν μεγαλύ¬ 
τερης παραγωγικότητας της εργασίας. 

3. Στο Μανιφέστο ο Μαρξ εκθέτει μια 
αναλυτική ανατομία του καπιταλισμού, 
παρότι εκείνη την εποχή δεν είχε ολοκλη¬ 
ρώσει τη μελέτη/κριτική της πολιτικής 
οικονομίας. Αναλύει τις ρίζες του καπιτα¬ 
λιστικού τρόπου παραγωγής: την αποσύν¬ 
θεση της φεουδαρχίας και την πρωταρχική 
συσσώρευση του κεφαλαίου, τη γέννηση 
της μανιφακτούρας και την ανάπτυξη της 
βιομηχανίας, την πολύ μεγάλη αύξηση της 
παραγωγικότητας της εργασίας και την 
ανάπτυξη των παραγωγικών δυνάμεων, που 
αποτέλεσε ένα ιστορικά προοδευτικό στοι¬ 
χείο του καπιταλισμού. Περιγράφει τις νέες 
κοινωνικές παραγωγικές σχέσεις, τις κοι¬ 
νωνικές τάξεις που διαμορφώθηκαν και τον 
ανταγωνισμό μεταξύ τους: την καταστροφή 
των ενδιάμεσων τάξεων, της μικρομπουρ- 
ζουαζίας των πόλεων και της αγροτιάς, τη 
συγκέντρωση του πλούτου στα χέρια ενός 
συνεχώς μειούμενου αριθμού ιδιοκτητών, 
μιας κοινωνικής μειοψηφίας, της αστικής 
τάξης, και από την άλλη πλευρά τον συνε¬ 
χώς αυξανόμενο αριθμό του προλεταριά¬ 
του: «Η σύγχρονη βιομηχανία μετέτρεψε το 
μικρό εργαστήρι του πατριαρχικού μάστορα 
στο μεγάλο εργοστάσιο του βιομήχανου 
καπιταλιστή. Οι εργατικές μάζες, στριμωγ- 
μένες στα εργοστάσια, οργανώνονται στρα¬ 
τιωτικά. Τους βάζουν σαν απλούς στρατιώ¬ 
τες της βιομηχανίας κάτω από την επίβλεψη 


μιας ολόκληρης ιεραρχίας από υπαξιωμα- 
τικούς και αξιωματικούς. Δεν είναι μονάχα 
σκλάβοι της αστικής τάξης, του αστικού 
κράτους, αλλά κάθε μέρα, κάθε ώρα, υπο¬ 
δουλώνονται από τις μηχανές, από τον αρ¬ 
χιεργάτη και πριν απ’ όλα από τον ίδιο τον 
αστό εργοστασιάρχη». 

Ο Μαρξ διατύπωσε τους βασικούς νό¬ 
μους κίνησης της καπιταλιστικής οικονο¬ 
μίας: την πληρωμή της εργατικής δύναμης 
ως ισοδύναμο του κόστους αναπαραγωγής 
της, την ιδιοποίηση της υπεραξίας της ερ¬ 
γασίας από τους καπιταλιστές. Σκιαγρά¬ 
φησε την τάση του καπιταλισμού να ρίχνει 
το βιοτικό επίπεδο των εργατών και να 
τους εξαθλιώνει και προέβλεψε τον τρόπο 
με τον οποίο θα χρησιμοποιούσαν οι καπι¬ 
ταλιστές την τεχνολογική πρόοδο και την 
αυτοματοποίηση των μηχανών για να τους 
ξεζουμίζουν: «Εξ’ αιτίας της εκτεταμένης 
χρήσης του μηχανολογικού εξοπλισμού και 
του καταμερισμού της εργασίας, η εργασία 
των προλετάριων έχει χάσει κάθε ατομικό 
χαρακτήρα και κατά συνέπεια όλη τη γο¬ 
ητεία για τον εργαζόμενο. Ο εργαζόμενος 
γίνεται εξάρτημα της μηχανής και αυτό που 
απαιτείται από αυτόν είναι μόνο η πιο απλή, 
η πιο μονότονη και η πλέον εύκολη επιδε- 
ξιότητα. Με τον τρόπο αυτό το κόστος πα¬ 
ραγωγής για τον εργαζόμενο περιορίζεται 
σχεδόν εντελώς και υποχωρεί στα επίπεδα 
που απαιτεί η συντήρησή του και η διατήρη¬ 
ση του είδους του. Όμως η τιμή των αγαθών 
και κατά συνέπεια και της εργασίας ισοδυ- 
ναμεί με το κόστος της παραγωγής τους. Σε 
αναλογία, συνεπώς, καθώς η αποκρουστική 
εικόνα της εργασίας εντείνεται, τα ημερο¬ 
μίσθια πέφτουν. Επιπλέον, σε αναλογία με 
την αύξηση της χρήσης της μηχανολογικού 
εξοπλισμού και του καταμερισμού της εργα¬ 
σίας, αυξάνει και το φορτίο του μόχθου, είτε 
με την επέκταση των ωρών εργασίας, είτε 
με την αύξηση του έργου που παράγεται 
κατά τον δεδομένο χρόνο ή με την αύξηση 
της ταχύτητας λειτουργίας του μηχανολο¬ 
γικού εξοπλισμού κ.λπ.». Περιέγραψε τις 
εμπορικές και βιομηχανικές κρίσεις, ως μια 
σειρά εκτεταμένων καταστροφών, άρρη¬ 
κτα συνδεδεμένων με τον καπιταλισμό, τη 
στιγμή που σοσιαλδημοκράτες της εποχής 
μιλούσαν για το ξεπέρασμα των κρίσεων 
μέσα από την εθνική και διεθνή ανάπτυξη 
των τραστ. Διέβλεψε την ανάπτυξη της πα¬ 
γκόσμιας αγοράς και του καπιταλισμού ως 
παγκόσμιου συστήματος. 

4. Η διεθνής ανάπτυξη του καπιταλι¬ 
σμού είναι η υλική βάση της διαμόρφωσης 
του προλεταριάτου ως ενιαίας και παγκό¬ 
σμιας κοινωνικής τάξης, που δίνει αντικει¬ 
μενικά διεθνιστικό χαρακτήρα στην πάλη 
του προλεταριάτου κάθε χώρας και προ¬ 
καθορίζει τον διεθνιστικό χαρακτήρα της 
σοσιαλιστικής επανάστασης. Ο Μαρξ στο 
Μανιφέστο καταρρίπτει τα κούφια λάβαρα 
της «εθνικής πατρίδας και συνείδησης», που 
σήκωσε η αστική τάξη για να κρατά διαιρε¬ 
μένο, υπνωτισμένο και άρα πειθήνιο το προ¬ 
λεταριάτο, και τα αντικαθιστά με τις βασι¬ 
κές διεθνιστικές αρχές: 

«Οι εργάτες δεν έχουν 
πατρίδα». Καταρρίπτει 
και συντρίβει τη μετέπει- 
τα καταστροφική άποψη 
της σταλινικής γραφει¬ 
οκρατίας περί σοσιαλι¬ 
σμού σε μία μόνο χώρα: 

«Ενιαία δράση των κύ¬ 
ριων πολιτισμένων χω¬ 
ρών τουλάχιστον, είναι 
ένας από τους πρώτους 


όρους για την απελευθέρωση του προλετα¬ 
ριάτου». 

5. Εισάγει την αναγκαιότητα της πολιτι¬ 
κής οργάνωσης και πάλης του προλεταρι¬ 
άτου. Το προλεταριάτο, για να μπορέσει να 
συντρίψει τη δικτατορία της αστικής τάξης 
και να της αποσπάσει την εξουσία, πρέπει να 
αναπτύξει την πολιτική του πάλη και άρα να 
οργανωθεί σε δικό του πολιτικό επαναστα¬ 
τικό κόμμα: «Κάθε ταξική πάλη είναι πολιτι¬ 
κή πάλη», «η οργάνωση του προλεταριάτου 
σαν τάξη είναι κατά συνέπεια η οργάνωσή 
του σε πολιτικό κόμμα». 

6. Παρά το γεγονός ότι μέχρι την Παρι¬ 
σινή Κομμούνα (1871) δεν υπήρχε ιστορική 
εμπειρία για το πώς το προλεταριάτο θα 
συγκεντρώσει και θα ασκήσει την εξουσία 
του, μετά τη νικηφόρα σοσιαλιστική επανά¬ 
σταση, στην πορεία του σοσιαλιστικού με¬ 
τασχηματισμού της κοινωνίας, οι Μαρξ και 
Ένγκελς συνέλαβαν και σκιαγράφησαν στο 
Μανιφέστο την ουσία της δικτατορίας του 
προλεταριάτου και τα χαρακτηριστικά της, 
αλλά και του σοσιαλισμού δευτερευόντως: 
«Το προλεταριάτο ως κυρίαρχη τάξη...», 
«Όταν στην πορεία της ανάπτυξης, οι ταξι¬ 
κές διακρίσεις έχουν εξαφανιστεί και όλη η 
παραγωγή έχει συγκεντρωθεί στα χέρια μιας 
ευρείας ένωσης ολόκληρου του έθνους, η 
δημόσια εξουσία θα χάσει τον πολιτικό της 
χαρακτήρα». Η δικτατορία του προλεταρι¬ 
άτου είναι το μεταβατικό στάδιο ανάμεσα 
στον καπιταλισμό και τον σοσιαλισμό. Η 
εργατική τάξη έχει συγκεντρώσει την εξου¬ 
σία και, μέσα από τις μορφές αυτοοργάνω¬ 
σής της, την ασκεί σε οικονομικό, κοινωνικό 
και πολιτικό επίπεδο. Κατά τη διάρκεια του 
μεταβατικού σταδίου, και καθώς οι παρα¬ 
γωγικές δυνάμεις αναπτύσσονται κάτω από 
τη λειτουργία της σχεδιασμένης οικονομίας 
και της κοινωνικής ιδιοκτησίας των μέσων 
παραγωγής, οι ταξικές διαιρέσεις σταδια¬ 
κά σβήνουν και παράλληλα σβήνει και το 
κράτος, ως εργαλείο καταπίεσης μίας τάξης 
απέναντι σε μία άλλη. Το ακριβώς αντίθετο 
από την τερατώδη κρατική καταπίεση που 
δημιούργησε ο σταλινισμός στις χώρες του 
λεγόμενου «υπαρκτού σοσιαλισμού». Αυτή 
η διαδικασία θα στηρίζεται στην εργατική 
δημοκρατία, θα ξεκινά από την εργατική 
τάξη και θα καταλήγει σε αυτήν, «η χειραφέ¬ 
τηση των εργατών πρέπει να είναι έργο της 
ίδιας της εργατικής τάξης» . 

7. Στο Μανιφέστο αποτυπώνεται, με τη 
μορφή δέκα συγκεκριμένων αιτημάτων, το 
πρώτο μεταβατικό πρόγραμμα, υπηρετώ¬ 
ντας την ανάγκη να γεφυρωθεί η διαφορά 
ανάμεσα στην ωρίμανση των αντικειμενι¬ 
κών παραγόντων για τη νίκη της σοσιαλι¬ 
στικής επανάστασης και της ανωριμότητας 
της συνείδησης της εργατικής τάξης και της 
ηγεσίας της. Παρότι στην εισαγωγή της έκ¬ 
δοσης του 1872, οι Μαρξ και Ένγκελς γρά¬ 
φουν πως τα αιτήματα είναι απαρχαιωμένα, 
καθώς αναφέρονταν σε επαναστατική επο¬ 
χή, ήταν μια ισχυρή γροθιά στη λογική της 
σοσιαλδημοκρατίας περί «μίνιμουμ» προ¬ 
γραμμάτων, που ποτέ δεν ξεπερνούσαν τα 



Ό Φ. Ένγκελς υποδεικνύει την κατασκευή οδοφράγματος 
στην εξέγερση του Μάη το 1849 στην Πρωσία 

όρια της αστικής δημοκρατίας. 

Όλο το Μανιφέστο διαπνέεται από αστεί¬ 
ρευτη πίστη και εμπιστοσύνη στις ικανότη¬ 
τες και τις δυνάμεις της εργατικής τάξης, 

στον επαναστατικό ρόλο που είναι ικανή να 
παίξει μέσα στην ανθρώπινη ιστορία, ως ο μο¬ 
ναδικός φορέας της κοινωνικής αλλαγής, που 
θα απελευθερώσει τον άνθρωπο από τα δε- 
σμά του καπιταλισμού και θα τον μετασχημα¬ 
τίσει σε ανώτερη οντότητα. Ενώ οι υπόλοιποι 
σοσιαλιστές εκείνης της εποχής έβλεπαν την 
πεινασμένη και αμόρφωτη εργατική τάξη σαν 
«πληγή», που επιδεινώνεται όσο εξαπλώνεται 
η βιομηχανία, οι Μαρξ καιΈνγκελς στήριξαν 
σε αυτήν όλες τους τις ελπίδες. Αναγνώρι¬ 
σαν το ιστορικό υποκείμενο που θα τσακίσει 
όλους τους θεσμούς και τις συνθήκες που κά¬ 
νουν τους ανθρώπους δυστυχισμένους, υπό 
εκμετάλλευση, καταπιεσμένους, αλλοτριω¬ 
μένους και ακρωτηριασμένους, άρα ανίκα¬ 
νους να αντιληφθούν όλες τις δυνατότητές 
τους. 

Για 17Θ χρόνια το Κομμουνιστικό Μα¬ 
νιφέστο αποτελεί αναπόσπαστο μέρος της 
πάλης του παγκόσμιου προλεταριάτου, 
των καταπιεσμένων φτωχοδιάβολων σε κάθε 
άκρη του πλανήτη. Ένας από τους πιο σημα¬ 
ντικούς κρίκους της κόκκινης αλυσίδας που 
συνδέει την κινέζικη επανάσταση των Ταϊ- 
πίνγκ (1853) με την επανάσταση του 1848 
στη Γαλλία, την εξέγερση των Σεπόι στην 
Ινδία (1857) με τη δεύτερη μεξικάνικη επανά¬ 
σταση ΚείοΓπια (1857-1867). Την Παρισινή 
Κομμούνα (1871) με τη μεγαλειώδη Οκτω¬ 
βριανή Επανάσταση (1917) και τη Γερμανική 
Επανάσταση (1918-1923), τον Μάη του 1936 
στην Ελλάδα με τον Μάη του 1968 στη Γαλ¬ 
λία. Την αλγερινή επανάσταση (1954-1962) 
με την επανάσταση στην Κούβα (1953-1959), 
την επανάσταση στο Κονγκό (196Θ) με την 
επανάσταση των γαρυφάλλων στην Πορτο¬ 
γαλία (1974). Την εξέγερση του Πολυτεχνεί¬ 
ου (1973) με την εξέγερση της Τιεν Αν Μεν 
(1989) και τους αγώνες του προλεταριάτου 
στο σήμερα, για την ανατροπή του καπιταλι¬ 
σμού και την οικοδόμηση της Σοσιαλιστικής 
Κοινωνίας. 

■ Άννα Ασλανίδη 


100 χρόνια από την κατάκτηση του δικαιώματος 
ψήφου για τις γυναίκες στην Αγγλία 



Π ριν από έναν αιώνα, οι Βρε- 
τανίδες αποκτούσαν το δι¬ 
καίωμα ψήφου, έπειτα από 
χρόνια αγώνων κυρίως από 
τις σουφραζέτες, των οποίων η δράση είχε 
συγκλονίσει τη χώρα και τον κόσμο. 

Όμως οι αγώνες των γυναικών για 
αξιοπρεπή ζωή και εργασία είχαν αρχίσει 
πολύ νωρίτερα. Ήδη από το 18Θ4 έχει κα¬ 
ταγράφει η πρώτη γυναικεία απεργία στο 
Όυόρτσεστερ της Αγγλίας από εργάτριες 
που κατασκεύαζαν γάντια. Ακολούθησαν 
εργάτριες στις βιοτεχνίες ενδυμάτων στις 
ΗΠΑ το 182Θ. Το 1828 απήργησαν οι υφά¬ 
ντριες στο Ντόβερ, με καθολική συμμετοχή 
και το 1831 τις ακολούθησαν οι Γαλλίδες 
κοπελούδες. Το 1834 και το 1836 έγιναν 
δύο ακόμη μεγάλες απεργίες από τις βαμ- 
βακεργάτριες της βιομηχανίας Αόουελ στη 
Μασαχουσέτη, επίσης με μεγάλη επιτυχία. 
Το 1844, οι εργάτριες της συγκεκριμένης 
βαμβακοβιομηχανίας ίδρυσαν το πρώτο 
γυναικείο εργατικό σωματείο. Σταθμό για 
τη γυναικεία χειραφέτηση αποτελεί η 8 
Μάρτη του 1857. Εκατοντάδες γυναίκες 
εργαζόμενες στα εργοστάσια κλωστοϋ¬ 
φαντουργίας και στα ραφτάδικα της Νέας 
Υόρκης κατεβαίνουν στους δρόμους διεκ- 
δικώντας «δεκάωρη δουλειά, φωτεινές και 
υγιεινές αίθουσες εργασίας, μεροκάματα 
ίσα με των αντρών. Εκείνη την εποχή οι 
γυναίκες δούλευαν στην παραγωγή 12 και 
16 ώρες την ημέρα, 7 μέρες την εβδομάδα. 
Τόσο η απεργία, όσο και οι μεγάλες μαχη¬ 
τικές διαδηλώσεις αντιμετωπίζονταν από 
την αστυνομία, αλλά και τους ιδιωτικούς, 
στρατούς τραμπούκων των καπιταλιστών, 
με βία και αίμα. 

Το 19Θ3 ιδρύεται από την Έμελιν 
Πάνκχερστ και τις κόρες της η Κοινωνι¬ 
κή και Πολιτική Ένωση Γυναικών που 


εμεινε στην ιστορία 
ως Σουφραζέτες. Ό 
όρος χρησιμοποιήθηκε 
πρώτη φορά χλευαστι¬ 
κά από τη βρετανική 
εφημερίδα ϋαίΙγ ΜαίΙ. 
Η λέξη έχει τις ρίζες 
της στη γαλλική λέξη 
«δυί&α§6», που σημαί¬ 
νει δικαίωμα ψήφου. Όι 
Σουφραζέτες δεν προ¬ 
έρχονταν από αριστοκρατικές τάξεις, ήταν 
εργαζόμενες γυναίκες που συνειδητοποίη¬ 
σαν ότι η ειρηνική διαμαρτυρία δεν έφερ¬ 
νε αποτελέσματα. Στραμμένες στη βία ως 
τη μόνη διέξοδο, ήταν έτοιμες να χάσουν 
τα πάντα στον αγώνα τους για ισότητα. 
Έσπαγαν βιτρίνες, τοποθετούσαν εκρηκτι¬ 
κούς μηχανισμούς, μάθαιναν ζίου-ζίτσου 
για να αμύνονται, συγκρούονταν σώμα με 
σώμα με τις δυνάμεις ασφαλείας. 

Η πιο θεαματική δράση τους είναι η 
βομβιστική επίθεση στην κατοικία του 
πρωθυπουργού Ντέιβιντ Αόιντ Τζορτζ το 
1913. Εκατοντάδες ακτιβίστριες ρίχθηκαν 
στη φυλακή και άρχισαν απεργία πείνας. 
Πολλές ταΐστηκαν με το ζόρι, βάσει μιας 
πρακτικής που απαγορεύτηκε το 1913 
με νόμο που ανάγκασε τις αρχές να απε¬ 
λευθερώσουν τις φυλακισμένες που ήταν 
υπερβολικά αδύνατες. Όι γυναίκες αυτές, 
ωστόσο, οδηγούνταν εκ νέου στη φυλακή 
όταν η κατάσταση της υγείας τους το επέ¬ 
τρεπε. Η ίδια η Πάνκχερστ είχε φυλακιστεί 
και αφεθεί ελεύθερη 11 φορές. 

Ό πρώτος παγκόσμιος πόλεμος άλλαξε 
τον ρόλο των γυναικών στην κοινωνία. Όι 
άνδρες είχαν επιστρατευτεί και οι γυναίκες 
πήραν τη θέση τους στους αγρούς, στα 
εργοστάσια, στα γραφεία και στα κατα¬ 
στήματα. Στις 8 Μάρτη του 1917 ξέσπασε 
με αφορμή την ημέρα δράσης για τα δι¬ 
καιώματα της γυναίκας η Φεβρουαριανή 
Επανάσταση, η πρώτη φάση της Ρωσικής 
Επανάστασης. Όι συνθήκες για την επα¬ 
ναστατική έκρηξη είχαν διαμορφωθεί, 
ωστόσο το ξέσπασμα της επανάστασης 
ξάφνιασε τους πάντες. Όλες οι επαναστα¬ 
τικές οργανώσεις, ακόμη και οι Μπολσε¬ 
βίκοι, δεν περίμεναν ότι η απεργία για την 
επέτειο της Διεθνούς Μέρας της Γυναίκας 


θα οδηγούσε στην μεγαλύτερη επανάστα¬ 
ση που είχε γνωρίσει ως τότε η Ρωσία. Η 
απεργία που έγινε στις 23 Φεβρουάριου (με 
το παλιό ημερολόγιο που ίσχυε στη Ρωσία 
- 8 Μαρτίου με το νέο ημερολόγιο), μέσα 
σε πέντε μέρες, εξελίχθηκε σε αναμέτρηση 
με την τσαρική απολυταρχία και σε επα¬ 
νάσταση. Στην τσαρική Ρωσία οι γυναίκες 
σύμφωνα με το νόμο ήταν σκλάβες στους 
συζύγους τους. Η Όκτωβριανή επανάστα¬ 
ση έβαλε τα θεμέλια για την κοινωνική 
χειραφέτηση των γυναικών και παρά την 
σημαντική οπισθοχώρηση που προκάλε- 
σε αργότερα η Σταλινική αντεπανάσταση, 
οι γυναίκες στη Σοβιετική Ένωση έκαναν 
τεράστια άλματα μπροστά στον αγώνα για 
ισότητα. Όι γυναίκες δεν ήταν πλέον υπο¬ 
χρεωμένες να ζουν με τους συζύγους τους 
ή να τους ακολουθούν. Τους δόθηκαν ίσα 
δικαιώματα και έπαιρναν ίδιους μισθούς. 
Θεσπίστηκαν ειδικοί νόμοι για την μη¬ 
τρότητα που απαγόρευαν την εργασία για 
πολλές ώρες ή την νύχτα και καθιέρωναν 
άδειες μετ’ αποδοχών την περίοδο της γέν¬ 
νας, οικογενειακά επιδόματα και κέντρα 
φύλαξης παιδιών. Όι εκτρώσεις νομιμο¬ 
ποιήθηκαν (τις μισοαπαγόρευσε αργότερα 
ξανά το σταλινικό καθεστώς) και καθιερώ¬ 
θηκε ο πολιτικός γάμος. Με τα λόγια του 
Αένιν: «Στην κυριολεξία, δεν αφήσαμε στην 
θέση τον ούτε το παραμικρό ίχνος από τους 
απαράδεκτους εκείνους νόμους που τοπο¬ 
θετούσαν τις γυναίκες σε κατώτερη θέση σε 
σχέση με τους άντρες». 

Έτσι, οι μακροχρόνιοι και δυναμικοί 
αγώνες των οργανωμένων γυναικών, οι 
συνέπειες του Α Παγκοσμίου Πολέμου και 
ο αντίκτυπος της Ρωσικής επανάστασης, 
οδήγησαν το βρετανικό κοινοβούλιο το 
1918 στην ψήφιση νόμου που κατοχύρωνε 
το δικαίωμα ψήφου στις γυναίκες άνω των 
3Θ ετών. Χρειάστηκε να περάσουν ακόμη 
δέκα χρόνια για να μπορούν οι γυναίκες 
να ψηφίζουν από την ηλικία των 21 ετών, 
όπως οι άνδρες. 

Όμως παρόλες τις κατακτήσεις «Το να 
αλλάξουμε ολοκληρωτικά την θέση των 
γυναικών είναι δυνατόν να γίνει μόνο όταν 
μεταβληθούν όλες οι συνθήκες της κοινωνι¬ 
κής, οικογενειακής και κυρίαρχης ζωής» (Α. 
Τρότσκι). 


«ΕΦΥΓΕ» Ο ΤΖΙΜΗΣ ΠΑΝΟΥΣΗΣ 


Ο Τζίμης Πανούσης γεννήθηκε 
στις 12 Φλεβάρη του 1954 στην 
Αθήνα και μεγάλωσε στον Χο¬ 
λαργό. Προερχόταν από προ- 
σφυγική και αριστερή οικογένεια. Από το 
1972 συμμετείχε σε καλλιτεχνικές ομάδες 
και ήρθε σε επαφή με αγωνιστές και οργα¬ 
νώσεις της άκρας αριστεράς, ενώ συμμετείχε 
σε αρκετούς από τους σημαντικούς αγώνες 
της περιόδου, που τον επηρέασαν σαν καλ¬ 
λιτέχνη. 

Η συμβολή του στη διάδοση της ροκ 
μουσικής στην Ελλάδα υπήρξε καθοριστι¬ 
κή. Ειδικά μέσω του συγκροτήματος των 
Μουσικών Ταξιαρχιών. Καταλυτικό ρόλο, 
πέρα από την ποιότητα των συνθέσεων και 
ενορχηστρώσεων τους, έπαιξε ο στίχος του 
Πανούση. Επιδέξιος χειριστής του λόγου, 
χρησιμοποίησε ελληνικό στίχο με έντονη 
πολιτική και κοινωνική κριτική και σάτιρα (η 
χρήση χιούμορ έχει παίξει συχνά ρόλο στην 
εξοικείωση του κοινού με μουσικά ρεύματα, 
βλ. Κηλαηδόνης, Ημισκούμπρια, κ.α. πράγ¬ 
μα που σχετίζεται με την ιδιοσυγκρασία και 
κουλτούρα του ελληνικού λαού). Έτσι οι 


Μουσικές Ταξιαρχίες κατάφεραν να ανοί¬ 
ξουν το ροκ προς το αριστερό νεολαιίστικο 
κοινό. Σχέση που λειτούργησε αμφίδρομα 
φέρνοντας σε επαφή το ροκ κοινό με μία 
ακροαριστερή (δεν ήταν τυχαία η επιλογή 
ονόματος) πολιτική και κοινωνική κριτική. 

Τα παραπάνω δεν πέρασαν απαρατήρη¬ 
τα από το ασφυκτικό πλαίσιο της λογοκρι¬ 
σίας της εποχής, με τις Μουσικές Ταξιαρχίες 
να αντιμετωπίζουν απαγορεύσεις συναυλιών 
και κυκλοφορίας δίσκων, συλλήψεις, δικα¬ 
στήρια, που οδήγησαν το συγκρότημα σε 
κόπωση και τελικά στη διάλυση. Όι μηνύσεις 
και τα δικαστήρια ακολούθησαν τον Πανού¬ 
ση σε κάθε δεκαετία της καλλιτεχνικής δια¬ 
δρομής του μιας και αρνιόταν πεισματικά να 
(αυτό)λογοκριθεί. 

Η καλλιτεχνική αξία και συμβολή του 
Πανούση δεν περιορίζεται στο τραγούδι. 
Έγινε πασίγνωστος για τις ζωντανές εμφα¬ 
νίσεις του με κυρίαρχο το δίαηά υρ οοιηεάγ 
στοιχείο. Είδος στο οποίο υπήρξε πρωτοπό¬ 
ρος στην Ελλάδα και άνοιξε χώρο για την 
σημερινή γενιά καλλιτεχνών, για την οποία η 
σάτιρά του θα πρέπει να αποτελεί παράδειγ¬ 


μα, αφού λόγω της πολυπλοκότητας και πό¬ 
λωσης που εμφανίζει η πολιτικο-κοινωνική 
κατάσταση υπάρχει η τάση να αποφεύγεται 
η πολιτική σάτιρα, παραβλέποντας πως η 
πηγή της παραδοξότητας (άρα και της ιλα- 
ρότητας) των ανθρώπων και των σχέσεών 
τους έχουν την ρίζα τους στις αντιφάσεις και 
την κρίση του καπιταλιστικού συστήματος. 

Παρά το ότι γνώρισε σημαντική επιτυχία, 
δεν έχασε την ικανότητα να παρακολουθεί 
τα πολιτικά γεγονότα και να διατυπώνει - 
μέσα από ένα βιωματικό, καλλιτεχνικό και 
άρα συχνά υπερβολικό και συναισθηματικά 
φορτισμένο φίλτρο - ορθή πολιτική άποψη. 
Ακριβώς διότι η σκέψη του είχε σαν αφετη¬ 
ρία ότι το δίκιο είναι πάντα με το πλευρό των 
φτωχών, των κατατρεγμένων και κυρίως των 
αγωνιζόμενων. Αξίζει να ανατρέξει κανείς 
σε ηχογραφήσεις από παραστάσεις, ραδιο¬ 
φωνικές εκπομπές και συνεντεύξεις του και 
να προσέξει την στάση του απέναντι σε ση¬ 
μαντικά πολιτικά γεγονότα π.χ. Κατάληψη 
Χημείου 1979, Κυβέρνηση ΠΑΣΌΚ 1981, 
Βρώμικο ^89 και Συγκυβέρνηση, μαθητικές 
καταλήψεις 1991, φοιτητικές καταλήψεις 
2ΘΘ6-2ΘΘ7, Δεκέμβρης 2ΘΘ8, κίνημα των 
πλατειών 2Θ11, δημοψήφισμα 2Θ15, ώστε να 
καταλάβει γιατί δεν έχασε ποτέ τις συμπά¬ 



θεια των αγωνιζόμενων εργαζομένων και της 
νεολαίας. 

Αντίο σύντροφε Τζιμάκο, σε αποχαιρε¬ 
τούμε με υψωμένη τη γροθιά και σε συγχω¬ 
ρούμε που για πρώτη φορά στις 13/1 μας 
προκάλεσες λύπη. Το γέλιο που μας χάριζες 
θα μας λείψει στην περίοδο όξυνσης της τα¬ 
ξικής πάλης που έχουμε μπροστά μας. 

Υ.Γ. Κλείνοντας θα αφήσουμε σχετικά 
ασχολίαστο το γεγονός ότι από τους πρώ¬ 
τους που διατύπωσαν δημόσια συλλυπητή¬ 
ρια ήταν κατ’ εξοχήν σατιριζόμενοι από τον 
Πανούση (ΣΥΡ1ΖΑ, Τσίπρας, ΚΚΕ, Νταλά- 
ρας, Τζήμερος, κ.α.). Φαίνεται για κάποιους η 
«μεγαλόψυχη στάση απέναντι στον θάνατο» 
συγχέεται με την άφεση αμαρτιών, όχι του 
αποθανόντα αλλά των δικών τους. 

■ Δημήτρης Γκ. 

Βηλκήνιη κηι Μηκεδονικό 

■ Κώστας Δίκαιος 


Η ανθρωπότητα βρίσκεται στην 
κόψη του ξυραφιού. Η παγκό¬ 
σμια καπιταλιστική κρίση έχει 
παροξύνει τις αντιπαραθέσεις 
και το χάος. Οι ΗΠΑ με το δόγμα «πρώτη η 
Αμερική ή κανένας», στοχεύουν στην περι¬ 
κύκλωση και ήττα Ρωσίας και Κίνας. Αυτές 
απαντούν με την οικονομική (κινέζικοι εμπο¬ 
ρικοί δρόμοι) και στρατιωτική (Ρωσία) δύνα¬ 
μή τους. Οι ΗΠΑ, με συμμάχους τις Ισραήλ, 
Αίγυπτο, Σ. Αραβία, Ιορδανία (μαζί και με 
Ελλάδα, Κύπρο σε κοινό «άξονα») απειλούν 
με γενική ανατίναξη τη Μ. Ανατολή και τη 
ΝΑ Μεσόγειο, προκειμένου να μην αποκομί¬ 
σει οφέλη ο αντίπαλος άξονας Ρωσίας-Κίνας- 
Ιράν, ενώ και οι Τούρκοι επεμβαίνουν στρα¬ 
τιωτικά σε συριακό έδαφος διεκδικώντας 
κεντρικό ρόλο. 

Ο ίδιος ανταγωνισμός αναπτύσσεται 
ραγδαία στα Βαλκάνια 

Οι διαμελιστές της Γιουγκοσλαβίας, ΗΠΑ 
και ΕΕ, προσπαθούν να επιβληθούν πλήρως, 
με πρωτοκαθεδρία των ΗΠΑ και όχημα το 
ΝΑΤΟ και την είσοδο στην ΕΕ. Σκοπός το ξε- 
ρίζωμα της επιρροής Ρωσίας και Κίνας στην 
περιοχή. Οι ΗΠΑ έχοντας εξασφαλίσει τον 
πλήρη έλεγχο Αλβανίας-Κοσσόβου ζητούν 
άμεσα την ένταξη της Δημοκρατίας της Μα¬ 
κεδονίας στο ΝΑΤΟ, στην Σύνοδο του Ιουλί¬ 
ου 2ΘΙ8, ώστε να δημιουργήσουν μια σκλη¬ 
ρή Νατοϊκή ζώνη-φρένο στη Ρωσία (ήδη 
έχουν μια τεράστια βάση πάνω στα σύνορα 
ΠΓΔΜ-Κοσόβου) και να πιέσουν αφόρητα 
τη Σερβία να ενταχθεί επίσης σε ΝΑΤΟ και 
ΕΕ. Παράλληλα θέλουν να ευθυγραμμίσουν 
απόλυτα σε αυτή την γραμμή όλες τις κυβερ¬ 
νήσεις της περιοχής, όπως Βουλγαρίας και 
Ελλάδας (ήδη έχουν επιβάλει πραξικοπημα¬ 
τικά την κυβέρνηση Ζάεφ/Αλβανών στην 
ΠΓΔΜ). Κεντρική θέση στην αντιπαράθεση, 
έχει το ζήτημα των αγωγών ενέργειας. Ο αμε¬ 
ρικάνικος αγωγός που ήδη κατασκευάζεται 
από Αζερμπαϊτζάν, Τουρκία, Ελλάδα, ΠΓΔΜ 
για να στέλνει αέριο στην Ευρώπη, θέλουν να 
είναι ο μοναδικός. Με κάθε τρόπο προσπα¬ 
θούν να ακυρώσουν το σχέδιο ρώσικου αγω¬ 
γού από Τουρκία, Ελλάδα, Βουλγαρία και 
να σταματήσουν την επέκταση της ρωσικής 
ΤυΚΟΙΕ. Η ρώσικη εταιρεία έχει ήδη ευρύ 
δίκτυο στην Βουλγαρία το οποίο επεκτείνει 
στην ανατολική ΠΓΔΜ, όπου ζουν χιλιάδες 
βουλγαρόφωνοι. Φυσικά η επιρροή και των 
ρώσικων συμφερόντων κινεί νήματα σε όλες 
τις βαλκανικές χώρες, επιχειρώντας με κάθε 
τρόπο να εμποδίσει την απόλυτη υποταγή 
των χωρών με τις ΗΠΑ που συνεπάγετε η 
είσοδός τους στο ΝΑΤΟ. 

Η Γερμανία-ΕΕ, έχοντας τις δικές της 
προσβάσεις, επιχειρεί να αποσπάσει επιρροή 
και στην ΠΓΔΜ, καλώντας την εσπευσμένα 
για ενταξιακές συνομιλίες με την ΕΕ. Μάλι¬ 
στα την κάλεσαν ως Δημοκρατία της Μα¬ 


κεδονίας, προκειμένου να πιέσουν και αυτοί 
τον Τσίπρα για άμεση λύση. Ο ρόλος των Ευ¬ 
ρωπαίων είναι πιο σύνθετος, μιας και θέλουν 
να επεμβαίνουν στην περιοχή, να εμπλέξουν 
εταιρείες στα έργα, αλλά κυρίως δεν θέλουν 
να εξαρτώνται απόλυτα μόνο από έναν αγω¬ 
γό, είτε αμερικάνικο είτε ρώσικο. 

Κυβέρνηση προθύμων 
και πολιτική κρίση 

Αυτή την απαίτηση των ΗΠΑ-ΕΕ εκτε- 
λούν τα γιουσουφάκια του ΣΥΡΙΖΑ (στην 
πραγματικότητα εκ μέρους όλης σχεδόν της 
αστικής ελίτ). Ευελπιστούν σε ευνοϊκή με¬ 
ταχείριση των ιμπεριαλιστών, στήριξη των 
ΗΠΑ-ΔΝΤ για μια «έξοδο από τα μνημόνια» 
και μια υποτυπώδη οικονομική «ανακούφι¬ 
ση», υφαρπαγή οικονομικών φιλέτων στη 
γειτονική χώρα, κατοχύρωση σαν ενεργει¬ 
ακός κόμβος, στήριξη έναντι της Τουρκίας 
κ.ά. Και βέβαια προσπάθησαν να εκμεταλ- 
λευθούν ένα ζήτημα εξωτερικής πολιτικής 
για εσωτερική κατανάλωση, ώστε να συγκα- 
λύψουν τον άγριο μνημονιακό μεσαίωνα που 
ψηφίζουν με την 3η και 4η αξιολόγηση. 

Θεώρησαν δεδομένο πως η αμερικάνικη 
πειθώ θα ευθυγράμμιζε πίσω τους όλα τα πο¬ 
λιτικά κόμματα και κυρίως θα δημιουργούσε 
βαθιά ρήγματα και διασπάσεις στην ΝΑ. Τε¬ 
λικά όλο ζήτημα έγινε μπούμερανγκ και για 
την κυβέρνηση. Το πολιτικό κενό στην Ελ¬ 
λάδα, ειδικά μετά την προδοσία ΣΥΡΙΖΑ, εί¬ 
ναι μεγάλο και η αφερεγγυότητα των κομμά¬ 
των δεδομένη.Έτσι, με βάση το Μακεδονικό, 
εμφανίστηκαν σύσσωμες όλες οι ακροδεξιές, 
φασιστικές ομάδες για να εκμεταλλευτούν 
το εθνικό θέμα και την συγκυρία, ώστε να 
συγκροτήσουν μια μαζική ακροδεξιά τάση 
στα ευρωπαϊκά πρότυπα που θα μετουσιωθεί 
- αν βρεθεί η κατάλληλη ηγεσία- σε κόμμα. 
Οι σημαντικές δυνατότητες μιας τέτοιας κί¬ 
νησης, επιβεβαιώθηκαν με την μεγάλη συμ¬ 
μετοχή κόσμου στα συλλαλητήρια - και σαν 
εκτόνωση της συσσωρευμένης οργής- που 
πανικόβαλε όλα τα κόμματα και την κυβέρ¬ 
νηση. Η κυβερνητική συνοχή απειλείται μιας 
και οι ΑΝΕΑ δύσκολα θα ψηφίσουν σύνθε¬ 
τη ονομασία (τουλάχιστον όλοι) και αρκετοί 
από αυτούς ετοιμάζουν την μεταπήδησή τους 
στην εκκολαπτόμενη ακροδεξιά συμμαχία. 
Ενώ είναι μάλλον απίθανο κάποιο άλλο κόμ¬ 
μα να προστρέξει να σώσει τον Τσίπρα σε μια 
ψηφοφορία στην Βουλή, εκτός κι αν το μα¬ 
κρύ χέρι των αμερικανών φροντίσει γι’ αυτό 
(πιθανοί εκβιασμοί μέσω του σκανδάλου 
ΝΟΥΑΚΤΙδ). 

Η ΝΔ αντιλαμβανόμενη τον κίνδυνο 
να χάσει σημαντικό κομμάτι του κόμματος 
και των ψηφοφόρων της, κάλυψε πολιτικά 
τα συλλαλητήρια βλέποντας τον όγκο του 
συλλαλητηρίου στην Θεσσαλονίκη ενώ συμ¬ 
μετείχε με βουλευτές σε αυτό της Αθήνας. Η 
θέση «και ναι και όχι» είναι μια θέση εσωκομ¬ 
ματικής ισορροπίας 
μιας και συνυπάρχουν 
ο Σαμαράς, ιδρυ¬ 
τής της εθνικιστικής 
γραμμής άρνησης στο 
Μακεδονικό το 1992, 
και οι Καραμανλής/ 
Μπακογιάννη που 
υπέγραψαν τη νέα 
γραμμή, με σύνθετη 
ονομασία, το 2ΘΘ8. 
Έτσι η ηγεσία της ΝΔ, 
φροντίζοντας για την 
κομματική επιβίωση. 


έκανε το αδιανόητο: να «αντιστρατευτεί» τις 
επιλογές των Αμερικανών! Αυτό θα πληρώ¬ 
σει τώρα με το αμερικανοκίνητο σκάνδαλο 
ΝΟΥΑΚΤΙδ, που την απειλεί ευθέως με ευ¬ 
θυγράμμιση ή εξόντωση. 

Γεννηματά και Θεοδωράκης παλεύουν 
να βρουν μια θέση στο καταρρέον πολιτικό 
σκηνικό ως υπεύθυνες δυνάμεις, θεωρώντας 
πως η εξασθένηση ΣΥΡΙΖΑ και ΝΔ αυξάνει 
την χρησιμότητά τους ως δεκανίκι/κυβερ- 
νητική τσόντα της αστικής εξουσίας στην 
Ελλάδα. Το ΚΚΕ έχει μια «εθνικά υπεύθυ¬ 
νη» θέση, επικεντρώνει στην επέμβαση των 
ιμπεριαλιστών (πράγμα που είναι σωστό), 
υποβαθμίζει το θέμα του ονόματος σε τρι- 
τεύον αναγορεύοντας ως πρωτεύον τον... 
αλυτρωτισμό του διπλανού λαού (κουβέντα 
για τον ελληνικό) και αρνούμενο το δικαίω¬ 
μα χρήσης του ονόματος «Μακεδονία» από 
τον γειτονικό λαό (αποδέχεται μόνο σύνθε¬ 
τη ονομασία με γεωγραφικό προσδιορισμό). 
Ίδια περίπου είναι και η πλειοψηφική γραμμή 
της ΑΑΕ, που προτάσσει τον πατριωτισμό 
της και την κατανόησή της στους ψηφοφό¬ 
ρους που συμμετείχαν στα συλλαλητήρια, 
αλλά καταδικάζει και τον εθνικισμό. 

Αντικειμενικά, λόγω της βαθιάς οικονο¬ 
μικής κρίσης, το πολιτικό κενό αυξάνεται, και 
ή θα καλυφθεί από τις ταξικές και επαναστα¬ 
τικές δυνάμεις του εργατικού κινήματος ή θα 
μείνει χώρος για πιο αντιδραστικές, βονα- 
παρτιστικές, ακροδεξιές λύσεις. 

Εθνικιστικά συλλαλητήρια 
με φασιστικό άρωμα 

Η υπεράσπιση της εθνικής αστικής γραμ¬ 
μής του 1992 (όχι σε κάθε ονομασία με τον 
όρο «Μακεδονία», που στήριξε και ο τότε 
ΣΥΝΑΣΠΙΣΜΟΣ) έγινε η αλλοτινή και ση¬ 
μερινή βάση ακροδεξιών και εθνικιστικών 
δυνάμεων για να εισβάλουν στην πολιτι¬ 
κή ζωή και να νομιμοποιήσουν πλατιά την 
ύπαρξή τους. Η προδοσία των «αριστερών» 
του ΣΥΡΙΖΑ, η ταπείνωση από το ξεπούλημα 
του μεγαλειώδους ΟΧΙ του 2ΘΙ5, η μνημο- 
νιακή θηλιά που μας πνίγει σταθερά χωρίς, 
φαινομενικά, ελπίδα διεξόδου, η απόλυτη 
ένδεια-αβεβαιότητα-εξαθλίωση που συντρί¬ 
βει και αποπολιτικοποιεί μάζες, η σαπίλα 
όλου του πολιτικού συστήματος, αποτελούν 
κατάλληλη βάση για εθνικιστικές υστερίες 
και φιέστες, αγαπημένο γήπεδο δράσης των 
ακροδεξιών. 

Το εθνικιστικό αλαλούμ των συλλαλη¬ 
τηρίων δίνει προφανώς επικίνδυνες δυνα¬ 
τότητες στους ακροδεξιούς που πρέπει να 
αντιπαλέψουμε. Χαρακτηριστικές οι επιθέ¬ 
σεις τους σε Θεσσαλονίκη και Αθήνα με την 
κάλυψη των ΜΑΤ και η οργανική σύνδεσή 
τους με τους μηχανισμούς καταστολής του 
κράτους έκτακτης ανάγκης, που είναι και ο 
μεγάλος κίνδυνος. Ωστόσο, να προσέξουμε 
πως οι αντιφάσεις, οι αντιθέσεις, οι διαιρέσεις 
κι οι αδυναμίες αυτού του χώρου είναι επίσης 
κραυγαλέες. Η συνένωση σκληρών Μνημα¬ 
νιακών και αντιμνημανιακών, σκληρών φι- 
λοΝΑΤΟικών-φιλοΕΕ με αντιΕΕ, αντιιμπερι- 
αλιστών και ρωσόφιλων, η έλλειψη κάποιας 
πρότασης απαλλαγής από τα Μνημόνια, η 
εξυπηρέτηση διαφορετικών επιχειρηματικών 
συμφερόντων και οι προφανείς πολιτικές 
τους σκοπιμότητες, δυσκολεύουν την επι¬ 
βολή τους πάνω στις πλατιές μάζες. Είναι στο 
χέρι του εργατικού κινήματος και των οργα- 
νώσεών του να δράσει για να αποτρέψει αυ¬ 
τούς τους κινδύνους. 


Σεβασμός στο δικαίωμα 
αυτοδιάθεσης των λαών - 
Κοινοί ταξικοί αγώνες 

Το εργατικό κίνημα (αξιολογώντας και 
κάθε περίπτωση συγκεκριμένα) πρέπει να 
αναγνωρίζει το δικαίωμα κάθε λαού στην αυ¬ 
τοδιάθεση και ξεχωριστή κρατική υπόσταση, 
εάν αυτό επιθυμεί ο ίδιος ο λαός. Αυτή είναι 
η θέση των επαναστατών κομμουνιστών 
- και όχι μιας δειλής «αριστερός» που γλυ- 
κοκοιτάζει ψηφοθηρικά το ακροατήριο των 
εθνικιστικών συλλαλητηρίων ή που φοβάται 
να συγκρουστεί με το αστικό «εθνικό συμφέ¬ 
ρον». 

Όχι γιατί προκρίνουμε τα εθνικά σύνορα 
που διαιρούν τους εργαζόμενους, αλλά γιατί 
η έμπρακτη αναγνώριση αυτών των δικαιω¬ 
μάτων είναι απαραίτητη προϋπόθεση για να 
οικοδομηθούν σχέσεις εμπιστοσύνης και σε¬ 
βασμού μεταξύ των εργατικών τάξεων όλων 
των χωρών. Είναι όρος, για να καλέσουμε 
όλους τους εργαζομένους και τα λαϊκά στρώ¬ 
ματα στον μόνο ουσιαστικό αγώνα, στον τα¬ 
ξικό αγώνα, απαλλαγμένοι από εθνικιστικές 
πληγές, ενάντια στους καπιταλιστές/ιμπερι- 
αλιστές, που ντυμένοι εθνικόφρονες, απομυ¬ 
ζούν τον πλούτο που παράγουν οι εργαζόμε¬ 
νοι ή χρησιμοποιούν τους δηλητηριασμένους 
από τον εθνικισμό εργάτες σαν κρέας για τα 
κανόνια. Αυτό ονομάζουν «εθνικό συμφέ¬ 
ρον». 

Έτσι, η ελληνική εργατική τάξη και ο 
ελληνικός λαός πρέπει να αναγνωρίσουμε 
στους γείτονες το δικαίωμα της αυτοδιάθε¬ 
σης και της ονομασίας τους έτσι όπως το ορί¬ 
ζει η συνείδησή τους, ακόμα και ως Δημοκρα¬ 
τία της Μακεδονίας, χωρίς αλυτρωτισμούς 
και εθνικιστικές ανοησίες ούτε από τη μια 
ούτε από την άλλη πλευρά. Ώστε να διώξου¬ 
με κάθε σύννεφο που δηλητηριάζει τις σχέ¬ 
σεις μας και να οικοδομήσουμε μια σταθερή 
βάση ενότητας ενάντια στους ιμπεριαλιστές 
και στις εγχώριες αστικές τάξεις. Γι’ αυτό πρέ¬ 
πει να λυθεί το θέμα της ονομασίας, κι όχι για 
να μπορέσει η γειτονική χώρα να μπει στο 
ΝΑΤΟ. Το ακριβώς αντίθετο, καλούμε τους 
εργαζομένους της γειτονικής Μακεδονίας να 
παλέψουν μαζί μας, για να διώξουμε ΝΑΤΟ 
και ιμπεριαλιστές από την περιοχή. Να απε¬ 
λευθερωθούμε από το σφιχταγκάλιασμα 
ΗΠΑ-ΕΕ-Ρωσίας, όποιου επίδοξου εξουσια- 
στή εποφθαλμιά τη γη, τον πλούτο και τον 
ιδρώτα μας. Διαφορετικά είναι κοινή μας 
μοίρα η ισοπέδωση των δικαιωμάτων μας, η 
μετατροπή των Βαλκανίων σε μια νέα Συρία. 

Οι εργάτες και οι νεολαίοι Ελλάδας, 
ΠΓΔΜ, Αλβανίας και όλων των βαλκανικών 
χωρών δεν έχουμε καμία θέση στα εθνικι¬ 
στικά συλλαλητήρια, μαζί με αστούς και φα¬ 
σίστες που μας έχουν καταντήσει δούλους 
των εργοδοτών/πολυεθνικών και πιόνια των 
ιμπεριαλιστών. Η θέση μας είναι στον αγώνα 
για να συντρίψουμε τον αντεργατικό μεσαίω¬ 
να, να διώξουμε όλες τις πολιτικές συμμορίες 
νεοφιλελεύθερων και μνημονιακών, πρώην 
σταλινικών και απογόνων των φασιστών του 
2ου Π.Π., τους ιμπεριαλιστές πάτρωνές τους. 
Στον κοινό αγώνα όλων των εργαζομένων 
των Βαλκανίων και της Ευρώπης, για να 
απαλλαγούμε από το δολοφονικό καπιτα¬ 
λιστικό σύστημα, τη ρίζα όλων των δεινών 
μας. Για να βαδίσουμε μαζί στον δρόμο της 
Σοσιαλιστικής Επανάστασης και των Ενω¬ 
μένων Σοσιαλιστικών Πολιτειών της Ευρώ¬ 
πης - τη μόνη βιώσιμη λύση για ειρήνη και 
πρόοδο των λαών μας και όλης της ανθρω¬ 
πότητας. 



























